Myanmar generalunnah vaanee Saddam aa Gaddafi ah vee goiy\nމިއަންމާ ޖެނެރަލުންނަށް ދެން ވުން ގާތީ ސައްދާމްއާ ގައްޒާފީއަށް ވީގޮތް\nމިއަންމާގައި ހިނގާ ހަމަނުޖެހުންތައް ކޮންޓްރޯލްނުކޮށްފި ނަމަ ދާޚިލީ ހަގުރާމައެއް ފެށިދާނެ\nމިއަންމާގައި ވެރިކަމަށް ގަދަވެގަނެގެން ތިބި އަސްކަރީ ޖެނެރަލުންނަށް ދެން ވުން އެންމެ ގާތީ އީރާގުގެ ސައްދާމް ހުސައިން އަދި ލީބިއާގެ މުއައްމަރު ގައްޒާފިއަށް ވީގޮތް ކަމަށް ޑރ. ސާސާ ވިދާޅުވެއްޖެ އެވެ.\nސާސާ އަކީ މިއަންމާގެ ރައްޔިތެކެވެ. މެޑިކަލް ޑޮކްޓަރެކެވެ. އަދި އދ. އިން ކަނޑައަޅުވާފައި ހުންނަވާ ހާއްސަ ސަފީރެކެވެ.\nސާސާ ވިދާޅުވީ އެމީހުން އެ ހިނގަނީ އަނިޔާވެރި ފިޔަވަޅުތަކެއްގެ މަތީގައި ކަމަށެވެ. އަދި ބައިނަލްއަގުވާމީ ބާރުތަކުން މިއަންމާއަށް އަރައި އެމީހުންނާ ހަމަކުރުމުގެ ކުރިން ޖެނެރަލުންނަށް ޖެހިފައި ވަނީ ގޮތް ދޫކޮށް ސުލްހަވުން ކަމަށާއި ހައްޔަރުކޮށްފައި ތިބި ވެރިން ދޫކޮށްލަން ޖެހޭ ކަމަށެވެ. އޭނާ ވިދާޅުވި ގޮތުން އާންމުންނަށް މިހާރު ފުރާނަ ސަލާމަތް ކުރެވޭނެ ކަމުގެ އުންމީދު ވެސް ނެތް ކަމަށެވެ.\nމިއަހަރު ފެބްރުއަރީ 1 ގައި އަސްކަރީއްޔާއިން ގެނައި އިންގިލާބުގައި މަދަނީ ވެރިކަން ވައްޓާލުމާ ގުޅިގެން ހިނގަމުން އަންނަ ހަމަނުޖެހުންތަކުގައި 180 އަށް ވުރެ ގިނަ އާންމުން މަރުވެފައިވާ ކަމަށް ޚަަބަރު އޭޖެންސިތަކުން ރިޕޯޓްކުރެ އެވެ.\nސާސާ ވިދާޅުވީ އިންޑިއާ، ޗައިނާ، އެމެރިކާ، އިނގިރޭސިވިލާތް އަދި ޔޫރަޕުން ގުޅިގެން މިއަންމާ ޖެނެރަލުންނަށް ބާރު ބޮޑުކުރަން ޖެހިފައިވާ ކަމަށެވެ. އެނޫން ގޮތެއްގައި އޮތީ އުސާމާ ބިން ލާދިން ފަދަ ހަނގުރާމައިގެ ކުށްވެރިންނަށް ވީގޮތް ކަމަށެވެ.\n"މިއަންމާއާ ގާތް އަވަށްޓެރިން އެބަޖެހޭ ހަރަކާތަށް ނިކުންނަށް. ވާޖިބު އަދާ ކުރަން،" ސާސާ ވިދާޅުވި އެވެ. "އެހެން ނޫނީ ދެން ފެންނާނީ މިޒަމާން ދެކޭ އެންމެ ބޮޑު ދާޚިލީ ހަނގުރާމަ ފެށޭތަން" އޭނާ ވިދާޅުވި އެވެ.\n"އަޅުގަނޑުމެން ދެން ބޭނުމެއް ނޫން ބަޔާންތަކެއް،" ސާސާ ވިދާޅުވި އެވެ. "މަޝްވަރާ ކުރެވިއްޖެ. ޚިޔާލު ހޯދިއްޖެ. ދެން އޮތީ އަމަލީ މައިދާނަށް ނިކުތުން" އޭނާ ވިދާޅުވީ މިއަންމާގައި ސުލްހަ ގާއިމުކުރަން ގައުމުތަކުން އާނބަސް ބުނަންވީ ކަމަށެވެ.\nމިއަންމާ އަން ސަން ސޫކީ މުޒާހަރާ + ބަޣާވާތް\nމިއަންމާގައި އިންތިގާލީ ސަރުކާރެއް\nޓެލެކޮމް ވެރިން ގައުމުން ބޭރުވުން މަނާ ކޮށްފި\nމިއަންމާ އަސްކަރިއްޔާ މަޝްވަރާއަށް ތައްޔާރު\nސޫދާންގެ ބޮޑުވަޒީރު އިސްތިއުފާ ދެއްވައިފި


ކުފުރުގެ އަޞްލުތައް – DhiSalafiyyah\n15/10/2011 ޢަޤީދާއާއި ފިރުޤާތައްއައްޝައިޚް މުޙައްމަދު ޝަމްޢޫން\nކުފުރުގެ4އަޞްލެއްވެއެވެ. އެއީ ކިބުރުވެރިކަމާއި، ޙަސަދަވެރިކަމާއި، ރުޅިވެރިކަމާއި، ނަފްސުގެ އެދުންތަކެވެ.\nކިބުރުވެރިކަން، އިންސާނާ ބޯލަނބައި ކިޔަމަންގަތުމުން ދުރުކޮށްލައެވެ. ޙަސަދަވެރިކަން، ނަޞޭޙަތް ޤަބޫލުކުރުމާއި، ނަޞޭޙަތްދިނުމުން އޭނާ ދުރުކޮށްލައެވެ. ރުޅިވެރިކަން، އޭނާ ޢަދުލުވެރިކަމުން ދުރުކޮށްލައެވެ. އަދި ނަފްސުގެ އެދުންތައް، އޭނާ ﷲއަށް އަޅުކަންކުރުމުން ދުރުކޮށްލައެވެ.\nއެހެންކަމުން ކިބުރުވެރިކަމުން ސަލާމަތްވެއްޖެނަމަ، ބޯލަނބައި ކިޔަމަންގަތުމަކީ އުނދަގޫކަމަކަށް ނުވެއެވެ. އަދި ޙަސަދަވެރިވުމުން ދުރުވެއްޖެނަމަ، އެހެންމީހުންނަށް ނަޞޭޙަތް ދިނުމާއި އެހެންމީހުންގެ ނަޞޭޙަތް ޤަބޫލުކުރުން ފަސޭހަވެގެންދެއެވެ. ރުޅިވެރިކަމުން އެއްކިބާވެއްޖެނަމަ، ޢަދުލުވެރިވެ ތަވާޟުޢުވެރިވުން އެއީ ޢާދައަކަށް ވެދެއެވެ. އަދި ނަފްސުގެ އެދުންތަކަށް ތަބަޢަނުވާނަމަ، ޢިއްފަތްތެރިވުމާއި، ކެތްތެރިވުމާއި، އަޅުކަންކުރުމަށް މަގުފަހިވެގެންދެއެވެ.\nމިޞިފަތަކުން ދުރުވުމަކީ، ބައެއްމީހުންނަށް، ފަރުބަދައެއް އެހެންތަނަކަށް ގެންދިއުމަށްވުރެވެސް އުނދަގޫކަމެކެވެ. ޚާއްޞަކޮށް އޭނާގެ ކިބައިގައި މިޞިފަތަށް ގަދަޔަށް ހަރުލައިފިނަމައެވެ. އެފަދަމީހަކަށް ހެޔޮޢަމަލުކުރުމުގައި ދެމިހުރުމަކީ ފަސޭކަމަކަށް ނުވާނެއެވެ. އަދި ފާފަތަކުން ނަފްސުޠާހިރުކުރުމަކީވެސް އެފަދަ މީހުންނަށް އުނދަގޫކަމަކަށް ވެދެއެވެ.\nހުރިހާ އާފާތްތަކާއި މުޞީބާތްތައް އުފެދިގެން އަންނަނީ މި ހަތަރުކަމުގެ ޛަރީޢާއިންނެވެ. މިކަންތައް، ބާޠިލަކީ ޙައްޤުގެގޮތުގައި އޭނައަށް ދައްކައިދެއެވެ. އަދި ޙައްޤަކީ ބާޠިލުގެގޮތުގައި ދައްކައިދެއެވެ. ހެޔޮކަންތަކަކީ ނުބައިކަންތަކުގެ ގޮތުގައި ދައްކައިދެއެވެ. އަދި ނުބައިކަންތަކަކީ ހެޔޮކަންތަކުގެ ގޮތުގައި ދައްކައިދެއެވެ. އަދީ އޭނާ އުޚްރަވީ ޙަޔާތުގެ ކާމިޔާބާއި ދުރުކޮށް، ދުނިޔޭގެ ކަންތަކުގައި ޣާފިލުކުރުވައެވެ.\nއެހެން އުއްމަތްތަކުގެ މީހުން ކާފަރުވީ ސަބަބާމެދު ވިސްނައިފިނަމަ، އެއީވެސް މި ހަތަރު ކަންތައްކަން އެނގިގެންދާނެއެވެ. އަދި މި ކަންތަކުގެ ސަބަބުން އެމީހުންނަށް ޢަޛާބުދެވުނުކަންވެސް އެނގިގެންދާނެއެވެ. އެޢަޛާބުގެ ކުޑަބޮޑުމިން ބިނާވެފައިވަނީ މިހަތަރު ކަމުގެ ކުޑަބޮޑުމިނުގެ މައްޗަށެވެ. އެހެންކަމުން މިހަތަރުކަމަށް ފުރުސަތު ދީފިމީހާ، ނުބައި ޢަމަލުތަކަށް މަގެއް ކޮށައިފިކަން ކަށަވަރެވެ. އަދި މިކަންތަކަށް ފުރުސަތު ނުދިންމީހާ، ނުބައި ޢަމަލުތަކުގެ ދޮރު ބަންދުކޮށްފިކަން ކަށަވަރެވެ. އެހެނީ މިކަންތައް، އިޚްލާޞްތެރިކަމާއި، ބޯލަނބައި ކިޔަމަންގަތުމާއި، ތައުބާވެ ޙައްޤަށް ރުޖޫޢަވުމާއި، ނަޞޭޙަތްޤަބޫލުކުރުމާއި ތަވާޟުޢުވެރިވުމުން އިންސާނާ ދުރުކޮށްލައެވެ.\nމިކަންތައް އުފެދިގެން އަންނަނީ، ވެރިރައްބު މަޢުރިފާކޮށް ދެނެގަތުމާއި، އަމިއްލަނަފްސު ރަނަގަޅަށް ދެނެގަތުމަށް ފަރުވާކުޑަކުރުމުގެ ސަބަބުންނެވެ. އެހެނީ ވެރިރައްބުގެ ފުރިހަމަ ޞިފަތަކާއި، ރިވެތިވެގެންވާ ނަންފުޅުތަކުން އެއިލާހު ދެނެގަނެ، އަމިއްލަ ނަފްސުގެ ނިކަމެތިކަމާއި، އޭގެ އުނިކަން ދެނެގެންފިމީހާ، ކިބުރުވެރި ނުވާނެއެވެ. ރުޅި ކޮންޓްރޯލް ކުރާނެއެވެ. އަދި ﷲތަޢާލާ އެހެންމީހަކަށް ދެއްވާފައިވާ ނިޢުމަތަކަށް ޙަސަދަވެރިނުވާނެއެވެ.


[ސަޢުދީގައި ދެބެން އެމީހުންގެ މަންމަ އާއި ބައްޕަ މަރާލުމަށްފަހު ފިލައިފި!] ޙަޤީޤަތަކީ ކޮބާ؟ – ۞ Haqqu.info\n27/06/2016 27/06/2016 ޙައްޤު ނިއުސް ޓީމް\nސަޢުދީގައި ދެބެން އެމީހުންގެ މައިންބަފައިން މަރާލައި، ކޮއްކޮ ޒަހަމުކޮށްލުމަށްފަހު ފިލަނިކޮށް ހައްޔަރު ކުރި ވާހައަކީ މި ދުވަސްވަރު މީޑިޔާ ގައި ދައުރުވަމުންދާ ވާހަކައެކެވެ. އެހެނަސް ސަޢުދީ ސަރުކާރުން އަދި ޚަބަރު ފަތުރާ މީޑިއާ ތަކުން އަންނަނީ މި ޚަބަރު ގެ ޙަޤީޤަތް އޮޅުވާލައި މި ޚަބަރު ފަތުރަމުންނެވެ. އަދި ބައެއް ސަޢުދީގެ ރަސްކަމަށް ލޯބި ޖެހިފައިވާ މީހުންވެސް އަންނަނީ މި ޚބަރުގެ ނާޖައިޒް ފައިދާ ނެގުމުގެ ގޮތުން ފަތުރަމުންނެވެ. މިއީ ތަކްފީރީ ފިކުރު ގެންގުޅޭ އިސްލާމީ ދަޥްލަތާއި ގުޅުން އޮންނަ ބައެއް ކަމަށް ތުޙުމަތުކޮށް މި ޚަބަރު ފަތުރާފައި ވެއެވެ.\nމަންޒަރުދުއް މީހުން ބުނެފައިވާ ގޮތުގައި އެކުދިންގެ މައިންބަފައިންނަށް ހަމަލާ ދީ މަރާލައިފައިވަނީ ސަޢުދީގެ ފުލުހުންނެވެ. [ﷲ ގަންދީ ބުނަން އެ ކުދިންގެ މައިންބައިން މެރީ ސައުދީ އިމާޖެންސީ ލަޝްކަރުން،ﷲ ގަންދީ ބުނަން އެ ދެބެއިންނަކީ ޒައްރެއްގެ މިންވަރަށްވެސް ޓެރަރިޒަމް އާއި ގުޅުމެއް އޮންނަ ބައެއް ނޫން، އެމަޖެންސީ ލަޝްކަރުން އެ ގެއަށް ވަދެގަތް އަދި މި ދެބެއިން އެމީހުންނާއި ކުރިމަތި ލި،ދެން އެއަށްފަހު އެކުދިން މައިންބަފައިން ބޭރަށް ނުކުތުމުން، އެމީހުންވެސް ކުރިމަތި ލުމުގައި އެކުދިންނާއި ބައިވެރިވާ ކަމަށް ހިތާ،ސައުދީ ފުލުހުން ބަޑި ޖަހައި އެމީހުން މަރާލީ،ދެން ފަހުން މިމީހުން ދޮގު ހަބަރު ފެތުރީ،އެ ކުދިންނަކީ ދާޢިޝީންނޭ، މިކަހަލަ ދޮގުތައް.] މަންޒަރު ދުއް މީހަކު ކިޔާ ދީފައިވެއެވެ.\nމީގެ އިތުރުން މި ކުދިންގެ ބޮޑު ބޭބެވެސް ވަނީ މިކަން މިގޮތަށް ކަށަވަރު ކޮށްދީފައެވެ. އަދި އެކަން ހިނގި ޑިސްޓްރިކްޓް ގައި އުޅޭ އެހެން މީހަކުވެސް ވަނީ މިކަން ކުރީ ސަޢުދީގެ ފުލުހުން ކަމުގައި ބުނެފައެވެ. ޚަބަރު ލިބޭ ގޮތުގައި މަރުވެފައިވަނީ މަންމަ އެވެ. ބައްޕައަށް އަންނަނީ ހޮސްޕިޓަލުގައި ފަރުވާ ދެމުންނެވެ.\nކުދިންގެ ބޮޑު ބޭބެ ޓުވިޓަރގައި ނެރެފައިވާ ބަޔާން\nމަންޒަރު ދުށް މީހެއްގެ ބަޔާން\nކުދިންގެ ބޮޑުބޭބެގެ އާއިލާއާއި ހަވާލާދީ ކަމުގެ ޙަޤީޤަތް ބަޔާންކުރި ފަރާތެއްގެ މެސެޖް\nޙަޤީޤަތް އާލްސަލޫލް ސުޢޫދީ\n27/06/2016 at 8:12 pm\nއެ ފޮޓޯގައި އޭނީ އެއްކުއްޖެއްތަ؟ ނޫނީ ދެކުދިންތަ؟\nއަބޫ އުބައިދިﷲ says:\nއެއީ އެންމާބަނޑު ދެކުދިން.


ސްރީލަންކާގެ އާ ބޮޑު ވަޒީރު ރަނިލްއަކީ ކޮން ބޭފުޅެއް؟\n13 މޭ 2022 - 09:18 0\nރަނިލް ބޮޑު ވަޒީރުކަމާ ހަވާލުވެވަޑައިގެންނެވީ ބުރާސްފަތި ދުވަހ: މީގެ ކުރިން ފަސް ފަހަރަކު ހަމަ މި މަގާމުގައި ހުންނެވި -- ފޮޓޯ: އޭއެފްޕީ\nރަނިލް ވިކްރަމަސިންހަ ހަ ވަނަ ފަހަރަށް ސްރީލަންކާގެ ބޮޑު ވަޒީރުކަމާ ހަވާލުވެވަޑައިގެންނެވީ ބުރާސްފަތި ދުވަހު އެވެ. ނަމަވެސް ސިޔާސީ ދާއިރާގައި ތަޖުރިބާކާރު ލީޑަރު މީގެ ކުރިން އެންމެ ފަހަރަކު ވެސް ދައުރު ފުރިހަމަ ކުރައްވާފައެއް ނުވެ އެވެ.\nއުމުރުން 73 އަހަރުގެ ލީޑަރުގެ ސިޔާސީ ކެރިއަރު ނިމެން ގާތްވެފައިވާ ކަމަށް ކުރިން ބެލެވުނު ނަމަވެސް، އިގްތިސާދީ، އިޖުތިމާއީ އަދި ސިޔާސީ ކާރިސާއެއްގައި އޮތް ސްރީލަންކާގައި އެއްބައިވަންތަ ކަމުގެ ސަރުކާރެއް އިސްކޮށް ހިންގަވަން ރަނިލް ވަނީ އެއްބަސްވެވަޑައިގެންފަ އެވެ.\nރަނިލްއަކީ ޔުނައިޓެޑް ނޭޝަނަލް ޕާޓީ (ޔޫއެންޕީ) ގެ ފަރާތުން ޕާލިމެންޓުގައި އިންނަވާ ހަމައެކަނި މެމްބަރެވެ. ކުރިން ލަންކާގައި ނުފޫޒާއި ބާރު އޮތް އެ ޕާޓީއަށް، އެންމެ ފަހުން ނެގި ވޯޓުގައި ލިބުނީ ބޮޑު ނާކާމިޔާބެކެވެ. އެ ނާކާމިޔާބާ އެކު ޕާލިމެންޓުން ޔޫއެންޕީ ދޮވެވިގެން ދިޔަ ކަހަލަ އެވެ.\nކުރިން ގާނޫނީ ވަކީލުކަން ކުރެއްވި ރަނިލް ނިސްބަތްވެވަޑައިގަންނަވަނީ ސިޔާސީ އާއިލާ އަކަށެވެ. އެމަނިކުފާނުގެ ބޮޑުބޭބެ، ޖޫނިއަން ޖަޔެވަރްދެނެ ވަނީ 10 އަހަރަށް ވުރެ ދިގު މުއްދަތަކަށް ލަންލާގެ ރައީސްކަން ކުރައްވާފަ އެވެ.\nރަނިލް ޒުވާން ދުވަސްވަރު ނަގާފައިވާ ފޮޓޯއެއް:\nމީގެ ކުރިން ރަނިލް ވިދާޅުވެފައި ވަނީ އާއިލީ ނޫހުގެ ވިޔަފާރި 1973 ވަނަ އަހަރު ސަރުކާރުގެ ދަށަށް ނުގެންދިޔަ ނަމަ، އެމަނިކުފާނު މިއަދު ފެންނާނީ ނޫސްވެރިއެއްގެ ގޮތުގައި ކަމަށެވެ.\nފުރަތަމަ ފަހަރަށް ރަނިލް ބޮޑު ވަޒީރު ކަމަށް ވަޑައިގެންނެވީ 1993 ވަނަ އަހަރު، އޭރުގެ ރައީސް ރަނާސިންގެ ޕްރޭމަދާސަ، ތަމަޅަ ޓައިގަރުންގެ ބޮމުގެ ހަމަލާއެއްގައި އަވަހާރަކޮށްލުމާ ގުޅިގެންނެވެ.\nމިހާރު ލަންކާގެ އިދިކޮޅު ލީޑަރު ސަޖިތު ޕްރޭމަދާސައަކީ އޭރުގެ ރައީސްގެ ދަރިކަލުންނެވެ. ކުރިން ބެލެވިފައި އޮތީ އާ ބޮޑު ވަޒީރުގެ މަގާމަށް ސަތިޖު ވަޑައިގެންނެވުން އެކަށީގެންވާ ކަމަށެވެ.\nރަނިލްގެ ބޮޑު ވަޒީރު ކަމުގެ ފުރަތަމަ ދައުރުގައި، މަގާމުގައި ހުންނެވުނީ އަހަރެއްހާ ދުވަހަށެވެ. އޭގެ ފަހުން ދެ ވަނަ ފަހަރަށް ބޮޑު ވަޒީރު ކަމަށް ވަޑައިގެންނެވީ 2001 ވަނަ އަހަރު އެވެ. އެ ހިސާބަށް ދިޔައިރު، ރަނިލް މަގްބޫލްވެފައި ވަނީ އިގްތިސާދީ އަނދަވަޅުން ގައުމުން ނެރުމުގައި، ލީޑަރެއްގެ ގޮތުގަ އެވެ.\nއެ ފަހަރު ރައީސްއާ މެދު އުފެދުނު ދެބަސްވުމެއްގައި ސަބަބުން، ދައުރުގެ މުއްދަތު ހަމަވުމުގެ ކުރިން މަގާމުން ވަކިކުރެއްވި އެވެ.\nރަނިލް ވަނީ ދެ ފަހަރެއްގެ މަތިން ރިޔާސީ އިންތިހާބުން ނާކާމިޔާބުވެވަޑައިގެންފަ އެވެ. އެމަނިކުފާނުގެ ޔޫއެންޕީއަށް ވެސް ތަކުރާރުކޮށް އިންތިހާބުތަކުން ލިބުނީ ނާކާމިޔާބެވެ.\nއެހެން ނަމަވެސް، 2015 ވަނަ އަހަރު ރައީސް މަހިންދަ ރާޖަޕަކްސައަށް އިންތިހާބުން ކުރި ނުލިބުމުން، އަލުން ބޮޑު ވަޒީރު ކަމަށް ރަނިލް އައްޔަނު ކުރެއްވި އެވެ. އެ ފަހަރު އިދިކޮޅު ޕާޓީތަކުން ރަނިލްއަށް ތާއީދު ކުރީ އެއްބައިވަންތަ ކެންޑިޑޭޓެއްގެ ގޮތުގައި ރާޖަޕަކްސަގެ ހުދުމުހާތު ވެރިކަމާ ދެކޮޅަށެވެ.\nއެ އަހަރުގެ ފަހުކޮޅު، މަރުކަޒީ ބޭންކުތަކުގެ ބޮންޑުތަކާ ގުޅޭ ކޮރަޕްޝަން ފެންމަތިވެ، ރަނިލްގެ މޫނުމަތި ކިލަނބުި އެވެ. އެކަމުގައި އެންމެ ބޮޑަށް ތުހުމަތު ކުރެވުނު އެކަކީ މަރުކަޒީ ބޭންކުގެ ގަވަރުނަރު އަރްޖުނާ މެހެންދްރަން އެވެ. އޭނާ އަކީ ރަނިލް އައްޔަނު ކުރެއްވި، ގާތް ބޭފުޅެކެވެ.\nގިނަ ބަޔަކު ރަނިލްއަށް ތުހުމަތު ކުރީ ގާތް މީހުންނަށް މަގާމުތައް ދޭ ކަމަށާއި، ކުރިން އޮތް ރާޖަޕަކްސަ ސަރުކާރު ޖަވާބުދާރީ ނުކުރާ ކަމަށެވެ. ރާޖަޕަކްސަ އާއިލާއާ އެކު އުފެދުނު ސިޔާސީ ކޯޅުމަކުން، 2018 ގައި ސިޔާސީ ކާރިސާއެއް އުފެދި، މަހިންދަ ރާޖަޕަކްސަ ހަ ހަފްތާއަށް ބޮޑު ވަޒީރުކަމަށް ވަޑައިގެންނެވި އެވެ. ނަމަވެސް ސުޕްރީމް ކޯޓުން އެއީ ގާނޫނު އަސާސީއާ ހިލާފު ކަމަށް ކަނޑައެޅި އެވެ. އެއާއެކު، އަނެއްކާވެސް މަހިންދަގެ ބަދަލުގައި ރަނިލް މަގާމަށް ވަޑައިގެންނެވި އެވެ.\nކުރިން ބޮޑު ވަޒީރުކަން ކުރެއްވި އިރު ރަނިލް ރާއްޖެ ވަޑައިގެން ރައްޔިތުންގެ މަޖިލީހުގައި ތަގުރީރު ކުރައްވަނީ.\nއެންމެ ފަހުން ބޭއްވި އިންތިހާބުގައި ރައީސް ގޮތަބަޔާ ރާޖަޕަކްސަ ކާމިޔާބު ހޯއްދަވައި، ބޭބޭފުޅު މަހިންދަ ބޮޑު ވަޒީރު ކަމަށް އައްޔަނު ކުރެއްވި އެވެ. ހަމަނުޖެހުން އުފެދި ޕްރެޝަރު ބޮޑުވުމުން، މަހިންދަ ރާޖަޕަކްސަ އިސްތިއުފާ ދެއްވީ މިދިޔަ ހޯމަ ދުވަހު އެވެ.\nއާ ބޮޑު ވަޒީރު ކަމަށް ރަނިލް ވަޑައިގެންނެވުމާ އެކު، ހިދުމަތް ކުރަން ޖެހޭނީ ރައީސް ގޮތަބަޔާގެ ދަށުންނެވެ.\nލަންކާގެ 51 ބިލިއަން ޑޮލަރުގެ ބޭރު ދަރަނި ޑީފޯލްޓްވެފައިވާ އިރު، އިންޓަނޭޝަބަލް މަނިޓަރީ ފަންޑް (ޢައިއެމްއެފް) އާ އެކު ވަނީ އެހީ ހޯދަން މަޝްވަރާ ފަށާފަ އެވެ.\nހުޅަނގަށް ތާއީދު ކުރާ، ހުޅުވާލެވިފައިވާ ކާމެޓު ސިޔާސަތަށް ތާއީދު ކުރާ ރިފޯމިސްޓެއްގެ ގޮތުގައި ރަނިލް މަގްބޫލުވެފައި ވާތީ އައިއެމްއެފް މަޝްވަރާ ފަސޭހަވާނެ ކަމަށް ބެލެވެ އެވެ. އަދި ބޭރު ކްރެޑިޓަރުންގެ އިތުބާރު ބޮޑު ވާނެ އެވެ.\nނަމަވެސް ރަނިލް ވިދާޅުވެފައި ވަނީ އިގްތިސާދީ ކާރިސާއަށް އަވަސް ހައްލެއް ނުލިބޭނެ ކަމަށެވެ.\n"އެންމެ ގޯސް ހާލަތު އަދި އޮތީ. މިހާރު އިންފްލޭޝަން ހުރީ ވަރަށް މަތީގައި، ހައިޕާއިންފްލޭޝަނާ ވަރަށް އަވަހަށް ކުރިމަތިވާނެ،" މިދިޔަ ހަފްތާގައި ޕާލިމެންޓުގައި ރަނިލް ވިދާޅުވި އެވެ.\n"މައްސަލަތައް ހައްލު ކުރަން ހަމަ މި ވަގުތު ފިޔަވަޅު އަޅަން ޖެހޭ. އެއްވެސް ކަމެއް ފަސް ކުރާކަށް ދެން ވަގުތެއް ނެތް."


Aa housing Unit thah2aharu therey nimeyne: Aslam | Jazeera\t"އާ ހައުސިންގ ޔުނިޓްތައް ދެ އަހަރު ތެރޭ ނިމޭނެ" - Jazeera\nއާ ހައުސިންގ ޔުނިޓްތައް ދެއަހަރު ތެރޭ ނިމޭނެ: އަސްލަމް\nމަރިޔަމް ނިމާ ހަސަން June 15, 2021 677 views0\nމިއަދު ބޭއްވުނު ރަސްމިއްޔާތުގައި އަސްލަމް ވާހަކަ ދައްކަވަނީ | ފޮޓޯ: އެޗްޑީސީ\nހުޅުމާލޭގައި އިމާރާތްކުރަން މިއަދު އިފްތިތާހުކޮށް، ބިންގާއެޅި 1000 ހައުސިންގ ޔުނިޓުގެ މަޝްރޫއު ދެ އަހަތު ތެރޭ ނިންމާލެވޭނެ ކަމަށް އުއްމީދު ކުރައްވާ ކަމަށް ހައުސިން މިނިސްޓަރ މުހައްމަދު އަސްލަމް ވިދާޅުވެއްޖެއެވެ.\nމި ހައުސިން ޔުނިޓްތައް އިފްތިތާހު ކުރުމުގެ ރަސްމިއްޔާތުގައި ވާހަކަ ދައްކަވަމުން އަސްލަމް ވިދާޅުވީ އޭނާ އުއްމީދު ކުރައްވަނީ ޝެޑިއުލްގައި ވާގޮތުގެ މަތިން، މިއަދު މަސައްކަތް މިފަށާ ޓަވަރުގެ އެންމެ މަދުވެގެން 20 އިންސައްތަ މަސައްކަތް މިއަހަރު ނިމެންވާއިރަށް ކުރެވޭނެ ކަމަށެވެ. އަދި ހުއްޓުމެއް ނެތި ބާކީ އޮތް 8 ޓަވަރުގެ މަސައްކަތް އަވަހަށް ފަށައިގެން ކުރިއަށް ގެންދާނެ ކަމަށް އުއްމީދު ކުރައްވާ ކަމަށް އަސްލަމް ވިދާޅުވިއެވެ.\nއުއްމީދަކީ ކޮންޓްރެކްޓް ކޮށްފައިވާ ހައުސިން ޔުނިޓް، ކުރިއަށް އޮތް ދެއަހަރު ތެރޭގައި ނިންމާފައި، ދިވެހިންގެ ތެރެއިން މި ޔުނިޓްތަކަށް ބޭނުންޖެހިފައި ތިބި ބަޔަކު މި ހައުސިން ޔުނިޓުތަކަށް ވަނދެ، ތަނަވަސްކަމާއެކު ދިރިއުޅެވޭނެ ގޮތް ވުން.\nއަސްލަމް ވިދާޅުވީ މިކަހަލަ މަޝްރޫއުތައް ކުރިއަށް ގެންދާއިރު އަބަދުވެސް ހައްލު ކުރަން ޖެހޭ މައްސަލަތައް ހުންނާނެ ކަމަށާއި، މަސައްކަތް ކުރުމުގެ ތެރެއިން ދިމާވާ ދަތިތަކުގެ ތެރެއިން އުނދަގޫ ނިންމުންތައް ވެސް ނިންމަން ޖެހިދާނެ ކަމަށެވެ. ނަމަވެސް އެކަންކަން ޓީމެއްގެ ގޮތުގައި ކުރިއަށް ގެންދާ ނަމަ ހަލުވި ކަމާއެކު މަސައްކަތް ކުރިއަށް ގެންދެވޭނެ ކަމަށް އޭނާ ވިދާޅުވިއެވެ.\nއޭނާ ވިދާޅުވީ 100 އިންސައްތަ ދިވެހި ކުންފުންޏަކުން ދިވެހި ރައްޔިތުންނަށް ދިމާވެފައި އިތް އެންމެ ބޮޑު ދަތިކަން ހައްލު ކުރުމަށް މިވަރުގެ މަސައްކަތަކަށް ކުރިމަތިލީތީ އުފާ ކުރައްވާ ކަމަށެވެ. އަދި މިއީ އެހެން މަޝްރޫއުތަކާ ހިލާފަށް ސަރުކާރުން ސޮވެރިން ގެރެންޓީ ދީގެން ލޯނު ނަގައިގެން ކުރިޔަށް ގެންދާ މަޝްރޫއެއް ނޫންކަން ފާހަގަކުރައްވާ އަސްލަމް ވިދާޅުވީ މިއީ އެޕޯލޯއިން ފަންޑުކޮށްގެން ކުރިއަށް ގެންދާ މަޝްރޫއެއް ކަމަށެވެ.\nމި މަޝްރޫއު ކުރިއަށް ގެންދަނީ ކައުންސިލް ހައުސިން އަށް އަދި އެފޯޑަބަލް ހައުސިންއަށް ސަރުކާރުން ބައިބެކް ގެރެންޓީއެއް ދިނުމަށްފަހު ކަމަށް މިނިސްޓަރ އަސްލަމް ވިދާޅުވިއެވެ. އޭނާ ވިދާޅުވީ މިޑްއިންކަމް ހައުސިން އަށް ސަރުކާރުން ނެގޯޝިއޭޓް ކޮށްގެން، މިޑް އިންކަމްގެ ތެރޭގައި ހިމެނޭ އާއިލާތަކަށް އެފޯޑް ކުރެވޭ މިންވަރެއްގައި އަގު ހިފަހައްޓާފައި ވާ ކަމަށެވެ. އެއީ އަކަފޫޓަކަށް 2400 ރުފިޔާއަށްވުރެ އަގުބޮޑު ނުވާ މިންވަރު ކަމަށް އޭނާ ވިދާޅުވިއެވެ.\nއަސްލަމް އިތުރަށް ވިދާޅުވީ ސަރުކާރުން ކުރިއަށް ގެންދާ ހައުސިން މަޝްރޫއުތައް ކުރިއަށް ގެންދަނީ ދިވެހި މުޖުތަމައު ބެހިފައި އޮތް ގޮތަށް ބަލައިގެން ކަމަށެވެ. އަދި އެކި ގިންތީގެ އެކި ކަހަލަ އެކި މިންވަރުގެ ތަނަވަސްކަން ހުރި އެކި ކަހަލަ ބޭނުންތައް ހުރި މީހުންނަށް ބޭނުންވާ ގޮތަށް ކަމަށް ވެސް އޭނާ ވިދާޅުވިއެވެ.\n"އާ ހައުސިންގ ޔުނިޓްތައް ދެ އަހަރު ތެރޭ ނިމޭނެ"


ޤުދުރަތީ ތިމާވެށީގެ ޙިމާޔަތް ކަށަވަރުނުކޮށް ހާސިލުކުރެވޭނެ ދެމެހެއްޓެނިވި ތަރައްޤީގެ ލަނޑުދަނޑިއެއް ނޯންނާނެކަމުގައި ރައީސުލްޖުމްހޫރިއްޔާ ވިދާޅުވެއްޖެ - The President's Office\nޤުދުރަތީ ތިމާވެށީގެ ޙިމާޔަތް ކަށަވަރުނުކޮށް ހާސިލުކުރެވޭނެ ދެމެހެއްޓެނިވި ތަރައްޤީގެ ލަނޑުދަނޑިއެއް ނޯންނާނެކަމުގައި ރައީސުލްޖުމްހޫރިއްޔާ ވިދާޅުވެއްޖެ\n22 ސެޕްޓެންބަރު 2021، ރިފަރެންސް: 2021-383-UNGA76\nޤުދުރަތީ ތިމާވެށީގެ ޙިމާޔަތް ކަށަވަރުނުކޮށް ހާސިލުކުރެވޭނެ ދެމެހެއްޓެނިވި ތަރައްޤީގެ ލަނޑުދަނޑިއެއް ނޯންނާނެކަމުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލީޙް ވިދާޅުވެއްޖެއެވެ. އެމަނިކުފާނު މިހެން ވިދާޅުވެފައި ވަނީ އ.ދ. ގެ ޢާންމު މަޖިލީހުގެ 76 ވަނަ ބައްދަލުވުމުގެ ޙަވާސާގައި، ޓްރާންސްފޮރމޭޓިވް އެކްޝަން ފޮރ ނޭޗަރ އެންޑް ޕީޕަލްގެ ފަރާތުން ބޭއްވެވި ޙަފްލާގައި ވާހަކަފުޅު ދައްކަވަމުންނެވެ.\nރައީސުލްޖުމްހޫރިއްޔާގެ ވާހަކަފުޅުގައި، ދުނިޔެއަކީ އަބަދުވެސް އެކި ކަހަލަ ބަދަލުތައް އަންނަމުންދާ ތަނެއްކަމަށާއި، މިބަދަލުތައް އަންނަމުން ދިއުމާއެކުވެސް ދުނިޔެއަށް ބަރޯސާވާ ބަރޯސާވުން ނުހުއްޓުވޭނެކަން ފާހަގަކުރެއްވިއެވެ. އަދި، މި ސަބަބަށްޓަކައި މޫސުމީ ބަދަލުތަކުގެ ސަބަބުން ކުރާ އަސަރުތައް ކުޑަކުރުމަށް މަސައްކަތްކުރުމަށާއި، ބަޔޯޑައިވަރސިޓީ ރައްކާތެރިކުރުމަށާއި، އިޤްތިޞާދީ ސިޔާސަތުތައް ބައްޓަން ކުރުމުގައި ތިމާވެއްޓާ އެއްކީލިގޮތަކަށް ސިޔާސަތުތައް ބައްޓަންކޮށް ޢަމަލުކުރަމުން ގެންދިއުމަށް ދުނިޔޭގެ ޤައުމުތަކުގެ ލީޑަރުންނަށް ރައީސުލްޖުމްހޫރިއްޔާ ގޮވައިލެއްވިއެވެ.\nއެމަނިކުފާނު ވިދާޅުވިގޮތުގައި، ދުނިޔެ ހޫނުވަމުން ދިއުމުގެ ފުރިހަމަ ޒިންމާ ނަގަން ޖެހޭ ބަޔަކީ އަޅުގަނޑުމެން އިންސާނުންނެވެ. އަދި، ދުނިޔެއަށް ކުރިމަތިވެފައިވާ މިފަދަ ކަންކަން ޙައްލުކޮށް، ދުނިޔޭގެ ތިމާވެއްޓަށް ލިބެމުންދާ ގެއްލުންތައް ފޫބައްދަން މަސައްކަތްކުރުމަކީ ކޮންމެ އިންސާނެއްގެ ބޮލުގައިވެސް އެޅިފައިވާ މަސްޢޫލިއްޔަތެއްކަމުގައި އެމަނިކުފާނު ވިދާޅުވިއެވެ.\nރައީސުލްޖުމްހޫރިއްޔާ ވަނީ، ތިމާވެއްޓަށް އަންނަމުންދާ ބަދަލުތަކުން ކުރާ އަސަރު ކުޑަކުރުމަށާއި ބަޔޯޑައިވަރސިޓީ ޙިމާޔަތްކުރުމުގެ ގޮތުން ރާއްޖޭގެ ފަރާތުން އަޅާފައިވާ ބައެއް ފިޔަވަޅުތައް ފާހަގަކުރައްވާފައެވެ. މިގޮތުން އެމަނިކުފާނު ވަނީ "ނެޝަނަލް ބަޔޯޑައިވަރސިޓީ ސްޓްރެޓެޖީ އެންޑް އެކްޝަން ޕްލޭން"ގެ ދަށުން، 2023 ގެ ނިޔަލަށް، އެއްފަހަރު ބޭނުންކޮށްފައި އުކާލެވޭ ޕްލާސްޓިކް ބޭނުންކުރުން ރާއްޖޭގައި ހުއްޓާލެވޭނެކަމަށާއި، ރާއްޖޭގެ ކާރބަން އެމިޝަންގެ މިންވަރު 2030 ގެ ނިޔަލަށް ބައިކުޅަބައި ދަށްކުރުމަށް އަމާޒުހިފާފައިވާކަން ހާމަ ކުރައްވާފައެވެ.\nއަދި، ބައިނަލްއަޤްވާމީ ފަރާތްތަކުގެ އެހީއާއެކު 10 އަހަރު ތެރޭގައި ކަރބަން އެމިޝަންގެ މިންވަރު ނެޓް ޒީރޯއަށް ހެދުމުގެ ފުރުޞަތު ބޮޑުކަމުގައިވެސް އެމަނިކުފާނު ވިދާޅުވިއެވެ. މީގެ އިތުރުން، ކަނޑުފަޅުގެ ދިރުންތައް އާލާކުރުމަށް ބާރުއެޅުމުގެ ގޮތުން ބްލޫ ޕްރޮސްޕެރިޓީ ކޯލިޝަނާއެކު މެރިން ސްޕޭޝަލް ޕްލޭނެއް ޤާއިމުކޮށް، ޤުދުރަތީ ވަޞީލަތްތައް ދެމެހެއްޓެނިވި ގޮތެއްގައި ބޭނުންކުރެވޭނެ ގޮތަށް ކަންކަން ބައްޓަންކުރުމަށްޓަކައި ކުރާ މަސައްކަތް އެމަނިކުފާނު ފާހަގަކުރެއްވިއެވެ.\nއެމަނކިފާނުގެ ވާހަކަފުޅު ނިންމަވައިލައްވަމުން، ތިމާވެއްޓާއި ބަޔޯޑައިވަރސިޓީ ޙިމާޔަތް ނުކޮށްފިނަމަ މުޅި އިންސާނިއްޔަތު އޮތީ ނުރައްކަލެއްގައިކަން ފާހަގަކުރެއްވިއެވެ.\nޓްރާންސްފޮރމޭޓިވް އެކްޝަން ފޮރ ނޭޗަރ އެންޑް ޕީޕަލްގެ މަތީ ފަންތީގެ މި ޙަރަކާތަކީ މޫދަށް އަޅާ ކުނި މަދުކުރުމާއި، މޫސުމަށް އަންނަ ބަދަލުތަކާ ކުރިމަތިލާނެގޮތާއި، ދުނިޔޭގެ ދިރުންތައް އާލާކޮށް ދެމެހެއްޓުމުގައި ބޭނުންކުރެވިދާނެ އުޞޫލުތަކާއި ގޮތްތައް ހޯދައި ބެލުމަށް ޤައުމުތަކުގެ ވެރިންނާއި މި ދާއިރާގައި ޝާމިލުވާ އެކިއެކި ފަރާތްތަކުން ބާއްވާ ޙަރަކާތެކެވެ.\nރާއްޖޭގެ ތިން އަތޮޅެއް މިހާރުވެސް ޔުނެސްކޯ ބަޔޮސްފިއަރ ރިޒަރވްގެ ގޮތުގައި ކަނޑައަޅާފައިވެއެވެ. އަދި، ކޮންމެ އަތޮޅަކުން އެއް ރަށާއި، އެއް ފަރާއި، އެއް ގިރި ޙިމާޔަތްކުރުމަށް ރާއްޖެއިން ވަނީ މަސައްކަތް ފަށާފައެވެ. ރާއްޖެއަކީ މެރިން ޕްލާސްޓިކް ޕޮލިއުޝަންއާ ދެކޮޅަށް މަސައްކަތްކުރުމަށް އ.ދ. އާއެކު އުފެއްދި ގްލޯބަލް އޯޝަން އެލަޔަންސްގެ ކޯފައުންޑަރ އަދި ކޯ-ޗެއަރ ވެސްމެއެވެ. އަދި މި މަޤްޞަދުގެ ދަށުން ކުރިޔަށް އޮތް އަހަރުތަކުގައި ރާއްޖޭގެ ކަނޑުތަކުގެ 30 އިންސައްތަ ޙިމާޔަތްކުރުމަށް ވަނީ ނިންމާފައެވެ.


Actor Collin Firth ge kaiveni nimumakah | Mihaaru\nކޮލިން ފާތު އާއި ލިވިއާ.\nއެކްޓަރު ކޮލިން ފާތުގެ 22 އަހަރުވީ ކައިވެނި ނިމުމަކަށް\n16 ޑިސެމްބަރ 2019 - 07:36\nކޮލިން، 59، އާއި އިޓަލީ އަށް އުފަން އަންހެނުން/ޕްރޮޑިއުސަރު ލިވިއާ ގިގިއޯލީ، 50، ގެ ކައިވެނި ރޫޅައިލިކަން އެ މީހުންގެ ތަރުޖަމާން ކަށަވަރުކޮށް ދެމުން ބުނީ އެއީ ދެ މީހުން ވާހަކަ ދައްކައިގެން ނިންމި ނިންމުމެއް ކަމަށެވެ. އަދި ކައިވެނީގެ ގޮށް މޮހައިލި ނަމަވެސް އެ ދެ މީހުންގެ މެދުގައި އަބަދު ވެސް އެކުވެރިކަން އޮންނާނެ ކަމަށް ބުންޏެވެ.\nތަރުޖަމާނު ބުނީ މި ވަގުތަކީ ކޮލިން އާއި ލިވިއާ ވެސް ޕްރައިވެސީ ވަރަށް ބޮޑަށް ބޭނުންވާނެ ދަނޑިވަޅެއް ކަމަށާއި ހިއްސާކުރާނެ އިތުރު ވާހަކަތަކެއް ނެތް ކަމަށެވެ.\nދެ މީހުންގެ ކައިވެނި ނިމުމަކަށް ގެނައި އިރު، އެ ކައިވެންޏަށް ދެ ދަރިން ލިބިފައިވެ އެވެ. އެއީ ލޫކާ ފާތު، 18، އާއި މެޓިއޯ ފާތު، 16، އެވެ.\nލިވިއާއާ ކައިވެނިކުރުމުގެ ކުރިން ކޮލިން އަށް އެހެން ގުޅުމަކުން ވެސް ދަރިއަކު ލިބިފައިވެ އެވެ. އެއީ ވިލް ފާތު، 29، އެވެ. އޭނާގެ މަންމަ އަކީ "ސައިކޯ 2" އާއި "ދަ ބިގް ޗިލް" އަދި "ވަލްމަންޓް" ފަދަ ފިލްމުތައް ކުޅުނު އެމެރިކާގެ ބަތަލާ މެގް ޓިލީ އެވެ.\nދެހާސް އެގާރަ ވަނަ އަހަރު ފިލްމު "ދަ ކިންގްސް ސްޕީޗް" އިން އެންމެ މޮޅު އެކްޓަރުގެ އޮސްކާ އެވޯޑް ވެސް ހާސިލުކޮށްފައިވާ ކޮލިން އެންމެ ފަހުން ފެނިފައި ވަނީ މިދިޔަ އަހަރު ރިލީޒްކުރި "މޭރީ ޕޮޕިންސް ރިޓާންސް" އިންނެވެ.\n"ބްރިޖެޓް ޖޯންސް ޑައިރީ" އާއި "މަމާ މިއާ" އާއި "ލަވް އެކްޗްލީ" އަދި "ދި އިންގްލިޝް ޕޭޝަންޓް" ފަދަ މަޝްހޫރު އެތައް ފިލްމެއް ކުޅުނު އެކްޓަރުގެ ކުރިއަށް އޮތް ފިލްމަކީ މި މަހުގެ 25 ގައި ރިލިޒްކުރާ ހަނގުރާމަ ފިލްމު "1917" އެވެ.\nއިތުރު ލިޔުންތައް ހޮލީވުޑް އިޓަލީ އިނގިރޭސިވިލާތް ހޮލީވްޑް ކައިވެނި


ނަމާދުގެ ޤަދަރު މަތިވެރިކުރުން1 – DhiSalafiyyah\nނަމާދުގެ ޤަދަރު މަތިވެރިކުރުން1\n20/03/2014 ފިޤުހާއި އޭގެ ޢިލްމުތައްއައްޝައިޚް އަޙްމަދު ރިމާޒް\nالحَمْدُ للهِ الَّذِي فَرَضَ الصَّلاَةَ عَلَى عِباَدِهِ، وَأَمَرَهُمْ بِإِقاَمَتِهاَ وَحُسْنِ أَدَائِهاَ، وَعَلَّقَ النَّجاَحَ وَالفَلاَحَ بِالخُشُوعِ فِيهاَ، وَجَعَلَهاَ فُرْقاَناً بَيْنَ الإِيماَنِ وَالكُفْرِ، وَناَهِيَةً عَنِ الفَحْشاَءِ وَالمُنْكَرِ. وَالصَّلاَةُ والسَّلاَمُ عَلَى نَبِيِّناَ مُحَمَّدٍ وَعَلَى آلِهِ وَأَصْحاَبِهِ الأَتْقِياَءِ البَرَرَةِ وَعَلَى مَنْ حَذَا حَذْوَهُمْ وَسَلَكَ سَبِيْلَهُمْ إِلَى يَوْمِ الدِّيْنِ. أَماَّ بَعْدُ:\nﷲ ތަޢާލާއަށް އީމާންވުމުގެ ނިޢުމަތަށް ވުރެ ބޮޑު ނިޢުމަތެއް މުއުމިނުންނަށް ނުވެއެވެ. އީމާންކަމުގެ މަތިވެރި ނިޢުމަތާއި ވިދިގެން ﷲ ތަޢާލާ މުއުމިނުންނަށް ދެއްވެވި އެންމެ މަތިވެރި ނިޢުމަތަކީ ފަރުޟު ފަސްނަމާދުގެ ނިޢުމަތެވެ. އެ ނަމާދު ފަރުޟުކުރެވުނީ އެއިލާހުގެ ޖަލާލަތްތެރިކަމުގެ ކުރިމަތީގައި ކިޔަމަންވުމަށްޓަކައި، އަދި އެއިލާހުގެ ޢަޒަމަތްތެރިކަމުގެ ކުރިމަތީގައި ޚުޝޫޢަތްތެރިވުމަށްޓަކައި، އަދި އެއިލާހުގެ ކިބްރިޔާއުވަންތަކަމާއި ޖައްބާރުވަންތަކަމުގެ ކުރިމަތީގައި ތަވާޟުޢުވެރިވުމަށްޓަކައެވެ. ﷲ ތަޢާލާގެ އެއްކައުވަންތަކަމަށް އީމާންވުމާއި ނަބީންނާއި ރަސޫލުންގެ ރިސާލަތު ތެދުކުރުމަށްފަހު މުއުމިނުންގެ މައްޗަށްވާ އެންމެ ބޮޑު ފަރުޟަކީ ނަމާދެވެ. ނަމާދަކީ އިސްވެދިޔަ އެންމެހާ ރަސޫލުންނާއި ނަބިއްޔުންގެ މައްޗަށް ﷲ ތަޢާލާ ފަރުޟުކުރެއްވި އަޅުކަމެކެވެ.\nﷲ ތަޢާލާ ވަޙީކުރައްވާފައިވެއެވެ: ﴿لَمْ يَكُنِ الَّذِينَ كَفَرُوا مِنْ أَهْلِ الْكِتَابِ وَالْمُشْرِكِينَ مُنفَكِّينَ حَتَّىٰ تَأْتِيَهُمُ الْبَيِّنَةُ﴾*﴿رَسُولٌ مِّنَ اللَّـهِ يَتْلُو صُحُفًا مُّطَهَّرَةً ﴾* ﴿فِيهَا كُتُبٌ قَيِّمَةٌ ﴾* ﴿وَمَا تَفَرَّقَ الَّذِينَ أُوتُوا الْكِتَابَ إِلَّا مِن بَعْدِ مَا جَاءَتْهُمُ الْبَيِّنَةُ ﴾ *﴿وَمَا أُمِرُوا إِلَّا لِيَعْبُدُوا اللَّـهَ مُخْلِصِينَ لَهُ الدِّينَ حُنَفَاءَ وَيُقِيمُوا الصَّلَاةَ وَيُؤْتُوا الزَّكَاةَ وَذَٰلِكَ دِينُ الْقَيِّمَةِ ﴾ [البينة 1-5] މާނައީ:” ފޮތުގެ އަހުލު ވެރިންނާއި، މުޝްރިކުންގެ ތެރެއިން ކާފިރުވިމީހުން، ފާޅުވެގެންވާ ދަލީލު އެއުރެންގެ ގާތަށް އަތުވެއްޖައުމަށްދާނދެން އެއުރެން ތިބިގޮތް ދޫކޮށްލާނޭ ބަޔަކުކަމުގައި ނުވެތެވެ. (އެ ދަލީލަކީ) ﷲގެ ޙަޟްރަތުން ފޮނުއްވެވި ރަސޫލެކެވެ. ޠާހިރު ކުރެވިގެންވާ ފަތްފުށްތަކެއް އެރަސޫލާ ކިޔަވައިދެއްވަތެވެ. ސީދާވެގެންވާ ޙުކުމްތައް، އެ ފަތްފުށްތަކުގައި ވެއެވެ. އަދި ފާޅުވެގެންވާ ދަލީލު، އެއުރެންގެ ގާތަށް އައުމަށްފަހުގައި މެނުވީ، ފޮތް ލިބުނު މީހުން ބައިބައިވެގެން ނުދެތެވެ. ބާޠިލު މަގުން އެއްކިބާވެތިބެ، ﷲއަށް އަޅުކަން ޚާލިޞްކުރާ ޙާލު، ﷲއަށް އަޅުކަންކުރުމަށާއި، ނަމާދު ޤާއިމް ކުރުމަށާއި، ޒަކާތްދިނުމަށް މެނުވީ، އެއުރެންނަށް އަމުރުވެވިގެން ނުވެތެވެ. އަދި ސީދާވެގެންވާ ދީނަކީ އެއީއެވެ”.\nފަހެ އިސްވެދިޔަ އާޔަތުގައި ﷲ ތަޢާލާ އެއިލާހަށް އަޅުކަންތަކުގައި އިޚްލާޞްތެރިވުމަށް އަހުލުކިތާބީންނަށް އަމުރުކުރެއްވުމާއި ވިދިގެން އެންމެ ފުރަތަމަ ކަމަކަށް އެބައިމީހުންނަށް އަމުރު މިކުރައްވަނީ ނަމާދު ޤާއިމްކުރުމަށެވެ.\nއަދިވެސް ﷲ ތަޢާލާ ވަޙީކުރައްވާފައިވެއެވެ. ﴿فَإِذَا انسَلَخَ الْأَشْهُرُ الْحُرُمُ فَاقْتُلُوا الْـمُشْرِكِينَ حَيْثُ وَجَدتُّمُوهُمْ وَخُذُوهُمْ وَاحْصُرُوهُمْ وَاقْعُدُوا لَهُمْ كُلَّ مَرْصَدٍ فَإِن تَابُوا وَأَقَامُوا الصَّلَاةَ وَآتَوُا الزَّكَاةَ فَخَلُّوا سَبِيلَهُمْ إِنَّ اللَّـهَ غَفُورٌ رَّحِيمٌ ﴾ [التوبة5] މާނައީ: “ޙުރުމަތްތެރި މައްސަރުތައް ވޭތުވުމުން، ފަހެ، ތިޔަބައިމީހުންނަށް މުޝްރިކުން ފެނުނު ކޮންމެ ތަނަކުން، ތިޔަބައިމީހުން އެއުރެން ޤަތުލު ކުރާށެވެ! އަދި ތިޔަބައިމީހުން އެއުރެން ހިފާށެވެ! އަދި އެއުރެން ޙިޞާރު ކުރާށެވެ! އަދި (އެއުރެން އަތުލައިގަނެވޭނެ) ކޮންމެތަނެއްގައި އެއުރެން އަތުލައިގަތުމަށްޓަކައި، ހުޝިޔާރުވެ ފިލައިތިބޭށެވެ! ފަހެ، އެއުރެން ތައުބާވެ، ނަމާދު ޤާއިމުކޮށް، ޒަކާތްދީ އުޅެފިނަމަ، ދެން އެއުރެން މިނިވަންކަމާއެކު ދޫކޮށްލާށެވެ! ހަމަކަށަވަރުން، ﷲއީ، ގިނަގިނައިން ފާފަފުއްސަވާ އޯގާވަންތަ ރަސްކަލާނގެއެވެ”.\nއަދިވެސް ﷲ ތަޢާލާ ވަޙީކުރައްވާފައިވެއެވެ. ﴿ فَإِن تَابُوا وَأَقَامُوا الصَّلَاةَ وَآتَوُا الزَّكَاةَ فَإِخْوَانُكُمْ فِي الدِّينِ ﴾ [التوبة11] މާނައީ: “ފަހެ، އެއުރެން ތައުބާވެ، ނަމާދު ޤާއިމުކޮށް، ޒަކާތް ދީފިނަމަ، ފަހެ، އެއުރެންނަކީ، ދީނުގައި ތިޔަބައިމީހުންގެ އަޚުންނެވެ”.\nއަދި މާތް ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ. ((أُمِرْتُ أَنْ أُقَاتِلَ النَّاسَ حَتَّى يَشْهَدُوا أَنْ لَا إِلَهَ إِلَّا الله، وَأَنَّ مُحَمَّدًا رَسُولُ اللهِ، وَيُقِيمُوا الصَّلَاةَ، وَيُؤْتُوا الزَّكَاةَ، فَإِنْ فَعَلُوا ذَلِكَ عَصَمُوا مِنِّي دِمَاءَهُمْ وَأَمْوَالَهُمْ إِلَّا بِحَقِّ الْإِسْلَامِ، وَحِسَابُهُمْ عَلَى اللهِ)) [رواه البخاري ومسلم] މާނައީ: “ﷲ ތަޢާލާ ފިޔަވައި (ޙައްޤުގޮތުގައި އަޅުކަންވެވޭ) އެހެން އިލާހަކު ނުވާކަމަށް ހެކިވުމާއި، މުޙައްމަދުގެފާނީ ﷲގެ ރަސޫލާކަމަށް ހެކިވުމާއި ނަމާދުޤާއިމްކޮށް ޒަކާތްދީފުމަށް ދާންދެން މީސްތަކުންނާ ހަނގުރާމަ ކުރުމަށް ތިމަންކަލޭގެފާނަށް އަމުރުވެވިގެންވެއެވެ. ފަހެ މީސްތަކުން އެ ކަންތައް ކޮށްފިނަމަ، އެބައިމީހުންގެ ލެއާއި މުދާ ތިމަންކަލޭގެފާނުގެ ފަރާތުން ޙިމާޔަތް ލިބިގެންވެއެވެ. އިސްލާމްދީނުގެ ޙައްޤުގައި މެނުވީއެވެ. އަދި އެބައިމީހުންގެ ޙިސާބުވަނީ ﷲ ތަޢާލާއަށެވެ”.\nއިސްވެދިޔަ އާޔަތްތަކާއި ޙަދީޘުން އިރުޝާދު ދެނީ ﷲ އެއްކައުވަންތަކަމަށް އީމާންވެ ނަމާދު ޤާއިމްކޮއްފިނަމަ މީސްތަކުންގެ ލެއާއި މުދާ މުސްލިމުންގެ މައްޗަށް ޙަރާމްވެގެންދާނެ ކަމެވެ. އަދި ދީނުގެ އަޚްވަންތަކަންވެސް ގުޅިލާމެހިފައިވަނީ ނަމާދުޤާއިމްކުރުމުގެ މައްޗަށްކަމެވެ. މިކަންކަމުން އަންގައިދެނީ އިސްލާމްދީނުގައި ނަމާދަށް ދެވިފައިވާ އަހައްމިއްޔަތުކަމެވެ. އަދި ނަމާދަކީ އިސްލާމްދީނުގެ އެންމެ މައި ތަބުކަމެވެ.


ގްރަނާޑާ ބަލިކޮށް ޕޮއިންޓް ތާވަލުގެ އެއްވައަށް ރެއާލް މެޑްރިޑް\nސްޕެނިޝް ލަލީގާގައި ރެއާލް މެޑްރިޑާއި ގްރަނާޑާ ބައްދަލުކުރި މެޗު ފަސޭހަކަމާއި އެކު ރެއާލުން ކާމިޔާބު ކޮށްފިއެވެ. އާދީއްތަ ދުވަހުގެ ރޭ ގްރަނާޑާގެ ދަނޑުގައި ކުޅުނު މި މެޗު ރެއާލުން ކާމިޔާބު ކޮށްފައި ވަނީ 4-1 ގެ ތަފާތު ބޮޑު ނަތީޖާއަކުންނެވެ.\nރެއާލުންވަނީ މި ސީޒަންގެ ލީގުގައި އެ ޓީމުން ދައްކަމުން އަންނަ މޮޅު ކުޅުނު މި މެޗުގައި ވެސް ތަކުރާރު ކޮށްފައެވެ. ރެއާލުން މެޗުގައި ލީޑު ނަގާފައި ވަނީ 19 ވަނަ މިނެޓުގައި ޓޯނީ ކުރޫސް ތަނަވަސް ކޮށްދިން ފުރުޞަތެއްގައި މާކޯ އެސެންސިއޯއެވެ. މެޗުގައި ރެއާލުން ކާމިޔާބުކުރި ދެވަނަ ލަނޑު 25 ވަނަ މިނެޓުގައި ލިބުނު ކޯނަރަކުން ތަނަވަސް ކުރި ފުރުޞަތެއްގައި ކާމިޔާބު ކޮށްދީފައި ވަނީ ނަޗޯއެވެ. މެޗުގެ ފުރަތަމަ ހާފު ނިމުމުގެ ކުރިން ގްރަނާޑާއިން ވަނީ ލަނޑުޖަހައި ފަރަގު ކުޑަކޮށްފައެވެ. މި ލަނޑު 34 ވަނަ މިނެޓުގައި ކާމިޔާބު ކޮށްދީފައި ވަނީ ލުއިސް ސުއަރޭޒްއެވެ. ރެއާލްގެ އޭރިއާގެ ބޭރުގައި ހުރެ ސުއަރޭޒް ފޮނުވާލި ބާރު ހަމަލާ ރެއާލްގެ ގޯލަށް ވަދެފައިވަނީ އަލާބާގައިގައި ޖެހި މިސްރާބު ބަދަލުވެގެން ގޮސްފައެވެ.\nމެޗުގެ ދެވަނަ ހާފުގެ ކުރީކޮޅު ރެއާލުން ވަނީ ލަނޑުޖަހައި ދެވަނަ ފަހަރަށް ފަރަގު ބޮޑުކޮށްފައެވެ. މި ލަނޑު 56 ވަނަ މިނެޓުގައި މޮޑްރިޗް ތަނަވަސް ކޮށްދިން ފުރުޞަތެއްގައި ކާމިޔާބު ކޮށްދީފައި ވަނީ ވިނީސިއަސް ޖޫނިއާއެވެ. މެޗުގައި ގްރަނާޑާއަށް އިތުރު މައްސަލަތަކާއި ކުރިމަތި ވެފައި ވަނީ 67 ވަނަ މިނެޓުގައި އެ ޓީމްގެ މޮންޗޫއަށް ރަތްކާޑު ދެއްކުމުންނެވެ. ރެފްރީ އޭނާއަށް ރަތްކާޑު ދައްކާފައި ވަނީ ރެއާލްގެ ވިނީސިއަސްއަށް ގަސްތުގައި ކުރި ފައުލަކާއި ގުޅިގެންނެވެ.\nމެޗުގައި ރެއާލުން ކާމިޔާބުކުރި ހަތަރުވަނަ ލަނޑު 76 ވަނަ މިނެޓުގައި ކަސެމީރޯ ތަނަވަސް ކޮށްދިން ފުރުޞަތެއްގައި ކާމިޔާބު ކޮށްދީފައި ވަނީ ފާލަންޑް މެންޑީއެވެ.\nމި ނަތީޖާއާއިއެކު ރެއާލަށް ވަނީ ޕޮއިންޓް ތާވަލުގެ އެއްވަނަ ލިބިގެން ގޮސްފައެވެ. އެ ޓީމަށް 13 މެޗުން ލިބިފައި ވަނީ 30 ޕޮއިންޓެވެ. މެޗުން ބަލިވު ގްރަނާޑާ މިވަގުތު އޮތީ ޕޮއިންޓް ތާވަލުގެ 17 ވަނާގައެވެ. އެ ޓީމަށް 13 މެޗުން ލިބިފައި ވަނީ 11 ޕޮއިންޓެވެ.\nމިވަގުތު ޕޮއިންޓް ތާވަލުގެ ދެވަނާގައި އޮތް ރެއާލް ސޮސިއެޑާޑްއެވެ. އާދީއްތަ ދުވަހުގެ ރޭ ރެއާލް ސޮސިއެޑާޑްއާއި ވެލެންސިއާ ބައްދަލުކުރި މެޗު ކާމިޔާބު ކޮށްގެން ސޮސިއެޑާޑްއަށް ޕޮއިންޓް ތާވަލުގެ އެއްވަނަ ލިބެން އޮތްނަމަވެސް އެ މެޗު ނިމިފައި ވަނީ ދެ ޓީމުންކުރެ އެއްވެސް ޓީމަކަށް ލަނޑެއް ކާމިޔާބު ނުކުރެވިއެވެ.


Fonadhoo in fenunu aadhayaa hilaafu vilaagandu ufedhunu baeh sababuthah!\nފޮނަދޫން ފެނުނު އާދަޔާ ޚިލާފު ވިލާާގަނޑު އުފެދުނު ސަބަބުތައް!\n-5months ago2- ރިމާހް އިސާ\nމިއަދު މެންދުރުގެ ވަގުތެއްގައި ލ.ފޮނަދޫގެ އުޑުމަތިން ފެނުނު މަންޒަރަކުން ގިނަބަޔެއްގެ ސަމާލުކަން ވަނީ ހޯދާފައެވެ. ވިއްސާރަ ދުނީގެ ކުލަތައް ހިމެނޭ އާދަޔާ ޚިލާފު ބައްޓަމަކަށް ހުރި މި ވިލާގަނޑާއި ބެހޭގޮތުން ގިނަބަޔަކު ދަނީ އެކިއެކި ވާހަކަ ދައްކަމުންނެވެ.\nމިގޮތުން ގިނަބަޔަކު ދެކޭގޮތުގައި މިއީ ތަންކޮޅެއް މަތިން ދަތުރުކުރަމުންދިޔަ ޖެޓަކުން ދޫކުރި ކޮންޓްރެއިލެއްގެ ސަބަބުން އުފެދިގެންދިޔަ ކްލައުޑް އިރިޑެސީނެކެވެ.\nވައިގެ ދަތުރުފަތުރުގެ ދާއިރާއާއި ގުޅޭ މުހިންމު މައުލޫމާތުތަކެއް ގެނެސްދޭ އޭވިއޭޓާޒް މޯލްޑިވްސް ކިޔާ ފޭސްބުކް ޕޭޖަކުން ވަނީ މިކަމުގެ ތަފްސީލްތައް ގެނެސްދީފައެވެ.\nއޭވިއޭޓާޒް މޯލްޑިވްސްއިން ބުނިގޮތުގައި ކޮންޓްރެއިލަކީ ބިމުގެ ސަތަހައިން ތަންކޮޅެއް މަތީގައި ދަތުރުކުރަމުންދާ ޖެޓެއްގެ އިންޖީން އެކްޒޯސްޓުން ނުވަތަ ވައިގެ ޕްރެޝަަރަށް އަންނަ ބަދަލުގެ ސަބަބުން އުފެދޭ ރޮނގެއްފަދަ ވިލާތަކެކެވެ. ކޮންޓްރެއިލްގައި ހިމެނެނީ ގަނޑުފެންތަކެއްފަދަ އެއްޗެެކެެވެ.\nކްލައުޑް އިރިޑެސީން އަކީ އިރު ނުވަތަ ހަނދާއި ކައިރިން ވިލާތައް ފެންނަ އިންސާނީ ލޮލަށް ގޮތެކެވެ. އަދި އޭގެން ފެންނަ ކުލަަތަކަކީ އާންމުގޮތެއްގައި ސައިބޯނި ބޮތްކާާއި ފެން ހުންނަ ތަންތަަނަށް ތެޔޮ އެޅުމުން ފެންނާނެ ގޮތެވެ.\nތިވާނި އަދުރޭ ފޮނުވާލި ރޮކެޓްއަކައް!!\nގައްދޫގައި މަހަށް ގޮސް ޑައިވިންގއަށް ފޭބި ޒުވާނަކު މަރުވެފައި އޮއްވާ ފެނިއްޖެ019 hours ago


COVID-19: India inn case ithuruve, vai ge magun anna meehunah harukashi fiyavalhu thakeh | ThePress\nކޮވިޑް-19: އިންޑިއާއިން ކޭސް އިތުރުވެ، ވައިގެ މަގުން އަންނަ މީހުންނަށް ހަރުކަށި ފިޔަވަޅުތަކެއް\n03 August 2020, 14:16\nއިންޑިއާގެ ވައިގެ އުދުހުންތަކުގެ ސިނާތުގެ އެންމެ ބޮޑު ހިއްސާއެއް އޮންނަ އިންޑިގޯގެ ބޯޓެއް/ފޮޓޯ: ދި އިކޮނޮމިކް ޓައިމްސް\nއަވަށްޓެރި އިންޑިއާއިން މިއަދުވެސް ބައިލައްކައަށް ވުރެ ގިނަ މީހުން ކޮރޯނާވައިރަސް ޑިޒީޒް (ކޮވިޑް-19) އަށް ޕޮޒިޓިވްވެފައިވާކަމަށް ރެކޯޑް ކޮށްފިއެވެ.\nހަލުވިކަމާއެކު ފެތުރެމުންދާ ކޮރޯނާވައިރަސް ޑިޒީޒްއަށް މިއަދުވެސް 52972 މީހަކު ޕޮޒިޓިވްވެފައިވާކަމަށް އެ ގައުމުގެ ސިއްހަތާ ބެހޭ ވުޒާރާއިން ވަނީ ރެކޯޑް ކޮށްފައެވެ. މިއާއެކު އެގައުމުން ކޮވިޑް-19އަށް ޕޮޒިޓިވްވި މީހުންގެ އަދަދު ވަނީ 1803695 އަށް އަރާފައެވެ.\nކޮވިޑް-19ގެ ބަލިމަޑުކަން ފެށުނު ފަހުން، ހުސްވި ހަފުތާއަކީ އިންޑިއާއަށް އެންމެ ނުރައްކާތެރި ހަފުތާއެވެ. މި ދިޔަ ހަފުތާގައި އެކަނިވެސް، 315000 މީހަކު ޕޮޒިޓިވްވިއިރު، 5300 މީހަކު ކޮވިޑް-19ގައި އިންޑިއާއިން މަރުވިއެވެ.\nއިންޑިއާގެ ސިއްހަތާ ބެހޭ ވުޒާރާއިން މިހާރު ވަނީ ބައިނަލްއަގުވާމީ ވައިގެ އުދުހުންތަކާ ގުޅިގެން އެގައުމުން އަމަލުކުރަމުންދިޔަ އުސޫލުތަކަށްވެސް ބަދަލު ގެނެސްފައެވެ. މި ބަދަލުތަކަށް އަމަލު ކުރަން ފަށަން ހަމަޖެހިފައިވަނީ އޯގަސްޓް 8 ވަނަ ދުވަހުން ފެށިގެންނެވެ.\nއެގޮތުން، އިންޑިއާށް އެތެރެ ވުމުގެ އެންމެ ލަސްވެގެން 72 ގަޑިއިރު ކުރިން ސެލްފް ޑެކްލަރޭޝަން ފޯމް އޮންލައިންކޮށް ހުށަހަޅަންޖެހެއެވެ. އަދި އެ ގައުމަށް އެތެރެވުމަށްފަހު 14 ދުވަހުގެ ކަރަންޓީނު ފުރިހަމަ ކުރުމަށް ހުރިހާ އެންމެންގެ މައްޗަށް ވަނީ ލާޒިމުކޮށްފައެވެ. މި 14 ދުވަހުގެ ތެރެއިން އެއް7ދުވަސް ހޭދަކުރަން ޖެހެނީ ކަމާބެހޭ ފަރާތްތަކުން ކަނޑައަޅާ ކަރަންޓީނު ފެސިލިޓީއެއްގައި ކަމަށްވާއިރު އަނެއް7ދުވަސް ފުރިހަމަ ކުރަންޖެހޭނީ ހޯމް ކަރަންޓީނުގައި ކަމަށް ވަނީ ލާޒިމުކޮށްފައެވެ. 96 ގަޑިއިރު ހަމަނުވާ، ކޮވިޑް-19 ނެގެޓިވް ޓެސްޓެއް ހުށަހަޅައިފިނަމަ ކަމާބެހޭ ފަރާތްތަކުން ކަނޑައަޅާ ކަރަންޓީނު ފެސިލިޓީއަށް ނުގޮސް ހަމަޖެއްސުމުގެ ފުރުސަތު އޮވެއެވެ.\nމީގެ އިތުރުން ސްޓޭޓްތަކަށް ހާއްސަ ކަރަންޓީނު އުސޫލުތައް ކަނޑައެޅުމުގެ ބާރުވެސް، މި ބަދަލުގެ ތެރެއިން ވަނީ ދީފައެވެ.\nމިވަގުތަކީ އިންޑިއާއަށް އާންމު އުސޫލުން ބައިނަލްއަގުވާމީ ވައިގެ އުދުހުންތައް އޮޕަރޭޓް ކުރާ ވަގުތެއް ނޫނެވެ. އޯގަސްޓް މަހުގެ 31 ގެ ނިޔަލަށް އިންޑިއާގެ މައި ގޭޓް އޮތީ ބަންދުކޮށްފައެވެ.


LUX resort: Hudhu kulaige hiygaimukameh | Mihaaru\nލަކްސް ނޯތު އައިލެންޑް ރިސޯޓުގެ އިސް ވެރިން ގެސްޓުންގެ އިސްތިގުބާލުގައި ފާލަން މަތީގައި މަޑުކޮށްލައިގެން --ފޮޓޯ:ހުސައިން ވަހީދު/މިހާރު\nލަކްސް ރިސޯޓް: ހުދު ކުލައިގެ ހިތްގައިމުކަމެއް\n04 ފެބުރުއަރީ 2019 - 07:40 8 comments\nކަންދިމާކުރި ގޮތުން ލަކްސް ނޯތު މާލެ އެޓޯލް ހުޅުވި ދުވަހު އެ ރިސޯޓުގެ ކަންކަން ތަޖުރިބާކޮށްލާނެ ފުރުސަތު ލިބުނެވެ. ރިސޯޓަށް އަރައިގެންދާއިރު އެންމެ ބޮޑަށް ފާހަގަކުރެވުނު އެއް ކަމަކީ، ރިސޯޓްގެ ނަމުން ރަމްޒުކޮށްދޭ ފަދަ އަލިކަމަކާއި ސާފުކަން ހިމެނޭ ހުދު ކުލައިގެ ވިލާތަކެވެ. ލެޓިންގެ ބަހެއް ކަމަށް ވާ ލަކްސްގެ މާނައަކީ "އަލިކަމެ"ވެ. ރިސޯޓުގެ ވިލާތަކާއި ރެސްޓޯރެންޓްތައް ވެސް ހުރީ ހުދު ކުލައިން ޒީނަތްތެރިކޮށްފަ އެވެ. ރެއިލިންތަކާއި ގޮނޑިމޭޒު އަތުރާފައި ހުންނަ ގޮތުން އެ ރިސޯޓުގެ ކޮންމެ އިމާރާތަކުން ވެސް ކުރެވެނީ ބޯޓެއްގެ ސިފަ އެވެ.\nއާންމުކޮށް ރާއްޖޭގެ ރިސޯޓުތަކުން ފެންނަ ފަން ޖެހި ފުރާޅުތަކެއް މި ރިސޯޓަކު ނެތެވެ.\nލަކްސް ނޯތު މާލޭ ރިސޯޓުގައި 67 ވިލާ ހުރެ އެވެ. ކޮންމެ ވިލާއެއްގައި ޕޫލެއް އޮވެ އެވެ. ދެ ބުރިއަށް ހުންނަ ކޮންމެ ވިލާއެއް ބޮޑު ޓެރެސްއަކާ އެކު އެވެ. އެ ޓެރެސް މަތިން ކުޑަކުޑަ ރިސޯޓްގެ މަލަމަތި ވަރަށް ރީތިކޮށް ފެންނަން އޮވެ އެވެ.\nލަކްސްގެ ވޯޓާ ވިލާ ސަރަހައްދު ރޭގަނޑު ދިއްލާލާފައި --ފޮޓޯ:ހުސައިން ވަހީދު/މިހާރު\nއެންމެ ހަ ހެކްޓަރުގެ މި ރަށް އެއްކޮށް ބަލައިލަން ނަގާނީ 10 ވަރަކަށް މިނިޓެވެ. އެ ހިތްގައިމުކަން ބަލައިލަން ނުކުންނަ އިރު ފުރަތަމަ ވެސް އަޅައިގަންނަނީ ބަހައްޓާފައި ހުރި ފޯނު ބޫތަށެވެ. ރަށުގެ އެހެން ހުރިހާ ތަނެއް ހުދު ކުލައިން ފެންނަ އިރު ފޯނު ބޫތު ހުންނަނީ ރަތް ކުލައިގަ އެވެ. އެހެންކަމުން އެތަން ފާހަގަނުކުރެވި ނުދާނެ އެވެ. ކޮންމެ މީހެއްގެ އަތުގައި މޯބައިލް ފޯނެއް އޮންނަ ޒަމާނެއްގައި ފޯނު ބޫތަކީ ކީއްކުރާ ތަނެއް ބާވަ އެވެ؟\nއެކަމަކު އެއްވެސް ލިމިޓެއް ނެތި ދުނިޔޭގެ ކޮންމެ ތަނަކަށް ވެސް އެ ފޯނު ބޫތުގެ ފޯނުން ގުޅާލެވެ އެވެ. އެއީ މޮބައިލް ފޯން އާންމުވުމުގެ ކުރީގެ ދުވަސްތައް ހަނދާންކޮށްދޭ ރަތް ކުލައިގެ ހިތްގައިމު ވަސީލަތެކެވެ.\nލަކްސް ރިސޯޓުގެ ބީޗް ވިލާއެއް: ކުލަ އާއި ޑިޒައިން ހިތްގައިމު --ފޮޓޯ:ހުސައިން ވަހީދު/މިހާރު\nމުވައްޒަފުން ނެގުމުގައި ދިވެހިންނަށް އިސްކަން\nލަކްސް މޯލްޑިވްސް ރީޖަނަލް ޑިރެކްޓަ އޮފް ޓްރެއިނިން، ޑިވެލޮޕްމެންޓް އެންޑް ކުއަލިޓީގެ މަގާމުގައި ހުންނެވި އަފީފު ހުސެއިން ގަބޫލުކުރައްވާ ގޮތުގައި ލަކްސް ރިސޯޓްގައި ހުރީ ވަރަށް ހާއްސަ ސިފަތަކެކެވެ.\n"އަޅުގަނޑުމެންގެ ހިދުމަތް ތަފާތުވާނެ. ފުރަތަމަ ކަމަކީ ޑިޒައިން. ލަކްސް ނޯތު އެޓޯލް މާލެ ވަކިވާނެ އެހެން ރިސޯޓުތަކާ،" އަފީފް ވިދާޅުވި އެވެ.\n"ދެވަނަ ކަމަކީ މީހުން ހަޔާ ކުރުމުގައި [ވަޒީފާއަށް ނެގުމުގައި] ބަލާފައިވާ މިންގަނޑު. ވީހާވެސް ފްރެންޑްލީ ޕާސަނަލިޓީތަކެއް ހަޔާ ކުރެވޭތޯ އެންމެ އިސްކަމެއް ދިނީ."\nލަކްސް މޯލްޑިވްސްގެ އަފީފު ހުސައިން "މިހާރު" އަށް އިންޓަވިއު ދެއްވަނީ --ފޮޓޯ:ހުސައިން ވަހީދު/މިހާރު\nއޭނާ ވިދާޅުވި ގޮތުގައި ރިސޯޓްގައި ޗުއްޓީ ހޭދަކުރާ ޓޫރިސްޓުންނަށް ތަފާތު ހިދުމަތެއް ފޯރުކޮށްދެންޏާ އެފެންވަރުގެ މީހުން ވަޒީފާތަކުގައި ތިބެން ޖެހޭނެ އެވެ.\nލަކްސްގައި މިހާރު މަސައްކަތްކުރާ 260 މުވައްޒަފުންގެ ތެރެއިން 55 ޕަސެންޓަކީ ދިވެހިންނެވެ. ކުރިއަށް އޮތް ތަނުގައި ދިވެހިންގެ ނިސްބަތް 58 ޕަސެންޓަށް އަރާނެ ކަމަށް އެ ރިސޯޓުން ލަފާކުރެ އެވެ. ރިސޯޓުގެ ޓޮޕް މެނޭޖުމެންޓުގެ 60 ޕަސެންޓް ހިއްސާކުރަނީ ވެސް ދިވެހިންނެވެ. މިއީ ރާއްޖޭގެ ފައިވް ސްޓާ ލަގްޒަރީ ރިސޯޓަކުން ނުފެންނަ ފަދަ މިސާލެކެވެ.\nލަކްސް ރިސޯޓު: އުފާވެރި ޗުއްޓީއަކަށް ހުރިހާ ކަމެއް ފުރިހަމަ ---ފޮޓޯ:ހުސައިން ވަހީދު:މިހާރު\n"ދިވެހި ހޮސްޕިޓަލިޓީ ކިޔައެއް ނުދެވޭނެ ބޭރު މީހުން އައިސްގެނެއް. އަޅުގަނޑުމެން މަސައްކަތް ކުރަނީ އެތަނެއްގެ ބަޔަކު ބޭނުން ކޮށްގެން އެތަނަކުން ހިދުމަތް ދެވޭތޯ،" އަފީފް ވިދާޅުވި އެވެ.\n"މޮރީޝަސްގައި ހިންގާ ލަކްސްގައި 90 ޕަސެންޓް އުޅޭނީ އެ ގައުމުގެ މީހުން. ރާއްޖޭގައި ވެސް ދިވެހިން ގިނަވާނެ. އެކަމަކު އަދިވެސް ޓެކްނިކަލް ދާއިރާތަކުން ދިވެހިން ހޯދަން އުނދަގޫ."\nކުދިކުދި ކަންކަމުން ވެސް ސަމާލުކަން ލިބޭ\nވަރަށް ކުޑަ އާދައިގެ ކަމަކުން ވެސް މީހުންގެ ސަމާލުކަން ލިބިދާނެ އެވެ. މިސާލަކަށް "މެސެޖު އިން ދަ ބޮޓުލް"ގެ ނަމުގައި ލަކްސްގައި ގޭމެއް އޮވެ އެވެ. ފުޅިއެއްގައި މެސެޖެއް ލިޔެފައި ރިސޯޓުގެ ކޮންމެވެސް ހިސާބެއްގައި ވަޅުލަނީ އެވެ. އޭގެ ފުޅިއެއް ހޯދާ ގެސްޓަކަށް ފުޅީގައި ހިމެނޭ މެސެޖްގައި ބުނެފައިވާ ކަމެއް ކޮށްދޭނެ އެވެ.\nލަކްސްއަކީ ތިމާވެއްޓާ ރަހުމަތްތެރި ރިސޯޓެކެވެ. ގެސްޓް އޭރިއާގައި އެއްވެސް ވަރަކަށް ޕްލާސްޓިކެއް ބޭނުމެއް ނުކުރެ އެވެ. އެއްފަހަރު ބޭނުންކޮށް އުކާލާ ޕްލާސްޓިކް މި ރިސޯޓްގައި މަނަ އެވެ.\nލަކްސް ރިސޯޓުގެ ވިލާއެއްގެ ފާހާނާ: މި ރިސޯޓް ހުޅުވީ މި މަހު 1 ގައި --ފޮޓޯ:ހުސައިން ވަހީދު/މިހާރު\nލަކްސިން މަސައްކަތް ކުރަނީ މި އަހަރު ނިމުމުގެ ކުރިން ރަށުގައި ސޯލާ ޕެނަލް ހަރުކޮށް އަވިން ކަރަންޓް އުފައްދާށެވެ. އޭރުން އެރަށުގައި ބޭނުން ކުރާ ހަކަތައިގެ ބޮޑު ބައެއް އަވިން އުފައްދާ ކަރަންޓަށް ބަދަލުވެގެންދާނެ އެވެ.\nލަކްސްގެ ރޫމެއް ދުވާލަކަށް ވިއްކަނީ 1،500 ޑޮލަރާއި 3،000 ޑޮލަރާ ދެމެދުގެ އަގުތަކުގަ އެވެ. އެކަމަކު ރިސޯޓުގެ ހިތްގައިމުކަމާއި ލިބޭ ހިދުމަތްތަކަށް ބަލާއިރު ކޮންމެ ގެސްޓަކު ވެސް ޗުއްޓީ ހޭދަކޮށް ނިންމާލާނީ އުފަލުން ތިބެކަން މި ރިސޯޓުން ޔަގީންކޮށްދޭނެ އެވެ.


ގައުމީ ޝިޕިންލައިން އުފެއްދުމުގެ މަސައްކަތް މި އަހަރު ފަށާނީ – Dhen.mv\nގައުމީ ޝިޕިންލައިން އުފެއްދުމުގެ މަސައްކަތް މި އަހަރު ފަށާނީ\nJanuary 15, 2020 - 10:51 pm\nގައުމީ ޝިޕިންލައިން އުފެއްދުމުގެ މަސައްކަތް މި އަހަރުގެ ތެރޭގައި ފަށާނެ ކަމަށް (އެސްޓީއޯ) އިން ބުނެފި އެވެ.\nއެސްޓީއޯ އަށް 55 އަހަރު ފުރުމުގެ މުނާސަބަތުގައި ދަރުބާރުގޭގައި ރޭ ބޭއްވި ރަސްމިއްޔާތުގައި ވާހަކަފުޅު ދައްކަވަމުން އެ ކުންފުނީގެ މެނޭޖިން ޑިރެކްޓަރު ހުސައިން އަމްރު ވިދާޅުވީ ރާއްޖެއަކީ އިމްޕޯޓަށް ވަރަށް ބޮޑަށް ބަރޯސާވެފައިވާ ގައުމަކަށް ވާއިރު ރާއްޖެއަށް ގިނަ މުދާ އެތެރެކުރަމުންދަނީ ކަނޑުމަގުން ކަމަށެވެ.\nއަމްރު ވިދާޅުވީ ރާއްޖޭގައި ގައުމީ ޝިޕިންލައިނެއް ނެތުމުން މުދާ އެތެރެކުރުމުގައި ދިމާވާ ދަތިތަކެއް ހުންނާނެ ކަމަށެވެ. ނަމަވެސް ގައުމީ ޝިޕިންލައިނެއް އުފެއްދުމުން މިހާރު ހުރި ދަތިތަކަށް ހައްލުތަކެއް ހޯދި، މުދަލުގެ އަގު ހެޔޮކުރަން ފަސޭހަވެގެންދާނެ ކަމަށްވެސް ވިދާޅުވި އެވެ.\nގައުމީ ޝިޕިންލައިން އުފެއްދުމުގެ މަސައްކަތް މިއަހަރު ފަށާނެ ކަމަށް އަމްރު އިއުލާންކުރެއްވި ނަމަވެސް މިކަމާ ގުޅޭ އެއްވެސް ތަފްސީލެއް ހިއްސާކުރައްވާފައެއް ނުވެ އެވެ.\nގައުމީ ޝިޕިންލައިން އުފެއްދުމުގެ މަސައްކަތް މިއަހަރުގެ ތެރޭގައި ފަށާނެ ކަމަށް އެސްޓީއޯ އިން މިދިޔަ އަހަރު ބޭއްވި އަހަރީ އާއްމު ޖަލްސާގައި ވެސް އިއުލާންކޮށްފައިވެ އެވެ.\nގައުމީ ޝިޕިންލައިނެއް އުފެއްދުމަށް ގޮވާލާ ރައްޔިތުންގެ މަޖިލީހަށް ވެސް މިހާރު ވަނީ ގަރާރެއް ހުށަހަޅާ، ގަރާރު ބަލައިގެންފަ އެވެ. މަޖިލީހަށް މިގަރާރު ހުށަހެޅުއްވީ އެމްޑީޕީގެ މަކުނުދޫ ދާއިރާގެ މެމްބަރު މުހައްމަދު ރާއީ އެވެ.\nމިގަރާރުގައި ބުނެފައިވަނީ ރާއްޖެއަށް އިމްޕޯޓުކުރާ މުދަލުގެ ފްރައިޓް ކޮންޓްރޯލް ކުރުމަށާއި ގައުމީ ސަލާމަތާއި ރައްކާތެރިކަމަށް ދިވެހި ޝިޕިންލައިނެއް އުފެއްދުން މުހިއްމު ކަމަށެވެ. މީގެއިތުރުން އިގްތިސާދީ ގޮތުން ވިސްނާއިރު މީގެ ކުރިން ރާއްޖޭގައި ގައުމީ ޝިޕިންލައިނެއް އޮތް އިރު، އާމްދަނީގެ ގޮތުގައި 12 މިލިއަން ޑޮލަރު ރާއްޖެއަށް ލިބެމުން ދިޔަ ކަމަށްވެސް ގަރާރުގައި ފާހަގަކޮށްފައިވެ އެވެ.


Dhuniyeyge Mi Hisaabuthakugai Car Dhuhvun Manaa - Vaguthu\nކާރޫބާރޫ ބޮޑު އަދި ދުމުގެ ސަބަބުން ވައި ނުސާފުވެފައިވާ ތަނެއްގައި އުޅެން އެކަކު ވެސް ބޭނުން ނުވާނެއެވެ. ހަމަހިމޭންކަމާއި ސާފުކަމާއި ފެހިކަން ގަދަ ތަނެއްގައި އުޅުމަށް އެންމެންވެސް ބޭނުންވާއިރު މިފަދަ އެތައް ތަނެއް ދުނިޔޭގެ އެކި ސަރަހައްދުތަކުގައި އެބަހުއްޓެވެ.\nމި ބަލާލަނީ ކާރުތައް އެއްގޮތަކަށް ވެސް ބޭނުން ނުކުރާ ސާފު ވައި ލިބޭ ހަމަހިމޭން ބައެއް ތަންތަނަށެވެ.\nޑަޗް މީހުން އުޅޭ މި ސަރަހައްދުގައި މީހުން އެއްތަނުން އަނެއް ތަނަށް ގޮސް އުޅޭނީ ބޯޓުތަކުންނާއި ބައިސްކަލު ތަކުންނެވެ. އެތައް ގަރުނެއް ވަންދެން މި ސަރަހައްދުގެ ރީތިކަމާއި ހިތްގައިމު ކަމުގެ ވާހަކަތައް ދެކެވޭއިރު މިތަނަށް ދާހިތްނުވާނެ އެކަކުވެސް ހުންނާނެ ހެނެއް ހިއެއް ނުވެއެވެ.\nކުޑަ ރަށްތަކެއްގައި ގެ އާއި އެކި ހިދުމަތްތައްދޭ ތަންތަން މި ސަރަހައްދުގައި ހުންނައިރު މި ސަރަހައްދުގައި އެކަނިވެސް ވަކަރުން ހަދާފައި ހުންނަ 170 އެއްހާ ބުރިޖު ހުރެއެވެ. ޕުންޓާސް ނަމަކަށް ކިޔާ ކުޑަ ބޯޓުތަކަކުން ހާއްސަ ދަނޑިއެއްގެ އެހީގައި ދަތުރު ކުރެވެއެވެ.\nމި ސަރަހައްދަށް ކާރުތައް ވަނުމަކީ މަނާކަމެކެވެ. މިތަނުގައި ހުންނަ ދާރުލްއާސާރެއްގައި މީގެ 100 އަހަރު ކުރިން އުޅުނު އެކި މީހުންގެ ހަނދާންތައްވެސް ފެންނަން ހުރެއެވެ.\nއިޓަލީގެ ހުޅަނގުއުތުރުގައި އޮންނަ މި ސަރަހައްދަކީ ބިމަށްވުރެ 5،954 ފޫޓު މަތީގައިވާ ފަރުބަދަ ސަރަހައްދެކެވެ. މިހިސާބުގައި މީހުން އާބާދުވެގެން ދިރިއުޅޭތާ އެތައް އަހަރުވެފައިވާއިރު ދަތުރުފަތުރު ކުރުމަށް އެއްވެސް ގޮތަކަށް މި ސަރަހައްދަށް ކާރު ގެނައުމަކީ މަނާކަމެކެވެ. މި ސަރަހައްދުގައި އުޅޭ ފަރާތްތަކުން އެއްވެސް ގޮތަކަށް މި ސަރަހައްދުގެ ހަމަހިމޭންކަން ނަގާލުމަށް ކާރުފަދަ ތަކެތި މި ސަރަހައްދުގައި ދުއްވަން ފުރުސަތުދޭން ބޭނުން ނުވެއެވެ.\nމި ސަރަހައްދުގައި އުޅޭ މީހުންނަކީ ވަރަށް ލަގްޒަރީ ދިރިއުޅުމެއްގައި އުޅޭ މީހުންނެވެ. ފިނި މޫސުމާއި ހޫނު މޫސުމުގައިވެސް މި ސަރަހައްދަށް އެތައް ފަތުރުވެރިން ޒިޔާރަތް ކުރާއިރު އަހަރެއްގެ މައްޗަށް މި ސަރަހައްދަށް ޒިޔާރަތް ކުރާ ފަތުރުވެރިންގެ އަދަދު މިހާރު ވަނީ ގާތްގަނޑަކަށް ދެ މިލިއަނަށް އަރައިފައެވެ.\nސަރަހައްދުގެ ރީތިކަން ދެމެއްހެއްޓުމަށާއި ރައްކާތެރި ހިސާބަކަށް މިތަން ހެދުމަށް މި ސަރަހައްދަށް ކާރު ވެއްދުމަކީ މަނާކަމެކެވެ.


ޗައިނާއިން ލަންކާއަށް ބޮޑު ލޯނެއް ހޯދިގޮތް ރައީސް އިބޫ އޮޅުންފިލުއްވައިފި؟ | Mendhuru Online\nޗައިނާ ސަރުކާރުން ސްރީލަންކާ ސަރުކާރަށް 500 މިލިއަން އެމެރިކާ ޑޮލަރުގެ އެހީގެ ލޯނެއް ހޯދީ ކިހިނެއްތޯ ރާއްޖޭގެ ރައީސުލްޖުމުހޫރިއްޔާ އިބްރާހީމް މުހައްމަދު ސޯލިހު އޮޅުންފިލުއްވައިފިއެވެ. އެމަނިކުފާނު މިކަން އޮޅުންފިލުއްވީ ސްރީލަންކާގެ ބޮޑުވަޒީރު މަހިންދަ ރާޖަޕަކްސައަށް ފޯނުން ގުޅުއްވައިގެން ދެއްކެވި ވާހަކަފުޅުގައެވެ.\nސްރީލަންކާގެ ބޮޑުވަޒީރުގެ އަރިސް ބޭފުޅެއް މިނޫހަށް މަޢުލޫމާތު ދެއްވަމުން ވިދާޅުވީ ރައީސް ސާލިޙު މިހާރު މަސައްކަތް ކުރައްވަނީ ލަންކާގެ ބޮޑުވަޒީރާއި ގާތް ގުޅުމެއް ޤާއިމް ކުރެއްވުމަށެވެ. އަދި ޗައިނާ ސަރުކާރުން ރާއްޖެއަށް އެހީ ހޯދާނެ ގޮތާއިބެހޭގޮތުން ލަންކާގެ ބޮޑުވަޒީރުގެ ލަފާފުޅު ހޯއްދެވިއެވެ. ސްރީލަންކާގެ ބޮޑުވަޒީރު ރައީސް ސޯލިހު އަރިހުގައި ވިދާޅުވީ ޗައިނާއިން ސްރީލަންކާއަށް ލޯނުގެ އެހީވުމުގެ މައިގަނޑު ސިއްރަކީ ދެގައުމުގެ ދެމެދުގައި އުފެދިފައިވާ އިތުބާރާއި ގާތް ގުޅުމެވެ.\nސްރީލަންކާގައި މިހާރުއޮތް ސަރުކާރު ޤާއިމްވުމުގެ ކުޑަދުވަސްކޮޅެއްކުރިން މިހާރުގެ ބޮޑުވަޒީރު މަހިންދަ ރާޖަޕަކްސައާއި އެމަނިކުފާނު އާއިލާ ރާއްޖެއަށް ޗުއްޓީ ދަތުރެއްގައި ވަޑައިގެން ރައީސް ސޯލިހުގެ އަރިހަށް ނުރަސްމީ އިހުތިރާމްގެ ޒިޔާރަތެއް ކޮށްލަވަން އެދިވަޑައިގަތެވެ. ދެގައުމުގެ ގުޅުމާއި ސަރަހައްދީ މައްސަލަތަކާއިބެހޭގޮތުން ނުރަސްމީ މަޝްވަރާތަކެއް ކޮށްލައްވަން ބޭނުންފުޅުވާތީ ރާއްޖެވަޑައިގަތުމުގެ މަހެއްހާދުވަސްކުރިން ނުރަސްމީގޮތުން ފުރަސަތަކަށްވެސް އެދިވަޑައިގަތެވެ. ބައްދަލުކުރައްވާނެ ކަމުގެ ފެހި ސިގްނަލްވެސް ދެއްވިއެވެ. ނަމަވެސް އެންމެ ފަހު ވަގުތު ރައިސް ސޯލިހު ރާޖަޕަކްސައަށް ފުރުސަތު ދެއްވާފައިނުވާކަމަށް ރާޖަޕަކްސަގެ އަރިސް ބޭފުޅަކު ނޫހަށް މަޢުލޫމާތު ދެއްވިއެވެ. ރައީސް ސޯލިހުގެ އަނބިކަނބަލުން ފަޒުނާ އަޙުމަދުގެ އާއިލާއާއި އެމްޑީޕީގެ ލިޑަރޝިޕްގެ ވަރަށް ގިނަ ހަރަކާތްތައް ކޮލޮމްބޯގައި ހިނގަމުންދަނިކޮށް އަދި ރާއްޖޭގެ ވަރަށްގިނަ ސިޔާސީބޭފުޅުން ނުރަސްމީކޮށް އެމަނިކުފާނާއި އަދި އާއިލާގެ ބައެއް ބޭފުޅުންނާއި ބައްދަލުކުރައްވަމުންދަނިކޮށް، ރާޖަޕަކްސައަށް ރައީސް ސޯލިހު މިފުރުސަތު ނުދެއްވީމަ އެމަނިކުފާނު ވަރަށް ބޮޑަށް ހައިރާންވެވަޑައިގެންނެވިކަމަށް ބޮޑުވަޒީރުގެ އަރިސް ބޭފުޅާ ވިދާޅުވިއެވެ. އެންމެފަހުން ރައީސް ސޯލިހު ލަންކާއަށް ކުރެއްވި ނުރަސްމީ ދަތުރުފުޅުގައި ލަންކާގެ ބޮޑުވަޒީރާއި ބައްދަލުކުރައްވާފައެއް ނުވެއެވެ.


SunOnline: ''83' gai Ranveer ge anhenunge role ah Deepika?\n"83"ގައި ރަންވީރުގެ އަންހެނުންގެ ރޯލަށް ދީޕިކާ؟\nއިންޑިއާގެ ލެޖެންޑަރީ ކްރިކެޓް ކެޕްޓަން ކަޕިލް ދޭވްގެ ހަޔާތުގެ މައްޗަށް އުފައްދާ ފިލްމު '83''ގެ އަންހެން ލީޑަކަށް ކުޅަދާނަ ބަތަލާ ދީޕިކާ ޕަދުކޯން ހަމަޖައްސައިފައިވާ ކަމަށް ރިޕޯޓުތައް ބުނެފި އެވެ.\nކަބީރު ޚާން ޑައިރެކްޓް ކުރާ އެ ފިލްމުގެ ލީޑުން ފެނިގެންދާނީ ދީޕިކާގެ ފިރިމީހާ ރަންވީރު ސިންގ އެވެ. ރިޕޯޓުތައް ބުނާގޮތުން ފިލްމުގައި ވެސް ދީޕިކާ އަދާކުރާނީ ރަންވީރު (ކަޕިލް ދޭވް)ގެ އަނބިމީހާ، "ރޯމީ ބާޓިއާ" ގެ ރޯލެވެ.\nޕިންކްވިލާ އިން ރިޕޯޓުކޮށްފައިވާ ގޮތުގައި ފިލްމުގެ ކާސްޓް މިހާރު ވަނީ މުޅިން ޔަގީންވެފަ އެވެ. އަދި ދީޕިކާ ވެސް ވަނީ ފިލްމަށް އެއްބަސްވެފަ އެވެ. ނަމަވެސް ކާސްޓާ ގުޅޭ ގޮތުން ފިލްމު އުފައްދާ ފަރާތުގެ ބަހެއް އަދި ނުލިބެ އެވެ.\nފިލްމުގައި އެކްޓު ކުރުމުގެ އިތުރުން ދީޕިކާ '83'' ކޯ-ޕްރޮޑިއުސް ކުރަން ނިންމައިފައިވާ ކަމަށް ވެސްވެ އެވެ. އެހެންކަމަށް ވާނަމަ، '83'' ވެގެންދާނީ ދީޕިކާ ޕްރޮޑިއުސް ކުރާ ދެވަނަ ފިލްމަށެވެ. މޭގްނާ ގުލްޒާރު ޑައިރެކްޓުކޮށް ދީޕިކާ ލީޑު ރޯލުން ފެނިގެންދާ ފިލްމު 'ޗަޕާކް' ވެސް ޕްރޮޑިއުސް ކުރަނީ ދީޕިކާ އެވެ.\n'83'' އިން ފެނިގެންދާނީ 1983 ވަނަ އަހަރު ކަޕިލް ދޭވްގެ ކެޕްޓަން ކަމުގެ ދަށުން އިންޑިއާ އިން ކްރިކެޓް ވޯލްޑް ކަޕް ހޯދި ގޮތެވެ. އެ އަހަރު ލަންޑަންގައި ކުރިއަށް ދިޔަ ވޯލްޑް ކަޕް އިންޑިއާ އިން ކާމިޔާބު ކުރީ ފައިނަލްގައި ވެސްޓް އިންޑީޒް އާއި ވާދަކޮށްގެންނެވެ. އެއީ އިންޑިއާ އިން ކްރިކެޓް ވޯލްޑް ކަޕް އުފުލައިލި ފުރަތަމަ ފަހަރެވެ.\nއޭޕްރީލް 2020 ގައި ރިލީޒްކުރާ އެ ފިލްމު ވެގެންދާނީ އިންޑިއާގެ ތާރީޚުގައި ވެސް އުފެއްދި އެންމެ ބޮޑު ސްޕޯޓްސް ފިލްމަށް ކަމަށް ޑައިރެކްޓަރު ކަބީރު ބުނެ އެވެ. އަދި އެ ފިލްމު އިންޑިއާގެ ތިން ބަހަކުން ރިލީޒް ކުރުމަށް ވަނީ ނިންމައިފަ އެވެ.\n"ނާގިން 5" ވެސް އަންނާނެ\nމަޝްހޫރު ކޮމްޕޯސާ ވާޖިދު ހާން މަރުވެއްޖެ\n"މަލަންގް 2"ގެ ސްކްރިޕްޓްގެ މަސައްކަތް ނިންމާލައިފި


Messi adhi Ronaldo akahves Unitedge mahsala thakah hahleh nugeneveyne: Rooney\nމެސީ އަދި ރޮނާލްޑޯ އަކަށްވެސް ޔުނައިޓެޑުގެ މައްސަލަތަކަށް ހައްލެއް ނުގެނެވޭނެ: ރޫނީ\nމަޝްހޫރު އަދި މޮޅު ކުޅުންތެރިން ކަމުގައިވާ ލިއޮނަލް މެސީ، ކްރިސްޓިއާނޯ ރޮނާލްޑޯ، ގަރެތް ބޭލް، އަދި ސާޖިއޯ ރާމޯސް ފަދަ ކުޅުންތެރިންނަށްވެސް މެންޗެސްޓާ ޔުނައިޓެޑަށް ދިމާވެގެން އުޅޭ މައްސަލަތައް ހައްލުކޮށް ނުދެވޭނެ ކަމުގައި އެ ކްލަބްގެ ކުރީގެ ކެޕްޓަން ވޭން ރޫނީ ބުނެފިއެވެ.\nއެމެރިކާގެ މޭޖަރ ސޮކާ ލީގުގައި ޑީސީ ޔުނައިޓެޑަށް މިހާރު ކުޅެމުން އަންނަ ރޫނީ އިތުރަށް ބުނި ގޮތުގައި ކުރިއަށް އޮތް ސީޒަނުގައި ޕްރިމިއާ ލީގަށް ވާދަ ކުރެވޭ ފެންވަރެއްވެސް ޔުނައިޓެޑްގެ ނެތެވެ.\n''ޔުނައިޓެޑްގެ ކޯޗް ޝޯލްޝާ ސްކޮޑެއް ބިނާ ކުރަންވީ، 100 މިލިއަން ޕައުންޑަށް އެކެއް ނޫނީ ދެ ކުޅުންތެރިން ގެންގޮސްގެން އެކަން ކުރެވޭނެ ކަމަކަށް އަހަރެން ގަބޫލެއް ނުކުރަން. ރޮނާލްޑޯ، މެސީ، ރާމޯސް ނޫނީ ބޭލްވެސް ގެންދެވިދާނެ އެކަމަކު އެކަމަށް 350 މިލިއަން ޕައުންޑް ހަރަދުވާނެ. އަދި އެކަމުން މިހާރު ޔުނައިޓެޑަށް މާބޮޑު ފައިދާއެއް ނުކުރާނެ'' އިނގިރޭސި ގައުމީ ޓީމުގެ ކެޕްޓަންކަންވެސް ކޮށްފައިވާ ރޫނީ ބުންޏެވެ.\nޔުނައިޓެޑް އަދި އިނގިރޭސި ގައުމީ ޓީމަށްވެސް އެންމެ ގިނަ ގޯލް ކާމިޔާބު ކޮށްދީފައިވާ ރޫނީ އިތުރަށް ބުނިގޮތުގައި ރަނގަޅު ފެންވަރުގެ ޓީމެއް ބިނާ ކުރުމަށް ޝޯލްޝާއަށް މަދުވެގެން ތިން އަހަރު ދޭން ޖެހޭނެ ކަމަށައި އޭރުން ޔުނައިޓެޑް އޮންނާނީ ޕްރިމިއާ ލީގް އަދި ޗެންޕިއަންސް ލީގަށްވެސް ވާދަކުރެވޭ ހާލަތަށް އައިސްފަ ކަމަށެވެ.\nމި ސީޒަނުގައި ކުޅުންތެރިން ގަތުމަށް ބޮޑު ބަޖެޓެއް ޝޯލްޝާއަށް ދީފައިވާ ކަމަށް އިނގިރޭސި މީޑިއާތަކުން ބުނަމުން އަންނައިރު މިހާތަނަށް އެކްލަބަށް ގެންގޮސްފައިވާ ހަމައެކަނި ކުޅުންތެރިޔަކީ ސްވޯންސީއަށް ކުޅުނު ވޭލްސްއަށް ނިސްބަތްވާ 21 އަހަރުގެ ޑެނިއެލް ޖޭމްސްއެވެ.\nނ.ހޮޅުދޫގެ ޓާފް ދަނޑު ހަލާކުވިބާ؟05 hours ago\nނިއު ނޯމަލްގައި ކުޅިވަރުތައް ކުޅޭނެގޮތުގެ އުސޫލެއް އާންމުކޮށްފި06 days ago\nޕްރިޒަން ކްލަބްގެ 2019 ވަނަ އަހަރުގެ އެންމެ މަގްބޫލު ކުޅުންތެރިޔަކަށް މުޙައްމަދު އައިމަން01 week ago\nސަޕޯޓަރުން ނުވައްދާ ލިވަޕޫލް މެޗް އެވަޓަން ދަނޑުގައި03 weeks ago


HDC Ge MD Akah Nasif Hama Jahssaifi - Vaguthu\nއެޗްޑީސީގެ އެމްޑީ އަކަށް ނާސިފް ހަމަޖައްސައިފި\nގްރޭޓާ މާލެ އިންޑަސްޓްރިއަލް ޒޯން ލިމިޓެޑްގެ މެނޭޖިން ޑިރެކްޓަރ އަހްމަދު ނާސިފް – ފޮޓޯ: އަވަސް\nހައުސިން ޑިވަލޮޕްމަންޓް ކޯޕަރޭޝަން (އެޗްޑީސީ) ގެ އެމްޑީ އަކަށް އަހުމަދު ނާސިފް ހަމަޖައްސައިފިއެވެ.\nޕްރައިވަޓައިޒޭޝަން ބޯޑުގެ ރައީސް މުހައްމަދު ނިޒާރު މިއަދު ވިދާޅުވީ ކުރިން ގްރޭޓާ މާލޭ އިންޑަސްޓްރިއަލް ޒޯން ލިމިޓެޑް ކުންފުނީގެ މެނޭޖިން ޑިރެކްޓަރުގެ މަގާމުގައި ހުންނެވި ނާސިފް އެޗްޑީސީގެ އެމްޑީ އަކަށް ހަމަޖައްސާފައިވާ ކަމަށެވެ.\nއަދި ގްރޭޓާ މާލޭ އިންޑަސްޓްރިއަލް ޒޯން ލިމިޓެޑް ކުންފުނީގެ އެމްޑީ އަކަށް މުހައްމަދު ސައިމަން ހަމަޖައްސާފައިވާ ކަމަށް ވެސް ނިޒާރު ވިދާޅުވިއެވެ. ސައިމަން އަކީ މީގެކުރިން އެޗްޑީސީގެ އެމްޑީއެވެ.\nގްރޭޓާ މާލެ އިންޑަސްޓްރިއަލް ޒޯން ލިމިޓެޑަކީ ތިލަފުށީ ކޯޕަރޭޝަނާއި ގުޅީފަޅު އިންވެސްޓްމަންޓް އެއްކޮށްލައިގެން ސަރުކާރުން އުފައްދަވާފައިވާ ކުންފުންޏެކެވެ.\nއެޗްޑީސީގެ މެނޭޖިން ޑިރެކްޓަރަކަށް ސައިމަން ހަމަޖެއްސީ 2015 ވަނަ އަހަރުއެވެ. އޭގެކުރިން ސައިމަން ހުންނެވީ އެޗްޑީސީގެ ޑެޕިއުޓީ މެނޭޖިން ޑިރެކްޓަރުގެ މަގާމުގައެވެ.\nހިޔާ ފްލެޓް ސަރަހައްދުގައި ފައިބަރ ކޭބަލް އެޅުމުގެ މަސައްކަތް ފަށައިފި\nޖޫން 10, 2018 16:29\nސައިމަން އެޗްޑީސީއިން ވަކިކޮށް އިންޑަސްޓްރިއަލް ޒޯން ކުންފުންޏަށް ބަދަލު ކޮށްފިނަމަ އެޗްޑީސީގެ އެމްޑީ ނާފިޒު އެބަޖެހޭ ހަމަ ޑެޑް ސީރިއަސް ކޮށް އަދިވެސް ހުޅުމާލެ އެކެއްގައި ހުރި ހުރިހާ ހުސްބިން ތަކުގައި ފްލެޓްސް ތައް އިމާރާތް ކުރުމަށް ޓަކައި އެބިންތައް ދޫކޮށްލަން. އެގޮތުން ބަލާއިރު ރާއްޖޭގައި މިހާރު 200 ރިސޯޓާއި ހަމަ އަށް ރިސޯރޓްސް ތަކުގެ އަދަދު ދަނީއޭ ކަން މިހެން ހުރުމުން ހުޅުމާލޭ އެކެއްގައި ހުރި ހުސް ބިން ތަކުން ކޮންމެ ރިސޯރޓަކަށް ދޭންވީއޭ 5000 އަކަފޫޓް ގެ ބިން ކުޑަ އަގެއްގައި ދެން އެބިމުގައި ރިސޯރޓްގެ މާލެ އޮފީސް އަދި ރިސޯރޓްގެ މުވައްޒަފުން ތިބެން އަދި ރިސޯރޓަށް ޓްރާންސްފަރ ހަދަން އަންނަ ގެސްޓުން ތިބެން އާއި އެކު 25 ބުރީގެ ޓްވިން ޓަވަރު އަޅާ އެޓަވަރު ތަކުގެ ތެރޭން ރިސޯރޓް ގެ ދިވެހި މުވައްޒަފުންނަށް ފްލެޓްސް ތައް ވިއްކާލެވޭނެ ނޫންތޭ އެއިރުން ވެސް ރިސޯރޓްސް ތަކުގެ ވަޒީފާ އަށް ދިވެހިން ދާނެ ނޫންތޭ. އިގްތިސާދީ ގޭމް ޗޭންޖް ކުރަންވީ ސަރުކާރުގެ އިކޮނޮމިކް ކައުންސިލުން. ރީޒަންސް އާރ ދެއަރ..\nޖޫން 10, 2018 16:52\nސައިމަން އެޗްޑީސީން ވަކިކޮށް އިންޑަސްޓްރިއަލް ޒޯން ކުންފުންޏަށް ބަދަލުކޮށްފި ނަމަ މަމެން އުއްމީދު ކުރަމޭ އިންޑަސްޓްރިއަލް ޒޯން ލިމިޓެޑް ކުންފުނިން ގުޅިފަޅު އެއްކޮށް ހިއްކާލާ އަދި ތިލަފުށި އެއްކޮށް ހިއްކާލުމަށް ޓަކައި އެމްޓީސީސީ އާއި އަދި އިންޑަސްޓްރިއަލް ޒޯން ލިމިޓެޑް ކުންފުނި ގުޅިގެން މިމަސައްކަތް ކުރާނޭ ކަމަށް. އެގޮތުން އެބަޖެހެއޭ މިހާރު އެމްޓީސީސީން ތިލަފުށި ހިއްކަމުން ދާތީވެ ތިލަފުށި ފަޅު އެއްކޮށް ހިއްކާލާ އެތަނުން މާލެ ސަރަހައްދުގައި މަސައްކަތް ކުރާ އަމިއްލަ ކޮންމެ ކުންފުންނަކަށް ސްޕެޝަލީ ތިލަފުށިން ވެސް އަދި ގުޅިފަޅުން ވެސް އަދި ހުޅުމާލޭން ވެސް ބިމެއް ނުލިބި ވާ ހުރިހާ މެދު ފަންތިއާއި އަދި ކުދި ފަންތީގެ ވިޔަފާރި ކުރާ ކުންފުނި ތަަކަށް އަކަފޫޓަކަށް މަހަކު 1 ރުފިޔާ ސަރުކާރަށް ދައްކާ ގޮތަށް އެއިން ކޮންމެ ކުންފުންނަކަށް 2000 އަކަފޫޓްގެ ބިމެއް ދޭން 100 އަހަރު ދުވަހަށް. މިއުސޫލުން ބޮޑު ވޮލިއުމް އެއްގެ ބިން ތައް ކުއްޔަށް ދީފިނަމަ އިންޑަސްޓްރިއަލް ކުންފުންނަަށް ލިބޭނެ މަހަކު ބިލިއަން ރުފިޔާ އެބަޖެހޭ ރާއްޖޭގެ އިގްތިސާދީ ލޭންޑް ސްކޭޕް ބަދަލު ކުރަން ސެޕްޓެމްބަރު 23 ގެ ކުރިން އެއިރުން މާލެ ސަރަހައްދުގެ ވިޔަފާރި ވެރިންގެ ހިތް ތަކުން ސަރުކާރަށް ވިންވެވޭނީ.\nޖޫން 10, 2018 19:05\nހައުސިން ޑިވަލޮޕްމަންޓް ކޯޕަރޭޝަން (އެޗްޑީސީ) ގެ އެމްޑީ އަކަށް އަހުމަދު ނާސިފް ހަމަޖެއްސެވީތީ ވަރަށް އުފާކުރަމެވެ.އެމަނިކުފާނަކީ ވަރަށް ގާބިލް އެންމެ ނިކަމެތި މުވައްޒަފުގެ އިހްސާސްތައް ވެސް ދެނެލައްވާ ބޭފުޅެކެވެ.\nބޮޑާކަމެއް ކިބުރުވެރިކަމެއް ނެތް ގާބިލް ބޭފުޅެކެވެ. ދުޢާއަކީ ނާސިފަށް ހުރިހާ ގޮތަކުން ވެސް ކާމިޔާބީއެވެ.\nއެޗްޑީސީއަށް ބާއްޖަވެރި މުސްތަޤްބަލެކެވެ.\nޖޫން 10, 2018 20:03\nނާސިފަކީ ވަރަށް ރަގަޅު ޗޮއިސް އެއް. ވަރަށް ހިތް ހެޔޮ މޮޅު ބޭފުޅެއް.\nޖޫން 10, 2018 20:29\nމި ސަރުކާރުން ނެގި ހެސްކިޔާފަ ސަޅި ފިޔަވަޅެއް ތި! ސައިމަން އެޗްޑީސީ އިން ބޭރުކުރުން ލަސްވެސް ވެއްޖެ! ސަރުކާރުގެ ކުންފުނި ތަކަކީ އޭރެއްގަ އޮންނަ ސަރުކާރަކުން ކުރާ ކަންކަމުގެ އެންމެބޮޑު ހިއްސާދާރަކީ! ސަރުކާރުން ހިންގުމުގެ އެހީތެރިކަމާ ސަރުކާރު ޕްރޮމޯޓްކުރުމަކީ ކުރަންޖެހޭނެކަންކަން! ނަމަވެސް ސައިމަން ގެ ކިބައިން އޭގެންއެއްވެސް ކަމެއް ފެނިގެން ނުދޭ! ވީމާ އަޅުގަނޑުމެން ހުޅުމާލޭގެ ރައްޔިތުން މިއަދު މިތިބީ އާ އެމްޑީ ނާސިފް އަދި ހީވާގި ޑީއެމްޑީ ބުންޔާމީން އާ އެކުގަ ރަށުގެ ތަރައްގީ އާ އެކުގަ ކުރިޔައް ދާން ތައްޔާރަށެވެ! މިއަދު ލިބިގެން މިދިޔަ އީ ޒުވާނުންނާ ގުޅޭ މަޑުމައިތިރި އެމްޑީ އެއް! އަޅުގަނޑުމެންގެ ޑީއެމްޑީ ބުންޔާމީން އަކީ ހުލްގުހެޔޮ ހިތްތިރި މަޑުމައިތިރި ކެތްތެރި ބޭފުޅެއް! ވީމާ ޔޫތްސިޓީއަށް ލިބިގެން މިދިޔައީ ރަންގަނޑެއް ފަދަ ދެބޭފުޅުން. އަޅުގަނޑުމެން ޔޫތްސިޓީގެ ރައްޔިތުންގެ ފަރާތުން އަދުގެ ރައީސުލްޖުމްހޫރިއްޔާ ރައީސް ޔާމީން އަށާ ސަރުކާރަށާއި އެޗްޑީސީގެ މެނޭޖްމަންޓް އަށް ހެޔޮދުއާ ކުރަން ކުރިއެރުން އެދި! އަމީން\nޖޫން 10, 2018 22:52\nރަނގަޅުވާހަކައެއް! އެކަމު ތިޔަބުނާ ޕްރޮމޯޓު ކޮށްފަ އެހެންކަމެއްކުރާނެ ވަގުތެއްނޯޥޭ.\nޖޫން 11, 2018 08:48\nސައިމަން އެޗްޑީސީން ވަކިކޮށް އިންޑަސްޓްރިއަލް ޒޯން ކުންފުންޏަށް ބަދަލުކޮށްފި ނަމަ އެއީ މަމެން އުފާ ކުރާ ކަމެކޭ. މަމެން އުއްމީދު ކުރަމޭ ދެން ސައިމަން އިންޑަސްޓްރިއަލް ޒޯން ލިމިޓެޑް ކުންފުނިން ލާރޖް ކޮށް ޖައްސާ ގޭމް ބަދަލު ކުރާނޭ ކަމަށް ގްރޭޓަރ މާލެ އޭރިޔާ ކިޔަނީ އެއީ ގްރޭޓް ކުރަން ވެގެންނޭ އެކަން ވާނީ ގުޅިފަޅު އެއްކޮށް ހިއްކާ ތިލަފުށި ހިއްކާ އަދި ގިރާވަރު ފަޅު ވެސް އެއްކޮށް ހިއްކާލާ އެހުރިހާ ތައް ބްރިޖްސް ތައް އަަޅާ ގުޅުވާލާ މާލެ އާއި އެރަށް ތަކާއި ދެމެދު ރިންގް ބްރިޖްސް ތަކުން ގުޅިގެން ނޭ މިކަން ކަން ކުރަން ސައިމަންގެ ސިކުނޑި ތައް ހުޅުވާލާ ލާރޖް ކޮށް ޖައްސަންވީއޭ ފުރަތަމަ ވެސް ސެޕް 23ގެ ކުރިން ރާއްޖޭގެ ހުރިހާ ރިސޯރޓްސް ތަކަށް ކޮންމެ ރިސޯރޓަކަށް 10 ހާސް އަކަފޫޓްގެ ބިން ގުޅިފަޅުން ދޭ ގޮތަށް ނިންމާ އަކަފޫޓަކަށް މަހަކު 1 ރުފިޔާ ދައްކާ ގޮތަށް ހަދާ އެމެންނާއި އެކު ސޮއި ކޮށް ހެދުމަށް ފަހު އަވަހަށް ގުޅިފަޅު ހިއްކާލަންވީއޭ ދެން އެގޮތަށް މާލެ ސަރަހައްދުގައި ހުރި އަމިއްލަ ކުންފުނި ތަަކށް ވެސް ހަމަ އެގޮތަށް ބިން ތައް ދޫކޮށްލަންވީއޭ ދެން އެޗްޑީސީން ވެސް ހުޅުމާލޭ އެކެކުން ރާއްޖޭގައި ހުރިއްޔާ ހުރި ހުރިހާ ރިސޯރޓްސް ތަަކާށް ބިން ދީގެން އެމެން ލައްވާ ހުޅުމާލޭގައި 25 ބުރިއަށް ފްލެޓްސް ތައް އިމާރާތް ކޮށް އެ ފްލެޓްސް ތައް ރިސޯރޓްގެ މުވައްޒަފުންނަށް ދޫކޮށްލާ ގޮތަށް އެކަން ކަން ވެސް ކުރަންވީއޭ. ދީސް އާރ ދަ ތިންގްސް އައި ކާންޓް އިގްނޯރ. އައި ކުޑް ލައިކް އިޓް ޓިލް ދަ ޑޭ ދެޓް އައި ޑައި ޑއި ޑައި ޑައި ޑައި ޑާއި ޑާއި ޑާއި ޑާއި..


އަބަދުވެސް…24 – Esfiya\nއުފެއްދުންތެރި ލިޔުން އެހެނިހެން2mins ago\nސައިކަލު މަތީގައި އިން އިރުވެސް މައިޝާއަށް ވިސްނެމުން ދިޔައީ އީމާ އާއި ދެމެދު ކުރެވިގެން ދިޔަ މަޝްވަރާ އާއި މެދު އެވެ. އެހެންކަމުން ގެއާއި ހަމައަށް އައިސް މަޑުކޮށްލިއިރުވެސް އޭނާއަށް އެކަން ރޭކާވެސް ނުލީއެވެ.\n“މައި.. މައިޝާ” ދެތިން ފަހަރު ގޮވާލުމަށް ފަހު މައިޝާގެ ހަބަރެއް ނުވުމުނެ ފަހަތަށް އެނބުރިލާ ކުޑަކޮށް މައިޝާގެ ގައިގައި ކޮއްޓާލަމުން އީތަން ގޮވާލިއެވެ. ސިހިފައި މައިޝާ ބަލާލުމުން ނުފައިބަންހެއްޔޭ އީތްނ ބުނެލިއެވެ. ވަށައިގެން ނަޒަރު ނިނގާލިއިރު ގޭގެ ދޮރުމަތީ ތިބެވުމުން މައިޝާ ނޫނެކޭ ކިޔާ ދެފަރާތަށް ބޯހޫރުވާލާ ސައިކަލުން ފޭބިއެވެ. ނިހާލް ސައިކަލު ޕާކު ކުރަން ދިޔުމުން މައިޝާ ގެއަށް ވަދެ އީމާއަށް މެސެޖެއް ކޮށްލީ މާދަމާ އޭނާއަށް ގައިނީ އަކަށް ދެއްކުމަށް އެޕޮއިންޓްމަންޓް އެއް ނަގައިދޭށޭ ބުންޏެވެ.\nއާ ދުވަހަކަށް އިރު އެރިއިރު މައިޝާ ހުރީ ކޮފީއެއް ހިފައިގެން ކުޑަދޮރު ކައިރީގައެވެ. ގިރައިގެން ހުރި ކޮފީއިން ދުވަމުން ދިޔަ ލުއި ހިތްގައިމު ވަހުން ސިކުނޑިގައި ވަހާ ނުތަނަވސް ކަމެއް ފިލައިގެން ދާހާއެވެ. ފުން ހިޔާލުތަކުގައި ކުރިމަތިން ފެންނަން އޮތް ގޮނޑުދޮށަށް ނަޒަރު ހުއްޓާލައިގެން ހުރި އިރު އެ މޫނުމަތީގައި ވަނީ އެތަކެއް ހިތެއް ކަތިލާނޭ ފަދަ ނުހަނު ފުރިހަމަ ހިނިތުން ވުމެކެވެ. މައިޝާ އެހެން ހުއްޓާ ސިހުން ގެނުވީ ދޮރެއް ހުޅުވުމުންނެވެ.\nއީތަން ނުކުތުމުން އީތަން ގާތު ކޮފީއެއްބޭނުންތޯ އެހީ އެ މޫނުމަތިން ފެންނަމުން ދިޔަ ކަންނެތްކަމާއި ދެންމެ ނިދާހޭލައިގެން ނުކުތުމުން ސިކުނޑިއަށް ތާޒާ ކަމެއް ގެނެސް ދޭށެވެ. ރޭގައި ނިދަން އޮށޮތުމުގެ ކުރިން އީތަން މިއަދު އޮފިހަށް ނުދާ ވާހަކަ ބުނެފައި އޮތުމުން އޭނާ މިއަދު ހުރީ ސައިވެސް ހަދަން ރެޑީ ކޮށްފައެވެ. އީމާ ހަތެއް ޖަހާކަށް ހާއިރު އައުމުން ދެމީހުންވެގެން އީތަން ބްރޭކަށް އަންނަންވާއިރަށް އެހެން ދުވަސް ދުވަހު ސައިހެދިޔަސް މިއަދު ކުރީބައިގައި ސައި ހަދަން އޭނާ ނިންމީ އެވެ. އީތަން އަށް ކޮފީ ހަދާ ނިމުމުން ރޮށި ފިހަން މޮޑެފައި އޮތް ފުއްގަޑު ނަގައިގެން މައިޝާ ރަށި ފިހަން ތައްޔާރު ވެލިއެވެ. އަދި ކަބަޑުތަކުގައި ސްޓޯރ ކޮށްފައި ހުރި ތަނުން ބޭކެޑް ބީންސް ދަޅެއް ނަގައި ކައްކާފައި ހުރި ހޫނު ފެން އެތިން އެތިކޮޅެއް ތައްޓަކަށް އަޅާ އެ ދަޅުގައި ހުރި އެއްޗިހި އެއަށް އަޅާލިއެވެ.\nރޮށި ފިހަން ފަހަރަކު ރޮއްޓެއް ދަމަމުން ފިހަމުން ގެންދިޔަ އިރު އެ މޫނުމަތީގައި މުތީތަކެއް ފަދައިން ދާތިކިތަށް ވިދަމުން ދިޔައެވެ. އަދި އެ ކޮންމެ ފަހަރަކުވެސް ލައިގެން ހުރި ހެދުމުގެ އަތުން އެ ދާތިކިތަށް ފޮހެލަނީ އުނދަގޫ ތަކެއް ކުރިމަތި ވާތީއެވެ. އެޕާރޓްމެންޓާއި ވަކިން ޕަރޓިޝަންކޮށް ވަކިކޮށްފައިވާ ބަދިގޭގައި އަވަދިނެތި މަސައްކަތް ކުރަމުން ދިޔަ މައިޝާ އަށް ވަނީ އީތަން ގެ ތޫނު ބެލުންތަށް އަމާޒުވެފައެވެ. އެ ބަލާލުންތަކުގައި ތަފާތު އަސަރެއް ވާ ކަހަލައެވެ. އަތުގައި އޮތް ފޯނަށް ވުރެން ގިނައިން އީތަން އަށް ބެލެމުން ދިޔައީ މައިޝާ އަށެވެ.\nރޮށި ފިހެ ނިމުމުން ފިޔާލެއް ނަގަން އެނބުރުނު މައިޝާ އަށް ހުއްޓެވުނީ އޭނާއަށް އަމާޒެވުފައި ހުރި އީތަންގެ ތޫނު ލޯ ފެނުމުންނެވެ. ހިތް ރޭސްޖަހާހާ ބާރަށް މޭތެރޭ ތެޅެމުންދިޔައިރު ދެންމެ ދެންމެ މޭފަޅާފައި ނިކުމެދާނޭހެން މައިޝާ އަށް ހީވި ކަހަލައެވެ. އީތަންގެ ލޮލާއި ލޯ، ހަތަރުކަޅި ހަމަވި ވަގުތު ގަޑިހިނގުން ހިނގުން ހުއްޓުނު ފަދަ އިހުސާސަކަށް ފަހު މައިޝާ އަށް އިސް ޖަހާލެވުނެވެ. އޭރު އެ މޫނުމަތި ވަނީ ލަދުން ޖަންބުކުލަވެރިވެފައެވެ.\nހުރިހާއިރު މައިޝާ އަށް ނަޒަރު ހުއްޓާލައިގެން އިން އީތަން އަށް ހުއްޓުން އެރީ މައިޝާ އޭނާއާއި ވީ ފަޅިއަށް އެނބުރމުންނެވެ. އެ ލޮލާއި ހަތަރުކަޅި ހަމަވުމުން އީތަން އަށް ވެސް ކުރެވުނީ މައިޝާ އަށްވެސް ކުރެވުނު އިހުސާސެވެ. އޭނާގެ އެންމެ ގާތް އެކުވެރިޔާ ބުނި ފަދައިން އޭނާއަށް މިވަނީ އެހިތުން މައިޝާއަށް ދެވިފައިވާ މަގާމް މަތިކުރެވިފައެވެ. އެކަން މިހާރު އޭނާއަށް ގަބޫލު ކުރެވިއްޖެއެވެ. އެކަން އެހެން ވިޔަކަސް އެހިތުގައި އޭނާގެ ފުރަތަމަ ލޯބި އޭގެ ގޮތުގައި ރައްކާ ކުރެވިފައި ވެއެވެ. ޝުހާ އަށް ދެވިފައިވި މަގާމަކި އެހެން މީހަކަށް އެހިތުން ދެވޭނޭ މަގާމެއް ނޫނެވެ.\nމަހެއްހާ ދުވަސް ފަހުން އަނެއްކާވެސް މައިޝާގެ ހިތުގައި ފަސްއަޅާ ފޮރުވިފައި ވާ އިހުސާސް އަނެއްކާވެސް ހޭލީއެވެ. ނިހާލް އޭނާއާއި މެދު ކަން ކުރި ގޮތަށް ފަހު އޭނާ ވަނީ ފިރިހެނުން މަތިން މުޅިންހެން ފޫހިވެފައެވެ. އެހެންނަމަވެސް އެ އަޒުމް އަށް ވަރުގަދަ ލޮޅުމެއް އީތަން ގެނުވައިފިއެވެ. އެހެންނަމަވެސް މައިޝާ އީތަން އާއި މެދު އެފަދަ ނަޒަރަކުން ދެކޭކަށެއް ބޭނުމެއް ނުވިއެވެ. އެހެނީ އެއީ އޭނާއަށް މީހެއްގެ އެހީ އަށް ބޭނުންވި ދުވަހު އެކަމެއް ފޯރުކޮށް ދިން މީހާއެވެ. ވީވަރަކުން އޭނާއަށް އެހީވަމުން ދިޔައީ ދުރުހިލޭ މީހެއްކަންވެސް ހީނުވާހާ ރަނގަޅަށެވެ.\nމިފަދަ ހިޔާލުތަކުގައި ސައި ހަދާ ނިމުމުން މައިޝާ އަވަހަށް ކާން ހަދާލިއެވެ. އަދި ކޮޓަރިއަށް ވަނީ އެބަ އަންނަން ކަމުގައި ބުނެއެވެ. އީތަންވެސް މައިޝާ ކޮޓަރިއަށް ވަނުމުން އޭނާގެ ކޮޓަރިއަށް ދާން ހިނގައި ގަތީ އީމާ އައިމަ އީމާ އާއި ތިންމީހުން އެއްކޮށް ސައިބޯށެވެ. އަވަސް ފިޔަވަޅު ތަކެއްގައި ފާހާނާއަށް ވަދެ މައިޝާ އޭނާގެ މޫނަށް ފެން ވިއްސާލި އެވެ. އަވަހަށް މޫނު ދޮވެ ހަމަޖެހިލަން އޭނާ ނިންމީ އީތަން އޭނާ ކާން ހަދާ ނިމުމުން އީމާ އައިމާ ކާނަމޭ ބުނެ ކޮޓަރިއަށް ވަނުމުންނެވެ. އީމާ އައިސް އޭނާގެ އެހާސް ކަން ފެނުމުން ސުވާލުކުރާނެތީ، އޭނާ ބޭނުންވީ އެ މޫނުމަތީ ފެންނަން ހުރި ހާސްކަން ކަޑުވާލާ ހަމަޖެހިލާށެވެ.\nއީމާ އައުމުން އެ ތިން މީހުން ވެގެން ސައިބޮއެ ނިންމާލިއެވެ. އީތަން ކޮޓަރިއަށް ވަނުމުން އީމާއާއި މައިޝާ މައިޝާގެ ކޮޓަރިއަށް ވަނެވެ. މައިޝާ ފެންވަރައިގެން ތައްޔާރުވެ ނިމުމުން އީމާ އާއި ދެމީހުން އެ ގެއިން ނުކުމެގެން އީމާގެ ގެއަށް ދާން މިސްރާބުޖެހިއެވެ. ޑޮކްޓަރު ބަލާގަޑިއަކަށް ވެފައި ވީ ހެނދުނު ނުވައަކުން ކަމުގައި ވެފައި އަދި މައިޝާ އަށް ލިބިފައިވީ ފަހެއް ކަމުގައި ވުމުން އެދެމީހުން އަވަހަށް ދާން ޖެހެއެވެ.\nއައި.ޖީ.އެމް. ހޮސްޕިޓަލަށްގޮސް އެދެމީހުން ގައިނޮކޮލޮޖީ ޑިޕާރޓްމެންޓަށް އަރާ މެމޯ ދައްކާލުމަށްފަހު ވެއިޓިންގ އޭރިއާގައި މަޑުކޮށްލިއެވެ. ނަމްބަރު ޖެހުމުން ލަސްތަކެއް ކުރުމެއްނެތި ދެމީހުންވެސް ޑޮކްޓަރ ބަލަން އިންނަވާ ކޮޓަރިއަށް ގޮސް ވަނެވެ. ޑޮކްޓަރަށް ވާގޮތްތަށް ތަފްސީލްކޮށް ކިޔައިދިނުމުން ލަފާދިނީ ޔަގީން ކުރުމަށް ޓެސްޓުހަދާށެވެ. ޓެސްޓުހަދަން ސާމްޕަލް ލެބޯޓަރީއާއި ހަވާލުކުރުމަށްފަހު ރިޕޯރޓް މާދަމާ މެންދުރުގެ ވަގުތެއްހާއިރު ލިބޭތީ ދެމީހުންވެސް ގެއަށް ދިޔުމަށް މިސްރާބު ޖެހިއެވެ. ދިޔަ މަގުމަތީގައި ދެމީހުންގެ ދެމެދު ދެކެވެމުން ދިޔައީ އެއްވާހަކައެކެވެ. ނަތީޖާ ޕޮސިޓިވް ވެއްޖެނަމަ އެވާހަކަ ބުނާނެގޮތަކާއި މެދުއެވެ. މި ވާހަކައިގާ ދެމީހުންވެސް ދޮސް މައިޝާމެންގެ ގެއަށް ވަނެވެ.\nގެއަށް ވަން އިރު ސިޓިންގ ރޫމު ސޯފާގައި އިށީންދެގެން އިން އީތަންގެ ނަޒަރު އެ ދެމީހުންނަށް އަމާޒު ވިއެވެ.\n“މިއޮށް ހެނދުނާ ކޮންތާކުން ދެމީހުން” ދެމީހުންގެ މޫނަށް ބަލައިލަމުން އީތަން ދެމީހުންނާ ސުވާލު ކޮށްލިއެވެ. އީމާއާއި މައިޝާ ތިބީ އެސުވާލަށް ޖަވާބުދާރީ ވާން ބުނަންވީ ކީކޭކަން ނޭގިފައެވެ. އީމާވެސް ފާޑަކަށް ހާސްވާން ފެއްޓިއެވެ. މިއޮށް އހުރިހާއިރު މައިޝާކައިރި އޭނަ ބުނަމުން އައީ އޭނާ ހުރިހާކަމެއް ހަމައަކަށް އަޅުވާނޭކަމެވެ. އެވަހަކަ އީތަން ކައިރީ ބުނާނީވެސް އޭނާކަމަށްބުނެ މައިޝާ މަސަލަސް ކުރިއިރު އެހާކުއްލިގޮތަކަށް ބުނާކަށް އޭނާބޭނުން ނުވީއެވެ. އެހެން ކަމުން ވާހަކައެއް ހަދާލަން އޭނާ ސިކުނޑީގައި ރޭވުމެއް ރާވާލިއެވެ.\nއީމާ އެއްޗެކޭ ނުބުނެ ހުރުމުން މައިޝާގެ ހާސްކަން އިތުރުވާން ފެއްޓިއެވެ. ބުނަންވީ ކީތްކަން ނޭނގިފައި ހުރެވެސް އޭނާ ތެދު ހާމަކުރަން ބޭނުންވިއެވެ. އެހެންކަމުން ވަރަށް ހިތްވަރުކޮށްގެން އޭނާ ތެދު އީތަންގެ ކުރިމަތީ ބަންޑުން ކޮށްލިއެވެ. އީމާއަށްވެސް ހުރެވުނީ ބުނަންވީ އެތި ނޭނގިފައެވެ. އެހެންނަމަވެސް އޭނާއަށް ކުޑަހިތްހަމަޖެހުމެއް ލިބުނީ މައިޝާ އަމިއްލައަށް ތެދު ހާމަކުރުމުންނެވެ.\nދެން އޮތް ބަޔަށް އިންތިޒާރު ކޮށްލާ!!!… 😁😁\nހަޤީޤީ ހިތާމަ އުފެއްދުންތެރި ލިޔުން August 31, 2020\nއެހެނިހެން March 20, 2020\nކުރުވާހަކަ އެހެނިހެން ލޯބި March 28, 2019\nއެހެނިހެން January 25, 2016\nފިނިހިތް (ތިންވަނަ ބައި)\nބިރުވެރި އެހެނިހެން April 7, 2016\nހާސިލް ވުމަށް އެދި 23\nހިތާމަ އެހެނިހެން ލޯބި November 27, 2019


Trump ge Supporterun America ge gaanoonu hadhaa Majileehah Vadhegenfi\nޓްރަމްޕްގެ ސަޕޯޓަރުން އެމެރިކާގެ ގާނޫނު ހަދާ މަޖިލީހަށް ވަދެ މީހަކު މަރާލައިފި\nޓްރަމްޕްގެ ޓްވިޓާ މުޅީން ބަންދު ކުރަންޖެހިދާނެ\nހަމަނުޖެހުންތައް ކޮންޓްރޯލްކުރެއްވުމަށް ބައިޑަން ގޮވާލެއްވި\nމި އަމަލުތައް މުޅި ދުނިޔެ ދަނީ ކުށްްވެރި ކުރަމުން\nޓްރަމްޕްގެ ސަޕޯޓަރުން ގާނޫން ހަދާ މަޖްސިލް ތެރޭގައި - ސެކިޔުރިޓީ ސަފުތައް ފޫއަޅުވާލުމަށް ފަހު\nއެމެރިކާގެ ގާނޫނު ހަދާ މަޖިލިސް ކަމަށްވާ ކެޕިޓަލް ތެރެއަށް ރައީސް ޓްރަމްޕްގެ ސަޕޯޓަރުން ވަދެގަނެ، ހަމަނުޖެހުން ހިންގައި ބަޑިޖަހައި އަންހެނަކު މަރާލައިފި އެވެ. ވޮޝިންޓަން ފުލުން ވަނީ މިކަން ކަށަަވަރުކޮށްދީފަ އެވެ. މަންޒަރުދުށް މީހުން ފޮކްސް 24 އަށް ބުނީ ވަޒަން އަރާފައި ހުރީ އޭނާގެ މެއަށް ކަމަށެވެ.\nޓްރަމްޕްގެ ސަޕޯޓަރުން ކެޕިޓަލް އިމާރާތަށް ވަދެގަތީ އިލެކްޓޯރަލް ވޯޓާ މެދު ގޮތެއް ނިންމުމަށްޓަކައި މަޖިލީސް ފަށަން އުޅެނިކޮށެވެ. މިދިއަ އަހަރު ނޮވެމްބަރު ތިނެއްގައި އެމެރިކާގައި ބޭއްވި ރިޔާސީ އިންތިހާބު ޖޯ ބައިޑަން ކާމިޔާުބު ކުރެއްވި ނަމަވެސް، ޓްރަމްޕް ވިދާޅުވަނީ ނަތީޖާ ގަބޫލުފުޅު ނުކުރައްވާނެ ކަމަށެވެ.\nގާނޫނު ހަދާ މަޖިލީހުން އިލެކްޓޯރަލް ވޯޓާ މެދު ގޮތެއް ނިންމުމަކީ ރަމްޒީ ސަގާފީ ކަމެއް ގޮތުގައި އެމެރިކާގައި ކުރާ ކަމެއް ނަމަވެސް، އިންތިހާބީ މަރުހަލާތައް ނިމެން އަންނަނީ މި ފިޔަވައްސަށް ފަހު އެވެ.\nރިޔާސީ އިންތިހާބުން ބަލިވެވަޑައިގަތީއްސުރެ، ޓްރަމްޕް އުޅުއްވަނީ ކޮންމެވެސް ކަހަލަ ހަމަނުޖެހުމަކަށް ގޮވާލެއްވުމުގަ އެވެ. ކޯޓަށް ވަޑައިގަތުމާއި ޖަދަލު ކުރެއްވުމުގަ އެވެ. ސަޕޯޓަރުން މަގުތަކަށް ނިކުމެ ގަދަކަން ދެއްކުމަށް ގޮވާލެއްވުމުގަ އެވެ.\nޓްރަމްޕްގެ ސަޕޯޓަރުން ކެޕިޓަލް ހިލް އަށް ހަމާދީ ދޮރެއްގެ ބިއްލޫރިގަނޑު ތަޅާލާފައި\nވޮޝިންޓަންގައި ފެށި ހަމަނުޖުންތައް ފުޅާވެ މިހަރު އެހެން އަވަށްތަކަށް ވެސް ފޯރާފައިވާ ކަމަށް ޚަބަަރުތައް ބުނެ އެވެ. އޭގެ ތެރޭގައި ކެންސަސް އާއި ޖޯޖިއާ ހިމެނެ އެވެ. ޓްރަމްޕްގެ ސަޕޯޓަރުން ދަނީ މިއަވަށްތަކުގެ އިމާރާތްތަކަށް ވަދެ ތަކެއްޗަށް ގެއްލުން ދެމުންނެވެ.\nޓްރަމްޕްގެ ތަރުހީބާއެކު ސަޕޯޓަރުން ހިންގާ ހަމަނުޖެހުމަކި ވަރަށް ދަށުދަރަޖައިގެ އަމަލެއް ކަމަށް ދަނީ ބުނެވެމުންނެވެ. އެމެރިކާގެ ސެކްރެޓަރީ އޮފް ސްޓޭޓް، މައިކް ޕޮމްޕެއޯ ވިދާޅުވީ ކެޕިޓަލް އިމާރަތުގައި ހިންގި ހަމަނުޖެހުންތައް ކުށްވެރި ކުރައްވާ ކަމަށެވެ.\nއެމެރިކާގެ ރައީސްކަމަށް ހޮވިވަޑައިގެން ހުންނެވި ޖޯ ބައިޑަންގެ ޓްވީޓް\nއދ.ގެ އާންމު މަޖިލީހުގެ ރައީސް، ބޮލްކަން ބޮޒްކީރު ވިދާޅުވީ ވޮޝިންޓަންގައި ހިނގަމުންދާ ހަމަނުޖެހުންތަކާ މެދު ކަންބޮޑުވެ ވަޑައިގަންނަވާ ކަމަށާއި ދެރަވެ އެކަމާ ލަދުފުޅުގަނެއްޖެ ކަމަށެވެ. އަދި އިނގިރޭސި ބޮޑުވަޒީރު ބޮރިސް ޖޯންސަން ވިދާޅުވި ގޮތުގައި ފެނިވަޑައިގަންނަވަނީ ހުތުރުު އަމަލުތަކެކެވެ. ގާނޫނީ ވެރިކަން ސުލްހަވެރިކަމާއެކު ބަދަލުވާންޖެހޭނެ އެވެ.\nއިނގިރޭސި ބޮޑުވަޒީރު ބޮރިސް ޖޯންސަންގެ ޓްވީޓް\nޓްރަމްޕަށް އިންޒާރުދެއްވުމަށް ޓްވީޓާއިން ނެރުނު އަމުރު\nކެނެޑާގެ ބޮޑުވަޒީރު، ޖަސްޓިން ޓްރޫޑޯ ވިދާޅުވީ، ތިއްބެވީ ކަންބޮޑުވެވަޑައިގެން ކަމަށާއި މަސްރަހު ހައްލު ކުރާނެ ހިތްވަރު އެމެރިގާއި ހުންނާނެ ކަމަށެވެ.\nއެމެރިކާގެ ރައީސްކަމަަށް ހޮވިވަޑައިގެން ހުންނެވި ޖޯ ބައިޑަން ވެސް ވަނި ހަމަނުޖެހުންތައް ކުށްވެރި ކުރައްވާފަ އެވެ. ބައިޑަން ޓްރަމްޕަށް ގޮވާލެއްވީ ޓީވީއަށް އަރާވަޑައިިގެން ނަމަވެސް ހަމަނުޖެހުންތައް ކޮންޓްރޯލް ކުރެއްވުމަށެވެ.\nޓްރަމްޕްގެ ސަޕޯޓަރުންނަށް ހިތްވަރު ލިބޭ ގޮތަށް ޓްވީޓް ކުރައްވާތީ ޓްވިޓާއިން ވަނީ ޓްރަމްޕްގެ އެކައުންޓް ވެސް ބަންދުކޮށްފަ އެވެ. ޓްވީޓާއިން ބުނީ މިފަހަރު 12 ގަޑިއިރަށް އެކައުންޓް ބަންދުކުރި ނަމަވެސް، ގޮތްދޫނުކުރައްވައިފި ނަމަ ދާއިމަށް ވެސް ބަންދުކުރަން ޖެހިދާނެ ކަމަށެވެ.


ތާރީޙް: 21 ޖަނަވަރީ 2019 ނަންބަރ: GS145/HR/IUL/2019/003\nވަޒީފާއަށް އެދޭ ފޯމް ކ.ގުރައިދޫ ސްކޫލް އޮފީހުން ލިބެން ހުންނާނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 30 ޖަނަވަރީ 2019 ވާ ބުދަ ދުވަހުގެ 14:00 ގެ ކުރިން ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ.އީ-މެއިލް އެޑްރަހަކީ [email protected] އަށެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާތިލްކުރެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަވިއު 31 ޖެނުއަރީ 2019 އާއި 06 ފެބްރުއަރީ 2019 އާއި ދެމެދު ކ. ގުރައިދޫ ސްކޫލްގައި އޮންނާނެއެވެ. އަދި އިންޓަވިއުއަށް ވަޑައިގަންނަވާއިރު ތަޢުލީމީ ސެޓްފިކެޓްތަކާއި ލިޔުންތައް އަސްލު ގެންނަވަންވާނެއެވެ. ވުމާއެކު، އެތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n21 ޖަނަވަރީ 2019\nޕަބްލިޝްކުރި ތާރީޚު: 21 ޖަނަވަރީ 2019\nސުންގަޑި: 21 ޖަނަވަރީ 2019 14:00


މިލަދޫ ސުކޫލުގެ ތިޖޫރި ފަޅާލައިފި | Jazeera\tމިލަދޫ ސުކޫލުގެ ތިޖޫރި ފަޅާލައިފި - Jazeera\nމިލަދޫ ސުކޫލުގެ ތިޖޫރި ފަޅާލައިފި\nއީމާ މުހައްމަދު ވަހީދު April 21, 2019 72 views0\nނ.މިލަދޫ ހިދާޔާ ސުކޫލުގެ ތިޖޫރި ފަޅައިލައިފިއެވެ.\nޖަޒީރާ ނިއުސްއަށް މައުލޫމާތު ދެއްވަމުން ފުލުހުންގެ މީޑިއާ އޮފިޝަލް ވިދާޅުވީ، މިލަދޫގެ ހިދާޔާ ސުކޫލުގެ ތިޖޫރި ފަޅައިލައިގެން ފުލުހުންނަށް އެކަމުގެ ރިޕޯޓް މިއަދު ހެނދުނު 8:14 އެހާއިރު ލިބިފައިވާ ކަމަށެވެ. ފުލުހުންގެ މީޑިއާ އޮފިޝަލް އިތުރަށް ވިދާޅުވީ، ތިޖޫރި ފަޅާލައިގެން ވަގަށް ނަގާފައިވަނީ ކިހާ އަދަދެއްގެ ފައިސާ ކަމެއް އަދި ފުލުހުންނަށް ސާފު ނުވާ ކަމަށެވެ.\nފުލުހުން އެހެން ވިދާޅުވެފައިވާއިރު، ހިދާޔާ ސުކޫލުގެ ޕްރިންސިޕަލް އޮންލައިން ނޫހަކަށް މައުލޫމާތު ދެއްވަމުން ވިދާޅުވީ، ތިޖޫރި ފަޅާލީ ކޮން ވަގުތެއްގައި ކަމެއް އަދި ސާފެއް ނުވާ ކަމަށެވެ. އަދި ތިޖޫރި ފަޅާލިއިރު ތިޖޫރީގައި، އެއް ލައްކަ އެއް ހާސް ތިން ސަތޭކަ ރުފިޔާ ހުރިކަމަަށްވެސް ވިދާޅުވިއެވެ.\nމިހާދިސާ އާއި ގުޅިގެން، ފުލުހުން ދަނީ މިހާރު ހިދާޔާ ސުކޫލުގައި ހަރަކާތްތެރި ވަމުންނެވެ. އަދި ފުލުހުންގެ މީޑިއާ އޮފިޝަލް ވިދާޅުވީ، ތިޖޫރި ފަޅާލި ހާދިސާ އާއި ގުޅިގެން އަދި މިހާ ތަނަށް އެއްވެސް މީހަކު ހައްޔަރު ނުކުރާ ކަމަށެވެ.


Magu baththi jehumaaeku Kolhufushee rayyithun ufuli bura ah nimumeh! - vNews.mv\nރިފާޢަތު M. Kolhufushi | 14 September 2020, 15:38\n"ކުރިމަތިން ދިހަވަރަކަށް ފޫޓު ދުރުން އަންނަ މީހާއަކީ ކާކުކަމެއްވެސް ނޭގޭނެ. އެންމެ ބޮޑު ދައްޗަކީ އިރުއޮއްސުމަށް ފަހު ކުޑަކުދިން ޚާއްސަކޮށް އަންހެނުން އަދި އުމުރުން ދުވަސްވީ މީހުންނަށް ހިތްހަމަޖެހިގެން އެ ދާން ބޭނުންވާ ތަނަކަށް ދިޔުމުގެ ބަދަލުގަ ކޮންމެވެސް ވަރެއްގެ ނުތަނަވަސް ކަމެއްގެ ތެރޭގައި އެމީހަކު ހިނގާފަ ދާނީ. ހިނގާފަދާ މީހާވެސް ފޯނުން އަލިކޮށްގެން ނޫނީ ނުދެވޭނެ."\nކޮޅުފުށި ކައުންސިލްގެ ރައީސް ހުސެއިން ޝާމިލް\n"މަގުބައްތި ހަރުކުރެވުނީމަ ރައްޔިތުންގެ މިފަދަ ބޮޑެތި އެތައް ކަމެއްގެ ކަންބޮޑުވުންތަކަކަށް ލުޔެއް ލިބިގެން މިދިޔައީ. މީހުން ދިރިއުޅޭ ހުރިހާ ސަރަހައްދެއްގައި މިހާރުވާނީ މަގުބައްތި ހަރުކޮށްފަ."\nފަރުކޮޅުފުށި ރާއްޖޭގެ ޚާރިޖީ ވަޒީރު އަބްދުﷲ ޝާހިދު ރާއްޖޭގައި ހުންނަ އިންޑިއާގެ ހައި ކޮމިޝަން ރާއްޖެ މަގުބައްތި


ރިޔާސީ އިންތިހާބާއި ގުޅޭ ގޮތުން "ނުދައްކާ"ހުރި ވާހަކަތަކެއް އަކުރަމް ހާމަކުރައްވައިފި | Jazeera\tރިޔާސީ އިންތިހާބާއި ގުޅޭ ގޮތުން "ނުދައްކާ"ހުރި ވާހަކަތަކެއް އަކުރަމް ހާމަކުރައްވައިފި - Jazeera\nރިޔާސީ އިންތިހާބާއި ގުޅޭ ގޮތުން "ނުދައްކާ"ހުރި ވާހަކަތަކެއް އަކުރަމް ހާމަކުރައްވައިފި\nސަދާ ސައީދު May 22, 2019 167 views0\nރިޔާސީ އިންތިހާބާއި ގުޅޭގޮތުން ސިޔާސީ ފަރާތްތަކާއި އާންމުންވެސް ތަފާތު އެކި ވާހަކަތައް މީގެ ކުރިންވެސް ދައްކާފައިވެއެވެ. އިލެކްޝަންސް ކޮމިޝަންގެ ރައީސް އަހުމަދު ޝަރީފްވެސް ވަނީ އެފަހަރުގެ ރިޔާސީ އިންތިހާބުގައި އޭރުގެ ރައީސް އަބްދުﷲ ޔާމީން އަބްދުލްގައްޔޫމްގެ ސަރުކާރުން އަމަލު ކުރައްވާފައިވާ ގޮތާއި ބެހޭގޮތުން ވާހަަކަ ދައްކާފައެެވެ.\nއެގޮތުން އިލެކްޝަންސްގެ މެމްބަރު އަހުމަދު އަކުރަމްވެސް މިވަނީ ނިމިދިޔަ ރިޔާސީ އިންތިހާބުގައި މީގެ ކުރިން ނުދައްކާހުރި ވާހަކަތަކެއް ތިލަކޮށްލާފައެވެ.\nރާއްޖެޓީވެ "ފަލަ ސުރުޙީ" ޕްރޮގްރާމްގައި ވާހަކަ ދައްކަވަމުން އަކުރަމް ވިދާޅުވީ ނިމިދިޔަ ރިޔާސީ އިންތިހާބަކީ މިހާތަނަށް އެބޭފުޅާގެ ހަޔާތުގައި އައި އެންމެ އަދިރި އަދި ބިރުވެރި ދުވަސް ކަމަށެވެ.\nއެބޭފުޅާ ފާޙަގަކުރެއްވި ގޮތުގައި ރިޔާސީ އިންތިހާބުގެ ދުވަސްވަރު އީސީ މެންބަރުން ކޮޓަރިއެއް ތެރޭގައި ހަތަރު ދުވަހު ތިބެން ޖެހެނުކަމަށާއި، އެ ގޮތުން އޭރު އީސީގެ ބައެއް މެމްބަރުން "ހައިޖެކް"ކޮށްގެންވެސް ގެންގޮސްފައިވާ ކަަމަށެވެ.\nއެގޮތުން އީސީގެ މުވައްޒަފުންނަށް ހެދިގެން އުޅުނު ބަޔަކު އެ ކޮމިޝަންގެ މުވައްޒަފުންތަކަކަށް ގުޅައި، ވަކިން ކާރަކަށް އަރުވައިގެން ގެންގޮސް ބިރު ދައްކައި ބަޔާން ނަގާފައިވާކަން އަކުރަމް ފާހަގަކުރެއްވިއެވެ.\nއަދި ބައެއް މުވައްޒަފުންނަށް ބޮޑެތި އަދަދުތަކުން ފައިސާ ހުށަހަޅައިގެން ބަޔާން ނަގަން މަސައްކަތް ކުރި ކަމަށާއި، މީގެ އިތުރުން ވެސް އީސީގެ މުވައްޒަފަކަށް ވަޅިން ބިރުދައްކާފައިވާކަމަށް އަކުރަމް ވިދާޅުވިއެވެ.\nއަކުރަމް ވިދާޅުވި ގޮތުގައި އޭރު މި ވާހަކަތައް ހިއްސާ ނުކުރެއްވީ ރައްޔިތުންނަށް އިތުރު ހިތް ނުތަނަވަސްކަމެއް ދޭން ބޭނުން ނުވާތީ ކަމަށެވެ.\nއަދި އެ ނުތަނަވަސްކަމާއި އެކުވެސް ރައްޔިތުން ދެއްވި ވޯޓު ރައްޔިތުންނާއި ހިސާބަށް ގެނެސްދެވުނީ އީސީގެ ފަސް މެމްބަރުން އެކައްޗެއް ކިޔައި އެއްކޮށް މަސައްކަތް ކުރުމުން ކަަމަށް އަކުރަމަ ފާހަގަކުރެއްވިއެވެ.\n"ރައްޔިތޔުންގެ ވޯޓު ރައްޔިތުން ވޯޓު ލި ގޮތަށް ގެނެސްދެވުނީ އީސީގެ ފަސް މެމްބަރުން އެކައްޗެއް ކިޔައި އަޅުގަނޑުމެންނާއި އެކު އަޅުގަނޑުމެންގެ މުވައްޒަފުން ތިބީތީ ރައްޔިތުންގެ ވޯޓަށް ބަދަލެއް ނުގެނެސް އެ ގޮތަށް ވޯޓު ގެނެވުނީ" އަކުރަމް ވިދާޅުވިއެވެ.


Bodu match ge kurin dhe coachunge thaureef ekaku anekakah | Mihaaru\nބޮޑު މެޗުގެ ކުރިން ދެ ކޯޗުންގެ ތައުރީފު އެކަކު އަނެކަކަށް\nޕްރީ ސީޒަން އެކުވެރިކަމުގެ މެޗެއްގެ ތެރެއިން ޒިދާން (ކ) އާއި ގާޑިއޯލާ ސަލާމްކުރަނީ.-- ފޮޓޯ: އޭއެފްޕީ\n26 ފެބުރުއަރީ 2020 - 10:36\nމެޑްރިޑް (ފެބްރުއަރީ 26) - ޗެމްޕިއަންސް ލީގުގެ ދެ ވަނަ ބުރުގައި މިރޭ ރެއާލް މެޑްރިޑާއި މެންޗެސްޓާ ސިޓީ ބޮޑު މެޗަކަށް ނުކުންނައިރު، މެޗުގެ ކުރިން އޮތް ނޫސްވެރިންގެ ބައްދަލުވުމުގައި ސިޓީގެ ކޯޗު ޕެޕް ގާޑިއޯލާ އާއި ރެއާލްގެ ކޯޗު ޒިނެދިން ޒިދާން އެކަކު އަނެކަކަށް ތައުރީފުކޮށް ވާހަކަ ދައްކައިފި އެވެ.\nރެއާލާއި ސިޓީ މިރޭ ކުޅޭ މެޗު ވެގެންދާނީ ކޯޗިން ކެރިއަރުގައި ޒިދާނާއި ގާޑިއޯލާގެ ރަސްމީ ފުރަތަމަ ކުރިމަތިލުމަށެވެ. ގާޑިއޯލާ އެންމެ ފަހުން ޗެމްޕިއަންސް ލީގު ތަށި އުފުލާލީ 2011 ވަނަ އަހަރު އެވެ. އެ ފަހުން ޒިދާން ވަނީ 2016، 2017 އަދި 2018 ވަނަ އަހަރު ޗެމްޕިއަންސް ލީގުގެ ޗެމްޕިއަންކަން ހޯދައި ތާރީހުން ޖާގަ ހޯދައިފަ އެވެ. ގާޑިއޯލާ ބުނީ ރެއާލުގައި ޒިދާން އެ ހޯދި ކާމިޔާބީ ތަކުރާރުނުކުރެވޭނެ ކަމަށެވެ.\n"ޔޫރަޕްގައި އޭނަ އެ ކުރި ކަންތައް (އެ ހޯދި ކާމިޔާބީ) ތަކުރާރުކުރުމަކީ ނުވާނެ ކަމެއް. ޖެހިޖެހިގެން ތިން ޗެމްޕިއަންސް ލީގު ކާމިޔާބުކުރުމުން މި ކްލަބްގެ ބޮޑުކަން ވެސް ފެނިގެންދޭ. ރެއާލުގައި އެއް ޖީލުން އަނެއް ޖީލަށް ވެސް މި ދަނީ ކާމިޔާބީ ތަކުރާރުވަމުން،" މިރޭގެ މެޗުގެ ކުރިން އޮތް ނޫސްވެރިން ބައްދަލުވުމުގައި ގާޑިއޯލާ ބުންޏެވެ.\nގާޑިއޯލާ ވަނީ ސިޓީއާ އެކު އޭނާ އަށް ޗެމްޕިއަންސް ލީގު ކާމިޔާބު ނުކުރެވިއްޖެނަމަ އެއީ ފެއިލްވުން ކަމުގައި ގިނަ ބަޔަކު ސިފަކުރާނެ ކަމަށް ބުނެފަ އެވެ. އަނެއްކޮޅުން ފައިނޭންޝިއަލް ފެއާޕްލޭ (އެފްއެފްޕީ)އާ ހިލާފުވެފައިވާތީ ސިޓީ ކުރިއަށް އޮތް ދެ ސީޒަނަށް ޔޫރަޕްގެ މުބާރާތްތަކުގައި ނުކުޅެވޭގޮތަށް ސަސްޕެންޑްކޮށްފައިވާއިރު، މިއީ ސިޓީގައި ގާޑިއޯލާގެ ފަހު ސީޒަން ކަމަށް ގިނަ މީޑިއާތަކުން އަންނަނީ ރިޕޯޓްކުރަމުންނެވެ.\nމިރޭގެ މެޗުގެ ކުރިން ޒިދާން ވެސް ވަނީ ނޫސްވެރިންގެ ބައްދަލުވުމުގައި ގާޑިއޯލާ އަށް ތައުރީފުކޮށްފަ އެވެ. ޒިދާން ބުނީ ތަފާތު ގައުމުތަކުގައި ގާޑިއޯލާ ހޯދާފައިވާ ކާމިޔާބީ އަށް ބަލާއިރު އޭނާ އަކީ ދުނިޔޭގެ އެންމެ މޮޅު ކޯޗުކަމަށާއި 2015 ވަނަ އަހަރު ބަޔާން މިއުނިކްގައި ގާޑިއޯލާ މަސައްކަތްކުރާ ގޮތް ބަލާލަން ދިޔަ ކަމަށެވެ.\n"ގާޑިއޯލާ ކުރާ ރަނގަޅު މަސައްކަތްތަކުން އަހަރެމެން ވެސް ހިތްވަރު ހޯދަން. ގާޑިއޯލާއާ ބައްދަލުކޮށް ފުޓްބޯޅައިގެ ވާހަކަތަކެއް ދައްކާލަން ލިބުމަކީ ވެސް އޭރު ނަސީބެއް. ވަރަށް ބޮޑަށް ހަގީގަތަށް ބުރަވެ ވާހަކަ ދައްކާ ކޯޗެއް ގާޑިއޯލާ އަކީ،" ޒިދާން ބުންޏެވެ.\nޗެމްޕިއަންސް ލީގުގައި މިހާތަނަށް ހަތަރު ފަހަރެއްގެ މަތިން ސިޓީ އާއި ރެއާލް ވަނީ ބައްދަލުކޮށްފަ އެވެ. ރެއާލް ދަނޑުގައި އެ ޓީމު ދެ މެޗުން ވެސް މޮޅުވިއިރު، ސިޓީ ދަނޑުގައި ކުޅުނު ދެ މެޗު ވެސް ނިމުނީ އެއްވަރުވެގެންނެވެ. އިނގިރޭސި ޓީމުތަކާ ދެކޮޅަށް އެންމެ ފަހުން ނުކުތް ފަސް ފަހަރު ވެސް ރެއާލް ވަނީ ކުރިހޯދައިފަ އެވެ.\nމިއީ ޗެމްޕިއަންސް ލީގުގެ ނޮކައުޓު ބުރުގައި ރެއާލާ ދެކޮޅަށް ގާޑިއޯލާ ނުކުންނަ ތިން ވަނަ ފަހަރެވެ. ބާސެލޯނާ ގޮވައިގެން ރެއާލް ބަލިކުރި ނަމަވެސް ބަޔާންއާ އެކު ރެއާލާ ކުޅުނު ދެ ފަހަރު ވެސް ވަނީ ބަލިވެފަ އެވެ. ރެއާލާއި ސިޓީ ކުޅޭ މެޗު ފަށާނީ މިރޭ 1 ޖަހާއިރު އެވެ.\nމެންޗެސްޓާ ސިޓީ ރިއަލް މެޑްރިޑް


ޕާކިސްތާން ބޮޑުވަޒީރު އިމްރާން ހާންއަށް ސައުދީން މަރުހަބާ ދަންނަވަނީ\nޕާކިސްތާން ބޮޑުވަޒީރު އިމްރާން ހާންއަށް ސައުދީން މަރުހަބާ ދަންނަވައި މަޝްވަރާކުރައްވަނީ\nޕާކިސްތާނުގެ ބޮޑުވަޒީރު އިމްރާން ޚާން އާއި އަރިހުގައި ވަޑައިގެންނެވި ވަފުދު މިޑްލް އީސްޓް ގްރީން އިނީޝިއޭޓިވް ސަމިޓްގައި ބައިވެރިވެ ވަޑައިގަތުމަށް ސައުދީ އަރަބިއްޔާގެ ވެރިރަށް ރިޔާޒަށް ވަޑައިގެންފި އެވެ.\nއިމްރާންއަށް ކިންގް ޚާލިދު އިންޓަނޭޝަނަލް އެއާޕޯޓުން މަރުހަބާ ދެންނެވީ ޕްރިންސް މުހައްމަދު ބިން އަބްދުއްރަހްމާން އެވެ.\nއޭނާއަކީ ރިޔާޒްގެ އެކްޓިން ގަވަރުނަރު އެވެ. އިމްރާނަށް މަރުހަބާ ދެންނެވުމަށް ސައުދީގެ އެހެން އޮފިޝަލުން ވެސް ބައިވެރިވެ ވަޑައިގަތެވެ.\nމިޑްލް އީސްޓް ގްރީން އިނީޝިއޭޓިވް ސަމިޓަކީ މިއަހަރުގެ ކުރީކޮޅު ވަލީއަހުދު މުހަންމަދު ބިން ސަލްމާން އިސްނަންގަވައިގެން ފެއްޓެވި ޕްރޮޖެކްޓެކެވެ.\nއަމާޒަކީ މޫސުމަށް އަންނަ ބަދަލުތަކުގެ ސަބަބުން ކުރިމަތިވާ ގޮންޖެހުންތަކަށް ސަރަހައްދީ ފެންވަރުގައި "ގްރީން ޕޮލިސީ ސޮލިއުޝަން" ކަނޑައެޅުމެވެ. މިސަމިޓްގައި ބައިވެރިވެ ވަޑައިގަތުމަށް ގައުމުތަކުގެ ލީޑަރުންނާއި މަންދޫބުން ހޯމަ ދުވަހު ރިޔާޒަށް އެއްވާނެ އެވެ.\nމިޑްލް އީސްޓް ގްރީން އިނީޝިއޭޓިވްގެ އަމާޒްތަކުގެ ތެރޭގައި މިސަރަހައްދުން ޖައްވަށް ބޭރުކުރާ ވިހަ ގޭހުގެ މިންވަރު 60 އިންސައްތަ އަށް ދަށްކުރުމަށް ނިޒާމެއް އެކުލަވާލުން ހިމެނެ އެވެ. އަދި ދުނިޔޭގައި ހިންގާ އެންމެ ގިނަ ގަސް އިންދުމުގެ މަޝްރޫއުގައި 50 ބިލިއަން ގަސް އިންދުން ހިމެނެ އެވެ.\nއިމްރާން ކުރިން ވިދާޅުވި ގޮތުން މިޕްރޮގްރާމްގެ ދަށުން ދުނިޔެއަށް އެހީތެރިވުމަށްޓަކައި ޕާކިސްތާންގައި ވެސް ގަސް އިންދާނެ އެވެ.\nސައުދީ އަަރަބިއްޔާ ޕާކިސްތާން މެދު އިރުމަތި + އިމްރާން ޚާން\nސައުދީން 4.2 ބިލިއަން ޑޮލަރު ޕާކިސްތާނަށް


2013 ގެ ރިޔާސީ ކެމްޕެއިން ވޯރކްޝޮޕް ދެވަނަ ގިޔަރަށް – Maldivian Democratic Party\n30 މާޗް 2013\n2013 ގެ ރިޔާސީ ކެމްޕެއިން ވޯރކްޝޮޕް ދެވަނަ ގިޔަރަށް\nދިވެހިރައްޔިތުންގެ ޑެމޮކްރަޓިކް ޕާޓީ )އެމްޑީޕީ(ގެ ރިޔާސީ ކެންޑިޑޭޓް ރައީސް ނަޝީދު ބައިވެރިވެވަޑައިގަންނަވާ “ދޭތިން ފަހެތި” ކެމްޕެއިންގެ ދޮރުން ދޮރަށް ހިނގުމާ ގުޅެގޮތުން ބާއްވާ ވޯރކްޝޮޕް، ދެވަނަ ގިޔަރުގާ މިއަދު ކުރިޔަށްދާނެކަމަށް އެމްޑީޕީގެ ކެމްޕެއިން އޮފީހުގެ އޮޕަރޭޝަންސް މެނޭޖަރ މުޙަންމަދު ބަޝީރު ވިދާޅުވިއެވެ.\n2013ގެ ރިޔާސީ ކެމްޕެއިންގާ މާލެ ސިޓިގަ ދޮރުން ދޮރަށް ހިނގުމުގ ެ މަސައްކަތުގަ އުޅުއްވާ ރައީސް ނަޝީދުގެ ކެމްޕެއިން އޭޖެންޓުންނަށް އަމާޒުކޮށްގެން ބާއްވާ މި ވޯރކްޝޮޕް މިއަދު ހެނދުނު 10:30ން ފެށިގެން ދަރުބާރުގެ ފާށަނާ މާލަމުގައި ކުރިޔަށް ދާނެއެވެ.\nދޮރުން ދޮރަށް ހިނގުމުގެ ފަންނީ މައުލޫމާތު ދިނުމާ، މައުލޫމާތު އެއްކުރުމަށް ބާއްވާ މި ވޯރކްޝޮޕްގައި މާލެ ސިޓިގެ ދާއިރާތަކުގެ ރައީސުންވެސް ބައިވެރިވެވަޑައިގަންނަވާގޮތަށް ވަނީ ހަމަޖެހިފައެވެ.\nރައީސް ނަޝީދު ބައިވެރިވެވަޑައިގަންނަވާ މި ވޯރކްޝޮޕް ނިމޭނީ މިއަދު މެންދުރުފަހު 3:30 ގައެވެ. އަދި މި ވޯރކްޝޮޕް ނިންމާލުމަށް ފަހު ބައިވެރިން މޫދަށް ދިޔުމުގެ ހަފްލާ އޮންނާނެކަމަށް ވެސް ބަޝީރު މައުލޫމާތި ދެއްވިއެވެ.


އެމް.ޑީ.ޕީ މާފަންނު ހުޅަނގު ދާއިރާއިން ނެރޭ ނޫސްބަޔާން – Maldivian Democratic Party\nރައްޔިތުންގެ މަޖިލީހުގެ ރައީސް، ދިވެހިރާއްޖޭގެ ކުރީގެ ރައީސުލްޖުމްހޫރިއްޔާ އަދި މޯލްޑިވްސް ޑިމޮކްރަޓިކް ޕާޓީ (އެމް ޑީ ޕީ) ގެ ރައީސް، ރައީސް މުޙަންމަދު ނަޝީދަށް އަމާޒުކޮށް، 06 މޭ 2021 ވަނަ ދުވަހުގެ ރޭ އިރާކޮޅު މާލޭ ސިޓީގައި ބަޔަކު ދިން ނިރުބަވެރި ހަމަލާ، އެމް.ޑީ.ޕީގެ މާފަންނު ހުޅަނގު ދާއިރާގެ އެންމެހައި ރައްޔިތުންގެ ފަރާތުން ހަރުކަށި ޢިބާރާތުން ކުށްވެރިކުރަމެވެ. ރައީސް ނަޝީދުގެ ފުރާނަފުޅަށް އަމާޒުކޮށްގެން ދެވުނު މި ނުރައްކާތެރި، ދަށުދަރަޖައިގެ ނާހަތުޒީބީ ހަމަލާގެ މައްސަލާގައި ދައުލަތުގެ ކަމާބެހޭ އިދާރާތަކުން އަވަސް ފިޔަވަޅު އަޅައި މި ނުރައްކާތެރި ޖަރީމާ ރާވައި، ހިންގި ފަރާތްތަކުގެ މައްޗަށް ހަރުދަނާ ތަޙްޤީގެއް ހިންގުމަށް ދިވެހި ސަލާމަތީ ޚިދުމަތްތަކަށް އަޅުގަނޑުމެން ފަށްފަށްކޮށް ގޮވާލަމެވެ. އަދި މިފަދަ ނިރުބަވެރި ހަމަލާތައް ތަޙްޤީޤްކުރާ ބައިނަލްއަޤްވާމީ ފަންނީ މާހިރުންގެ ލަފަޔާއި އިރުޝާދުގެ ބޭނުން އެންމެ ފުރިހަމަގޮތުގައި ހިފުމަށްވެސް ސަލާމަތީ ޚިދުމަތްތަކަށާއި ސަރުކާރަށް އިލްތިމާސް ދަންނަވަމެވެ. ހަމަ އެހެންމެ ދިވެހި މި މުޖުތަމަޢުއިން މިފަދަ ފަނާކުރުވަނިވި ނިރުބަވެރި ފިކުރު ނައްތާލުމަށް ކުރަންޖެހޭ މަސައްކަތްތައް އަވަސްކުރުމަށް ސަރުކާރަށް ގޮވާލަމެވެ.\nރައިސް މުޙަންމަދު ނަޝީދަކީ ރައްޔިތުންގެ ބާރުވެރިކަމަށާއި، އިޤްތިޞާދީ އަދި އިޖުތިމާޢީ ދުޅަހެޔޮކަން ހަރުދަނާކުރުމަށާއި، ކޮރަޕްޝަނާ، ފަސާދައާއި ދީނުގެ ނަމުގައި ގެންގުޅޭ އެންމެހާ ހަރުކަށި ފިކުރާ ދެކޮޅަށް މަސައްކަތްޕުޅު ކުރެއްވުމުގައި ހިތްވަރުފުޅު ބަލިވުމެއްނެތި ދެމިހުންނެވި ބޭފުޅަކަށްވީހިނދު އަދި މިދަފަ ފިނޑި ހަމަލާއެއްގެ ބިރުވެރިކަމަށް ދީލާލާނެ ބޭފުޅެއް ނޫންކަމަށްވީއިރު، އެމަނިކުފާނަށް ދެވުނު މި ލާއިންސާނީ ހަމަލާއަކީ ސީދާ ދިވެހި ހުރިހާ ރައްޔިތުންނަށް އަމާޒުކޮށްގެން ދިން ވަރަށްވެސް ނާތަހުޒީބީ ފިނޑި ހަމަލާއެއްކަމަށް ދެކެމެވެ.\nއެމް.ޑީ.ޕީގެ މާފަންނު ހުޅަނގު ދާޢިރާގެ އެންމެހައި ރައްޔިތުންގެ ހިތުގެ އިޚްލާޞްތެރި ދުޢާ އަކީ އަރަހުށި މާތްﷲ ރައީސް ނަޝީދަށް އަވަސް ޝިފާއެއް މިންވަރުކުރައްވާ، ފުރިހަމަޞިއްހަތެއްގައި އަޅުގަނޑުމެންނާއެކު ލެހެއްޓެވުމެވެ. އަދި މި ނުރައްކާތެރި ހަމަލާގައި އަނިޔާވި އެމަނިކުފާނުގެ ސެކިއުރިޓީ ބޭފުޅުންނަށާއި، ޢާއްމު ފަރާތްތަކަށް އަވަސް ޝިފާއަކަށްއެދި މާތްﷲގެ ޙަޟްރަތަށް ދުޢާދަންނަވަމެވެ.\n25 ރަމަޟާން 1442\n07 މޭ 2021\nމުޙައްމަދު ފަލާހް ދާއިރާގެ ރައީސް


2019 vana aharu Nerumah Jehifaiva Hollywood Baeh Filmthah\nއަންނަ އަހަރު ނެރުމަށް ހަމަޖެހިފައިވާ ހޮލީވުޑު ބަައެއް ފިލްމުތައް---\n2019 ވަނަ އަހަރު ނެރުމަށް ހަމަޖެހިފައިވާ ހޮލީވުޑު ބަައެއް ފިލްމުތައް\nހޮލީވުޑުގައި މިދިޔަ އަހަރަކީ ވަރަށް ކާމިޔާބު އަހަރެކެވެ. ގިނަ ބަޔަކު މިހާރު އިންތިޒާރުކުރަމުން އަންނަނީ މިއަހަރު ނެރުމަށް ހަމަޖެހިފައިވާ ފިލްމުތައް ނެރޭނެ ދުވަހަކަށެވެ.\nމި އަހަރު ނެރުމަށްހަމަޖެހިފައިވާ ބައެއް ފިލްމުތައް:\nދަ ލަޔަން ކިންގް\nއެފިލްމަކީ 1994 ގައި ނެރުނު ލަޔަން ކިންގް ކާޓޫނު އަސްލަށް ބަލައިގެން އުފައްދާ ލައިވް އެކްޝަން ފިލްމެކެވެ. އެފިލްމުގެ ޓުރެއިލާ މިހާރު ނެރެފައިވާއިރު ގިނަ ބަޔަކު ތިބީ އެފިލްމު ބެލުމަށް ކެތްމަދުވެފައެވެ. އެފިލްމު ނެރުމަށް ހަމަޖެހިފައިވަނީ ޖޫން މަހުގެ 19 ވަނަ ދުވަހުއެވެ.\nބެރީ ލާސަން ލީޑު ރޯލުން ފެނިގެންދާ އެފިލްމަކީ އެއްނާ ބޯޑެން އާއި ރީއަން ފުލެކް ޑައިރެކްޓުކުރާ ފިލްމެކެވެ. އެފިލްމަކީ ދެ އޭލިއަންއެއް ހުރާ ހަނގުރާމައެކެވެ. އެފިލްމު ނެރުމަށް ހަމަޖެހިފައިވަނީ މާރޗް މަހުގެ އަށް ވަނަ ދުވަހުއެވެ.\nމިފިލްމަކީ އަންނަ އަހަރު ޖުލައި މަހު 26 ގައި ނެރުމަށް ހަމަޖެހިފައިވާ ފިލްމެކެވެ. ލީޑު ރޯލުން ލިއޮނާޑޯ ޑިކަޕްރިއޯ އާއި ބްރެޑް ޕިޓް، މާގޮޓް ރޮބީ އަދި ޑަކޯޓާ ފަނިން ފެނިގެން އެފިލްމު ޑައިރެކްޓުކޮށްފައިވަނީ ކުއެންޓިން ޓްރަންޓިނޯއެވެ.\nޓޯއީ ސްޓޯރީ 4\nއަންނަ އަހަރުގެ ޖޫން މަހުގެ 20 ވަނަ ދުވަހު ނެރުމަށް ހަމަޖެހިފައިވާ އެފިލްމަކީ ޓޯއީ ސްޓޯރީގެ ހަތަރު ބަނަ ބައެވެ. ޖޯޝް ކޫލޭ ޑައިރެކްޓުކުރާ އެފިލްމު ޓްރެއިލާ މިހާރު ނެރެފައިވާއިރު ގިނަ ބަޔަކު ތިބީ އެފިލްމު ބެލުމަށް ކެތްމަދުވެފައެވެ.\nމިފިލްމުތަކުގެ އިތުރުން އަސް، ޑައުންޓޮން އައްބޭ، ރޮކެޓްމެން، ދަ ވޮމެން އިން ދަ ވިންޑީ، ހާސްޓު ކުރިސްމަސް، ޑަމްބޯ، އަދި އިޓް:ޗެޕްޓާ2ވެސް މިއަހަރު ނެރުމަށް ވަނީ ނިންމާފައެވެ.\nމުނިފޫހިފިލުވުން ހޮލީވުޑް ފިލްމު


Tourist endhu ge adhadhu 11% ithuruvehje\nޓޫރިސްޓް އެނދުގެ އަދަދު 11 ޕަސެންޓް އިތުރުވެއްޖެ\nޖުމްލަ 127 ރިސޯޓު އެބަހުރި\nގެސްޓްހައުސް 414 އަށް އިތުރުވި\nސަފާރީޔައް ވެސް ވަނީ އިތުރުވެފައި\nއަންނަ އަހަރު ހުޅުވަން ތައްޔާރުވާ ގއ. މާމުޓާ ރިސޯޓުގެ ކުރެހުމެއް- ފޮޓޯ: ބްލޮގްމޯލްޑިވްސް\nމި އަހަރުގެ މިހާތަނަށް ރާއްޖޭގައި ހިދުމަތްދޭ ޓޫރިސްޓު އެނދުގެ އަދަދު 11 ޕަސެންޓް އިތުރުވެއްޖެ އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުގައި މިދިޔަ އަހަރުގެ ޖެނުއަރީ މަހާއި މަޗު މަހުގެ ނިޔަލަށް ރާއްޖޭގައި ހުރީ 34،167 ޓޫރިސްޓުން އެނދެ އެވެ. ނަމަވެސް މި އަހަރުގެ މިހާތަނަށް އެނދުގެ އަދަދު ވަނީ 38،078 އަށް އިތުރުވެފަ އެވެ. މި އަދަދަކީ ގާތްގަނޑަކަށް 11 ޕަސެންޓުގެ އިތުރު ވުމެކެވެ.\nހިސާބުތައް ދައްކާ ގޮތުގައި ރާއްޖޭގެ 127 ރިސޯޓުގައި 27،478 އެނދު އެބަހުއްޓެވެ. އަދި ރާއްޖޭގެ 16 ހޮޓަލެއްގައި 1،610 އެނދު ހުރިއިރު، 414 ގެސްޓް ހައުސްއެއްގައި 6،311 އެނދު އެބަހުއްޓެވެ. މީގެ އިތުރުން 144 ސަފާރީގައި 2،610 އެނދުން ދަނީ ހިދުމަތް ދެމުންނެވެ.\nޓޫރިޒަމް ހިސާބުތައް ދައްކާ ގޮތުގައި މި އަހަރުގެ މިހާތަނަށް ރިސޯޓުތަކުގައި ޓޫރިސްޓުން ހޭދަކޮށްފައިވަނީ 1،842،779 ރެ އެވެ. މި އަދަދަކީ މިދިޔަ އަހަރުގެ މި މުއްދަތުގައި ޓޫރިސްޓުން ހޭދަކޮށްފައިވާ 1،829،779 ރެއާ އަޅާބަލާއިރު ނުވަ ޕަސެންޓް އިތުރު އަދަދެކެވެ. އަދި ޓޫރިޒަމް ހިދުމަތްދޭ ތަންތަނުގައި މި އަހަރުގެ މިހާތަނަށް ޓޫރިސްޓުން 2،014،371 ރޭ ހޭދަކޮށްފައިވެ އެވެ. ނަމަވެސް މިދިޔަ އަހަރު ހޭދަކޮށްފައިވަނީ 2،010،885 ރެ އެވެ. މި އަދަދަކީ ގާތްގަނޑަކަށް 0.2 ޕަސެންޓް އިތުރުވުމެކެވެ. ނަމަވެސް މި މުއްދަތުގައި ޓޫރިޒަމް އޮކިއުޕެންސީ ވަނި ދަށަށް ގޮސްފަ އެވެ. މިދިޔަ އަހަރު 70.9 ޕަސެންޓުގައި ހުރިއިރު، މި އަހަރު ވަނީ 60.7 ޕަސެންޓުގަ އެވެ. މި އަދަދަކީ 10.2 ޕަސެންޓް ދަށް އަދަދެކެވެ.\nޓޫރިސްޓު އެނދުގެ އަދަދު އިތުރުވެގެން ގޮސްފައިވާއިރު، ރިސޯޓު ތަރައްގީ ކުރުމަށް ސަރުކާރު ދަނީ ބޮޑެތި ލުއިތަކެއް ދެމުންނެވެ. މިދިޔަ އަހަރު ވެސް އާގިނަ ރިސޯޓުތަކެއް ވަނީ ހުޅުވާފަ އެވެ. ސަރުކާރުގެ އަމާޒަކީ މި ދަތުރުގައި 50 ރިސޯޓު ބާޒާރަށް ގެނައުމެވެ.


62 ވަނަ ބޮލީވުޑް ފިލްމްފެއާ އެވޯޑް ހަފްލާ ވަރަށް ކުލަގަދަކޮށް...\n62 ވަނަ ބޮލީވުޑް ފިލްމްފެއާ އެވޯޑް ހަފްލާ ވަރަށް ކުލަގަދަކޮށް ބާއްވައިފި\nފިލްމް " ޑަންގާލް" އިން ބެސްޓް އެކްޝަން ފިލްމުގެ އެވޯޑްވެސް ލިބިފައިވޭ\nބެލުންތެރިންނާއި ތަރިން ސިއްސުވާލީ ނޮމިނޭޝަންތަކުން އެއްވަނައަށް ދިޔަ މީހުން އިޢުލާންކުރި ހިސާބުން\n20 ފެބްރުއަރީ 2017 | ހޯމަ 16:44\nހިންދީ ފިލްމް އެވޯޑްސް 2017\nޒަމާނުއްސުރެން ފެށިގެން ބޮލީވުޑްގައި ބާއްވަމުން އަންނަ ފިލްމު ފެއާ އެވޯޑް މި އަހަރު ވެސް ވަރަށް ކުލަގަދަކޮށް ބާއްވައިފިއެވެ.\nޝާހުރުކްޚާން، ކަރަން ޖޯހަރު އަދި ކަޕިލް ޝަރްމާ ހޯސްޓްކޮށްފައިވާ މި އެވޯޑް ހަފްލާ ފުރިހަމަކޮށްދީފައިވަނީ އާލިއާ ބަޓް، ސޮނާކްޝީ ސިންހާ، ވަރުން ދަވަން އަދި ސިދްހާތް މަލޯތްރާ ފަދަ ބޮލީވުޑްގައި ވިދަމުން އަންނަ ތަރިންގެ ބައިވެރިވުމާއި އެކުގައިއެވެ.\nއެވޯޑް ހަފްލާ ބޭއްވުމުގެ ދުވަސްކޮޅެއްކުރިން ހަފްލާގައި ދޭ އެވޯޑްތަކަށް ނޮމިނޭޓްވެފައިވާ ލިސްޓެއް ނެރެފައި ވާއިރު، މި ލިސްޓާ ދޭތެރޭ ބައެއް ތަރިން އަދި ބެލުންތެރިންގެ ތެރޭގައި ތަފާތު ޚިޔާލުތައް ވަނީ އުފެދިފައެވެ. އެގޮތުން އެންމެ ފާހަގަކޮށްލެވޭ އެއްކަމަކީ " ރުސްތަމް" ނުވަތަ " އެއާލިފްޓް" ގެ އެވޯޑަކަށް އަކްޝޭކުމާރު ނޮމިނޭޓްވެފައި ނުވާތީ އެކަމާ ގުޅިގެން އުފެދިގެންދިޔަ ތަފާތު ޚިޔާލުތަކެވެ.\nނޮމިނޭޝަން ލިސްޓު ކޮންމެ ގޮތަކަށް އޮތްކަމުގައިވިޔަސް ބެލުންތެރިންނާއި ތަރިން ސިއްސުވާލީ ނޮމިނޭޝަންތަކުން އެއްވަނައަށް ދިޔަ މީހުން އިޢުލާންކުރި ހިސާބުންނެވެ.\nއެގޮތުން އެންމެ މޮޅު ފިރިހެން އެކްޓަރަކަށް އާމިރް ޚާން އަށް " ޑަންގާލް" ފިލްމްއިން ލިބިފައިވާއިރު " އުޑްތާ ޕަންޖާބް" އިން އާލިއާ ބަޓްއަށް ވަނީ އެންމެ މޮޅު އަންހެން އެކްޓަރުގެ މަޤާމް ލިބިފައިއެވެ. ހަމައެހެންމެ ބެސްޓް ފިލްމުގެ އެވޯޑަށް " ޑަންގާލް" އަށް ލިބިފައިވާއިރު، ނިތޭޝް ތިވާރީ އަށް ވަނީ މި ފިލްމުން ބެސްޓް ޑައިރެކްޓަރގެ މަޤާމު ލިބިފައިއެވެ. ހަމައެއާއެކު ފާހަގަކޮށްލަންޖެހޭ ކަމަކީ ޝިޔާމް ކައުޝަލް އަށް ފިލްމް " ޑަންގާލް" އިން ބެސްޓް އެކްޝަން ފިލްމުގެ އެވޯޑްވެސް ލިބިފައިވާކެމެވެ.\nއެހެން އަހަރުތަކެކޭ ވެސް އެއްފަދައިން މިއަހަރު ވެސް ފިލްމް ފެއާ އެވޯޑްގައިވަނީ ލައިފް ޓައިމް އެޗީވްމަންޓް އެވޯޑް ދީފައެވެ. އެގޮތުން މި އެވޯޑް މިފަހަރު ލިބިފައިވަނީ ޝަޓްރުގަން ސިންހާއަށެވެ. ހަމައެއާއެކު ބެސްޓް ސްކްރީން ޕްލޭ އަދި ބެސްޓް ސްޓޯރީ ކަޕޫރު އެންޑް ސަންސް އިން އައިޝާ ދެވިތްރޭ އާއި ޝަކްތުން ބަތްރާއަށް ވަނީ ލިބިފައިއެވެ.\nމި އެވޯޑް ހަފްލާގައި " އުޑްތާ ޕަންޖާބު" އަދި ފިލްމް " ޑަންގާލް" އަށް ތަފާތު ހަތަރު އެވޯޑް ލިބިފައިވާއިރު ރާމް މަދަވަނީ ޑައިރެކްޓްކޮށްފައިވާ ފިލްމު " ނީރްޖާ" އަށްވަނީ ތަފާތު6އެވޯޑް ލިބިފައިކަން ފާހަގަކޮށްލެވެއެވެ.\nރިވިއު ކުރީ: ޖުމާނާ ތައުފީގު


Dho?! Maafah Edhi Faazil Ge Bodethi Thuhumathu thakeh "Manager" ah\nމާފަށް އެދި ފާޒިލްގެ ބޮޑެތި ތުހުމަތުތަކެއް "މެނޭޖަރަށް"\n2020 ވަނަ އަހަރުގެ ހިތި، އަވަހަކަށް ނިމޭކަށް ނެތެވެ. އަދި އިންސްޓަގްރާމް މޮޑެލް، ފިޓް ފާޒިލްގެ "އިމޭޖު" ގޮވައި އަޅިއަށްވެ އަރައިގެން މި އުޅޭ ކޮށިގަނޑުން އަހަރެމެންގެ ހަމަ އެކަކު ވެސް، ސަލާމަތްވާކަށް ނެތެވެ. ކޮށިގަނޑަށް ފަހު ކޮށިގަނޑެއް އަރަމުން ދަނިކޮށް، މިއޮތީ "އަތަށް ގޮވި ގިވްއަވޭ ކާރިސާ" އަށް ފަހު މައާފަށް އެދެމުން ފާޒިލް ދިން ހާއްސަ އިންޓަވިއުއެކެވެ. މި އިންޓަވިއުގައި އެ "ގިވްއަވޭ" ނިއުކްލިއާ ބޮމަކަށް ބަދަލުވި ގޮތާއި އެ ގޮވުމަކުން "ޝަރުމީލާ" އެއް އުފަންކުރުވި ސިއްރު ފޯމިއުލާތައް ހިއްސާކޮށް، އެ އޮލަ ދުންގަނޑު ސާފުކޮށްދޭއިރު އޭނާގެ "މެނޭޖަރަށް" މި ވަނީ ބޮޑެތި، ސީރިއަސް ތުހުމަތުތަކެއް ވެސް ކޮށްފައެވެ.\nފާޒިލް ބުނަނީ މިވީހާ ދުވަހު އޭނާ "މެނޭޖަރެއް" ގެ ގޮތުގައި ގެންގުޅުނު ކުޅަދާނަ ފޮޓޯގްރާފަރު އަލީ މުހައްމަދު ނުވަތަ މަޝްހޫރު ނަމުންނަމަ "އެލީޒް" އަކީ މި ހުރިހާ ގޮއްވުމެއްގެ ވެސް މޭސްތިރިއެވެ. ނަމަވެސް އެ ހުރިހާ ވާހަކައެއް އެލީޒް ދޮގުކުރެއެވެ.\nއެކަމަކު ފާޒިލްގެ "ސްޓޯރީ" އަކީ މިއެވެ.\n"މީހުން ބުނެއެއް ނުން، މީހަކަށް މާ ބޮޑަށް ޑިޕެންޑްވީމަ، އެންމެ ކައިރީގަ ހުންނަ މީހާއޭ ބޮލަށް ފައިން އަރާނީ. މިއީ އޭތި. އޭތި މި އޮތީ ލައިގަނެފަ،" އޭނާ ކިޔައިދިނެވެ.\n"އޭނަ އަހަރެން ގެންގުޅެފައި ހުރީ އޭނަ އަމިއްލަކޮށް، ވެރިކޮށްލައިގެން އުޅުނު ޕްރޮޑަކްޓެއް ފަދައިން. ވަރަށް ބޮޑަށް މެނިޕްލޭޓްކޮށް، ކަންކަން އޮޅުވާލައިގެން. ދިސް އިޒް ގެޓިން ވެރީ ޑާޓީ އަސްލު."\nއެއީ ތެދެކެވެ. ބިތުފަންގި ނެގިވަރަކަށް، މި ވާހަކައިގެ މުޑުދާރުކަން ވަނީ ހައްތަހާ ބޮޑެވެ. ފާޒިލް ބުނާ ގޮތުން ނަމަ އޭނާ ވެއްޓިފައި ވަނީ "ލޯބީގެ ވަރަށް ކެހިވެރި އަނދަވަޅަކަށެވެ".\nފިޓް ފާޒިލްގެ "އަތަށް ގޮވި" ގިވްއަވޭގެ ކެމްޕޭން ފޮޓޯގަނޑު: މި ގިވްއަވޭގެ އެއްޗިއްސަށް ވީގޮތެއް ފާޒިލަކަށް ވެސް ނޭނގޭ. --ފޮޓޯ: އެލީޒް ގެލަރީ\n"އޭނަގެ އަތުގަ ވަރަށް ސްޓަފް ހުންނާނެ. ދެން މަ ޖައްސާލައިފިން ފޮޓޯނަގަން"\nއިންސްޓަގްރާމުގައި ފޮލޯވަރުން ގޮވައިގެން ލައްކައަކާ ހަމަކުރަމުން ދިޔަ އުމުރުން 27 އަހަރުގެ ފާޒިލް ޖޫން މަހުގެ ފަސް ވަނަ ދުވަހު އިންސްޓަގްރާމުގައި އިއުލާނުކުރި އަދި މިހާރު "މީމްއަކަށް" ބަދަލުވެފައިވާ ފޮޓޯގަނޑުގެ އަސްލާއި އޭނާގެ ގިވްއަވޭ ކެމްޕޭނަށް އިރު އަރައިގެން އައިގޮތަކީ މިއީއެވެ. ފާޒިލް ބުނަނީ ގިވްއަވޭއެއްގެ ހިޔާލު އޭނާ އުފަންކުރުވި ނަމަވެސް އެ ގިވްއަވޭ "ބޮޑު މަޖާގަނޑަކަށް" ހަދައި އެ މަޖާގަނޑު އެންމެފަހުން ވިހަކޮށްލުމުގެ ފަހަތުގައި ހުރި މީހަކީ 2015 ވަނަ އަހަރުން ފެށިގެން އޭނާގެ ރަސްމީ ފޮޓޯގްރާފަރު އަދި މެނޭޖަރެއްގެ ގޮތުގައި އުޅެމުން އައި އެލީޒް އެވެ.\n"އޭނަ އަތުގަ ހުންނާނެ ވަރަށް ސްޓަފް. ގިނަގިނައިން ޓްރެވަލްކުރާ މީހެއްވީމަ ހުންނާނެ ވަރަށް ފާޑުފާޑުގެ އެއްޗެހި. ދެން މިގޮތަށް (ގިވްއަވޭއެއް ޖައްސަން) ބުނީމަ އޭނަ ބުނެފި ތިމަންނަ ދީފާނަމޭ އެ އެއްޗެހިތައް ފާޒިލް އަށް (ގިވްއަވޭގެ ގޮތުގައި ދޭން ވެސް)،" ފާޒިލް ކިޔައިދިނެވެ.\n"ދެން މިގޮތަށް ބުނެގެން އެ އެއްޗިއްސާއެކު މަ ޖައްސާލައިފިން ފޮޓޯ ނަގަން. ޖައްސާލިތަނުން މީނަ ބުނެފި ހިނގާށޭ އަދި ތީތި މަޖާކޮށްލަން. އޭތި މީތި އަޅަން. އެހެންކިޔާފަ މީނަގެ އެކި އެއްޗެހިތައް އަޅައިފި. މެކްބުކާ އޭތި މީތި."\nފާޒިލް ބުނަނީ ސީރިއަސްކޮށް ފޭނުންނަށް ގިވްއަވޭއެއް ދިނުމުގެ ހިޔާލު ގެންގުޅުނު ނަމަވެސް އެ ހިޔާލު ފުރަތަމަ ވެސް ބަދަލުކޮށްލި ހިސާބަކީ އެއީ ކަމަށެވެ. އެކަމަކު މަޖާވެގެން ގޮސް ނެގި އެ ފޮޓޯގަނޑު އިންސްޓަގްރާމުގައި ލައްކައެއްހާ މީހުންނަށް ޕޯސްޓުކޮށް ނިދައި ހޭލިއިރު އޭނާ ބުނަނީ އެ ސަމާސާގެ މޫޑު އޮތީ އެއްކޮށް ބަދަލުވެފައެވެ.\n"ނިދާފަ ހޭލިއިރު މި އެއްޗެއް އޮތީ ވައިގަ ހިފާފަ. ދެން ފޮޓޯގައި ދައްކާލާފައި ހުރި ހުރިހާ އެއްޗެހިތަކެއް ގިވްއަވޭސްގެ ގޮތުގައި ދިނުން ނޫން އެހެން ގޮތެއް އަހަރެމެންނަކަށް ނެތް އެ ހިސާބަކުން،" ފާޒިލް ބުންޏެވެ.\n"ދެން ނިންމީ އެ އެއްޗެހިތައް ހަމަ އަސްލަށް ވެސް ގިވްއަވޭސްގެ ގޮތުގައި ދޭން. އެކަމަކު އެއީ ހުސް އެއްޗެހި. ދެން މަ ބުނެފިން ހަމަ އަސްލަށް ވެސް ދެނީ ހެއްޔޭ؟ ބުނީމަ ބުނެފި އާނއެކޭ، ދޭނީއޭ. ދެން މީނަ އަކީ ފުދިގެން ލިބިގެން އުޅޭ މީހެއްވީމަ އަހަރެން ވެސް އެވާހަކަ ގަބޫލުކޮށްފިން"\n"އެކަމަކާ އެއްވެސް ޑައުޓެއް ވެސް ނުކުރަން. މެނޭޖަރު އެހެން ބުނީމަ އެގޮތަށް އެކަންތައް ކުރީ."\nޖޫން މަހުގެ 20 ވަނަ ދުވަހާ ހަމަ އަށް ކުރިއަށް ގެންދިޔަ ކެމްޕޭން ނިމުނުއިރު އޮތީ ވަރަށް ގަދަ އަށް ވެސް ވައިގައި ހިފައިފައެވެ. އެކަމަކު ފާޒިލަށް އޭރު ވެސް ރޭކާނުލައި އޮތް ކަމަކީ މި ކެމްޕޭން އޭނާގެ "އިމޭޖު" އިރައި ކުދިކުދިކޮށްލާނެ ނަގޫރޯޅިއަކަށް ބަދަލުވެދާނެ ކަމެވެ.\n"ދެން މި ހުރިހާ ކަމެއް މިގޮތަށް ކޮށްދެމުން ދިޔައީމަ އަހަރެން ހަމަ ބްލައިންޑްލީ ޓްރަސްޓްކުރާނެ ދޯ މީނަ އަށް،" ފާޒިލް ބުނެލިއެވެ.\n"ދެން އަހަރެން އޮންލައިންކޮށް ސްޓޯރީޒްތައް ހިންގަން އިންދައި މީނަ ގުރުއަތުގެ ހުރިހާ ކަމެއް ނިންމައިފި ވަރަށް ފާސްޓްކޮށް. ނިންމާފަ ބުނެފި ހޮވިއްޖެއޭ. މިހިރީއޭ އެ ކުއްޖާ. ފޮލޯކޮށްލަ ބަލާށޭ. ކޮންމެވެސް އައިޝް ޝަރޫއެކޯ. ދެން މަ އަވަހަށް ފޮލޯ ވެސް ކޮށްލައިފިން"\n"ދެން އިރުކޮޅެއް ފަހުން އޭނަ އަހަރެންގެ ފޮލޯ ރިކްއެސްޓް އެކްސެޕްޓް ވެސް ކޮށްފި އިނގޭ. އޭރަކު އަދި އަހަންނަކަށް ނޭނގޭ ހަމަ ވާއެއްނުވާއެއް ވެސް. އަހަރެން ހުރީ ހަމަ ގޮސް އެއަށް ވަދެ ގެއްލިފަ."\nއަރައިގެން އަންނަ އިރާއެކު ފާޒިލް ވެސް "ޕިކްޗާއިން" ގެއްލެން ޖެހިދާނެ ކަމުގެ ފިކުރެއް ވެސް އޭރަކު ނެތެވެ.\n"ދެން އައްޔަ ބުނެފި ކަލޭ ނައްޓާލާށޯ ގެއަށް. ތިމަންނަ ތި އެއްޗެހިތައް ހަވާލުކޮށްލާނަމޯ. ދެން އަހަރެން ނައްޓާލީ ގެއަށް. ދެން ފަހުން މީނަ ބުނެފި އެއްޗެހިތައް ހަވާލުކޮށްފީމޯ. އެކަމަކު ފޮޓޯއެއް ނަގާކަށް އެއްބަހެއް ނުވިޔޯ،" ފާޒިލް ކިޔައިދެމުންދިޔައެވެ.\n"ފުރަތަމަ އަހަރެން ކައިރީގަ ބުނީ، މާސްކެއް އަޅައިގެން، ކުޑަކުޑަކޮށް، ވަރަށް ލަދުން ހުރި މީހެކޯ. ދެންވެސް އަހަރެން ހަމަ އެއްވެސް ކަމަކަށް ޝައްކެއް ވެސް ނުކުރަން އޭނަ އެހެން ބުނީމަ. އަހަރެން ހިތުން އެކަންތައް ނިމުނީތާ."\nއެރި އިރާއެކު ޝަރުމީލާ އުފަންވެއްޖެ! ފާޒިލް ގެއްލިއްޖެ!\nގިވްއަވޭގެ ވަރުބަލިކަމާ އެކު ގޮސް ފާޒިލް ނިދިބޮޅަށް ވެއްޓުނުއިރު އަލަށް ލިބުނު 10،000 އެއްހާ ފޮލޯވަރުންނާ އެކު އޭނާގެ ގިވްއަވޭ ކެމްޕޭނަކީ ހީވެސް ނުކުރާ ވަރުގެ ބޮޑު ހިޓެކެވެ. ނަމަވެސް މި ގިވްއަވޭގެ ނަސީބުވެރި، "ޝަރުމީލާ" އާންމުންގެ ލޮލަށް ފެންނަވަރު ނުވެ، އޭނާއާ ހަދިޔާތައް ހަވާލުކުރި މަންޒަރު ފެންނަ ވީޑިއޯއެއް، އެންމެ ކުޑަމިނުން ފޮޓޯގަނޑެއް ވެސް ނުފެނި ފޭނުންގެ މި ޝައުގުވެރިކަން ކެކެމުން އޭގައި ބޮކި ޖަހަމުން ގޮސް އެންމެފަހުން މައްސަލަގަނޑަކަށް ބަދަލުވެ އޭގެ ހޫނަށް ފާޒިލުގެ އަރާމު ނިދިގަނޑު ފިލައިފިއެވެ. އެހިސާބުން ފާޒިލަށް ވެސް ދެން މަޖުބޫރުވީ އާންމުންގެ ލޯތަކަށް ފިލައި އޮންނާށެވެ.\n"ދެން އަހަރެންގެ ސިކުނޑި ހަމަ ސުމަކަށް ދިޔައީ. މިއީ މަގޭ ފޭސް. މަ މިއޮތް ކާލަނީ. މީމްސްތަކާ އެއްޗެހި ހަދައިގެން. އެހިސާބުން އަހަރެންގެ ސިކުނޑި ހަމަ އެއްކޮށް ދިޔައީ. އެއްކޮށް ގޮއްސަހުރީ،" ފާޒިލް ބުނެލި އެވެ.\n"ދެން ބޯގޮވާފަ މިހެން އިންދައި އޭނަ އައިސް މި ބުނަނީ ތިމަންނަ ވާހަކަ ދައްކައިފީމޯ (ޝިރުމީލާގެ) ފިރިމީހާއާ، އެ އެއްޗެހިތައް އެ ގެއިން އަނބުރާ ގެންނަން. ގެނެސްފަ ހިނގާށޯ ކޮންމެވެސް އެހެން ގޮތަކަށް، އެހެން މީހަކު ލައްވާ ފޮޓޯއެއް ނަގުވާފަ މީތި ނިންމާލަން."\nމި ކުޅިގަނޑުގައި ފާޒިލްގެ ދެ އަތް ރަނގަޅަށް ބަނދެވިގެންދާ ހިސާބަކީ މިއެވެ. ފާޒިލް ބުނާ ގޮތުން ނަމަ އޭނާ ހުރީ އޭރު ވެސް ހަމަ "ވާނުވާ" ގައެވެ.\n"އޭރު ވެސް އަހަރެން ގަބޫލުކޮށްގެން ހުރީ، ގިވްއަވޭ ގިފްޓްސްތައް އަސްލަށް ވެސް ލިބުނު ޝަރުމީލާ އަތުން އެ އެއްޗެހިތައް މި ގެންނަނީއޭ ހަމައެކަނި ފޮޓޯއެއް ނަގާލަން. މެނޭޖަރެއްގެ ހައިސިއްޔަތުން މީނަ މި ކަމަކުން އަހަރެން ސަލާމަތްކޮށްދޭން ކުރާ ކަމެކޭ މިއީ،" ފާޒިލް ކިޔައިދިނެވެ.\nދެން މީނަ އައިސް ބުނެފި، މަ މިހެން ހަދާށޭ، އެހެން ހަދާށޭ. މަ އެއްބަސްވެއްޖައިން ވަގުތުން މީނަ ބުނި ގޮތަށް ހުރިހާ ކަމެއް ވެސް ކުރަން. ދެން އެންމެފަހުން އެގޮތަށް ފޮޓޯއެއް ނަގައި، ފޮޓޯ ލެވުނީ."\nފާޒިލް ބުނަނީ އެ ފޮޓޯގަނޑާއެކު ޕޯސްޓްކުރި "މައާފުގެ ލިޔުންކޮޅަކީ" ވެސް ސީދާ މެނޭޖަރު އިބާރާތްކޮށް ލިޔެފަ އޭނާ އަށް ދިން ގޮތަށް ޕޯސްޓުކޮށްފައިވާ ލިޔުމެއް ކަމަށެވެ.\n"އެހިސާބުން އޭތި ވެސް ގޮވީ. ގޮއްވާލިގޮތަށް މީނަ ވެސް ގެއްލިއްޖެ. ވުޖޫދުން ވެސް،" ފާޒިލް ބުނެލިއެވެ.\n"މެނޭޖަރު ބުނީމަ ހުރިހާ ކަމެއް އަހަރެން ކުރީ. އެކަމަކު އަހަންނަށް ވެސް ނުވިސްނުވީ. އަހަރެން އޭރު ހުރީ ވިސްނޭ ކަހަލަ ހާލަތެއްގައެއް ވެސް ނޫން. އަހަރެން އިނީ ހަމަ އެއްކޮށް ގޮވާފަ. އެ ކަންތައްގަނޑު ވީހާވެސް އަވަހަކަށް ނިންމާލަން ބޭނުންވެފައި."\nފިޓް ފާޒިލް. --ފޮޓޯ: އެލީޒް ގެލަރީ\n"އަހަރެން މައާފަށް އެދެން! އެ ޝަރުމީލާ އަކީ އުޅޭ މީހެއް ނޫން!"\n"މޫނު ބުރުގާ އަޅައިގެން ހުރި ކުއްޖަކާ ގިވްއަވޭ ގިފްޓް ޕެކް ހަވާލުކުރާތަން ފޮޓޯ ނަގާފައި އެ ވަނީ، އަހަންނަށް އެނގިގެން އަހަރެންގެ ރުހުމުގައި. އެކަމަކު އެގޮތަށް އެކަމެއް ކުރެވުނުއިރަކު ވެސް އަހަންނަކަށް ނޭނގެއޭ ޝަރުމީލާއެއް ވުޖޫގައި ނެތްކަން،" ފާޒިލް ކިޔައިދިނެވެ.\n"އަހަރެން ގަބޫލުކޮށްގެން ހުރީ އެ ޝަރުމީލާ އަތުން އެއްޗެހިތައް ހޯދައިގެން އައީއޭ ފޮޓޯއެއް ނަގައި މިކަންތައް އަވަހަށް ހިންދާލަން ވެގެން."\n"މި މައްސަލާގައި އަހަރެން އާންމުންގެ ކިބައިން މައާފަށް އެދެން. އެގޮތަށް ކަންތައް ކުރެވުނީތީ، އަހަރެން އެންމެންގެ ކިބައިން ވެސް މައާފަށް އެދެން ބޭނުން،" ފާޒިލް ބުނަނީ މިއީ މިކަމަށް ފަސްއަޅައި ފޮރުވަން އޭނާ ހަދަހަދައިގެން ދައްކާ ވާހަކަތަކެއް ނޫން ކަމަށެވެ.\nއޭނާ ބުނަނީ މިއީ ރައްޓެއްސެގެ ގޮތުގައި ދެކެ، މެނޭޖަރެއްގެ ގޮތުގައި އިތުބާރުކުރެވުނު މީހަކު އޭނާ އަށް ދިން ބޮޑު ކެއްސެއް ކަމަށެވެ. ފާޒިލް ބުނި ގޮތުގައި ޝަރުމީލާގެ ގޮތުގައި ދެއްކި "މޫނު ބުރުގާ އެޅި އަންހެން ކުއްޖާ" އަކީ ވެސް އެލީޒް ހޯދައިގެން ގެނައި "އޭނާގެ ރައްޓެއްސެއްގެ ރައްޓެއްސެކެވެ". އަދި "މި ނިންމާލީއޭ" ކިޔާފައި އެ ހުރިހާ ކަމެއް ވެސް ކޮށްދިން މީހަކީ "މެނޭޖަރު" އެލީޒެވެ. -- އެކަމަކު މި ހުރިހާ ވާހަކައެއް ވެސް އެލީޒް ދޮގުކުރެ އެވެ.\n"އެ ސިޗުއޭޝަނުގައި އެންމެން އަރައި އަހަރެން ކާން ތިބިއިރު އަހަންނަކަށް ނުވެސް ވިސްނޭނެތާ. އަހަންނަށް ކޮންމެ ގޮތެއް ވެސް އޯކޭވާނެތާ. ރަނގަޅަކަށް ނުވެސް ވިސްނޭ. މިއީ އަހަންނަށް ލިބުނު ވަރަށް ބޮޑު ފިލާވަޅެއް،" ފާޒިލް ބުންޏެވެ.\n"ކޮންމެ މީހެއްގެ ލައިފުގައި ވެސް އަންނާނެ ދޯ ބޮޑު ލެސަންއެއް ލިބޭނެ ހިސާބެއް ދޯ. މަށަށް މިއިން ލިބުނު ލެސަން އަކީ އެންމެ ކައިރީގައި، އެންމެ ހީނުކުރާ މީހާއޭ ގިނަ ފަހަރަށް ލަނޑު ދެނީ. މިއީ ހަމަ މަށަށް މީހަކު ދީފައި އިން ބޮނޑިއެއް. އެހެން މަ ބުނާނީ."\n"ޝަރުމީލާ އަކީ އުޅޭ މީހެއް ނޫންކަން މިހާރު ހަމަ 100 ޕަސެންޓް ގެރެންޓީ މިދެނީ އަހަރެން. ގިވްއަވޭ އެއްޗިއްސަށް ވީ ގޮތެއް ވެސް ނޭނގޭ އަހަންނަކަށް މިހާރު. އެއީ އާ އެއްޗެހިތަކެއް ވެސް ނޫން. ހުސް ޔޫސްޑް އެއްޗެހި."\nފާޒިލް އާއި އެލީޒް އެމްއެންޑީއެފްގެ ހަފުލާއެއްގައި: އެލީޒް ބުނަނީ ފާޒިލަށް ފޮޓޯނަގައި ދިނަސް އޭނާ އަކީ މެނޭޖަރެއް ނޫން ކަމަށް.\n"މެނޭޖަރު ނެގީ މަގޭ ފައިދާ. މަށަށް ރިލޭޝަންޝިޕެއްގައި ވެސް ނޫޅެވެނީޔޭ!"\nފާޒިލް ބުނީ "ގިވްއަވޭ" އަތަށް ގޮވައިގެން ލިބުނު ކެހި އޭނާ އަށް ފަހުމުވެ، "ޕަޒްލް" ހަމަވާން ފެށީ މި ހުރިހާ ކަމެއްގެ ތެރެއިން އޭނާގެ މެނޭޖަރު ފިލައި "ކުއްލިއަކަށް ގެއްލުމުން" ކަމަށެވެ.\n"އޭނަާ އައީކީއެއް ވެސް ނޫން. ގުޅީކީއެއް ވެސް ނޫން. އަހަންނަށް ވީ ގޮތެއް ބެލީކީއެއް ވެސް ނޫން. ތިން އެއާ އަށް ހަމަ ޑިސެޕިއާވީ. ދެން އަހަންނަށް ހަނދާންވާން ފެށީ އޭނާ އަހަންނަށް ކުރިން ވެސް ދީފައި ހުރި ބޮނޑިތައް،" ފާޒިލްގެ ވާހަކަ ނިމެން ގާތް ވެސް ނުވާކަން ހަނދާންކޮށްދެމުން އޭނާ ފަށައިގަތެވެ.\nއޭނާ ބުނަނީ މި ކަމުގައި އޭނާ އަށް ގޯސްތަކެއް ހެދިފައިވިޔަސް ހަގީގީ ނުބައި ރޯލު ކުޅުނު ފަރާތަކީ "މެނޭޖަރު" ކަމަށެވެ. މެނޭޖަރުގެ ގޮތުގައި މި ހުރިހާ ތުހުމަތެއް ފާޒިލް، އެލީޒަށް އަމާޒުކުރާއިރު އެލީޒް ބުނަނީ "ފޮޓޯ ނަގައިދިނަސް، އޭނާ އަކީ ދުވަހަކު ވެސް ފާޒިލްގެ މެނޭޖަރު" ނޫން ކަމަށެވެ.\nނަމަވެސް ފާޒިލް ބުނަނީ ރަސްމީ ލިޔެކިޔުމެއް ދެ މީހުންގެ ދެމެދުގައި ނެތަސް ރަސްމީ ހުރިހާ ކަމެއްގައި އޭނާ ތަމްސީލުކޮށް ޑީލްތަކުން ލިބޭ ފައިދާ ހަމައަށް ބަހައި، ފޮޓޯ ނަގައި މެނޭޖުކޮށްދީފައި ވަނީ އެލީޒް ކަމަށެވެ. ނަމަވެސް "މެނޭޖަރެއް"ގެ ކޯޓުލައިގެން ގޮސް އެލީޒް ނެގީ އޭނާގެ ނާޖާއިޒު ފައިދާ ކަމަށް ފާޒިލް ބުނެ އެވެ.\n"އޭނަ އެބަ ހުއްޓޭ އަހަންނަށް ބްރޭންޑްތަކުގެ ޑީލްސް ލިބެން އުޅުނީމަ މީސް މީހުން ކައިރީގައި ގޮސް ބުނެފައި، ތިމަންނަ އަށް ވަރަށް އީޒީވާނެއޭ (ފާޒިލް ކަހަލަ) އެހެން މީހަކު ކްރިއޭޓްކޮށްލަން. ފާޒިލް އަކީ ވެސް ތިމަންނަ ކްރިއޭޓްކުރި ޕްރޮޑަކްޓެކޭ،" ފާޒިލް ކިޔައިދިނެވެ.\n"އޭނާ އަހަރެން ގެންގުޅޭ ގޮތުން އަހަންނަށް ހީވާ ކަހަލަ އަހަރެން މިއީ އޭނާގެ މިލްކުގައިވީ އެއްޗެކޭ. އޭނާގެ ޕްރޮޑަކްޓެކޭ. އޭނާ އަހަރެން ގެންގުޅެނީ ވަރަށް ބޮޑަށް މެނިޕްލޭޓްކޮށް، އޮޅުވާލައިގެން."\n"އަހަންނަށް ރަނގަޅަށް (ރޮމޭންޓިކް) ރިލޭޝަންޝިޕެއްގައި ވެސް ނޫޅެވޭނެ. ބުނާނެ މާ ބޮޑަށް ދެން އަންހެން ކުދިންނާ ތިއޭ މިއޭ މިކަހަލަ އެއްޗެހި ކިޔަން ފަށާނެ. އެކަމަކު އަހަރެންގެ ޕާސަނަލް ލައިފް ދޯ އެއީ. އޭނަ އެބަހުރި އޭގެ ތެރެއަށް ވަދެފައި ވެސް. ފަނިހަދާފައި ވެސް އެބަހުރި."\nފާޒިލް ބުނަނީ އެލީޒްގެ ނުފޫޒާ ހެދި އެހެން އެކުވެރިންނާ އެކު އުޅުމަކީ ވެސް އުނދަގުލެއް ކަމަށެވެ. އޭނާ ބުނާ ގޮތުން ނަމަ އޭނާ ހުރީ މެނޭޖަރެއްގެ ވަކިތަކުގައި ތާށިވެ، ފިތިފަ އެވެ.\n"މަށަކަށް ނޫޅެވޭނެ އަސްލު އެހެން ރައްޓެހިންނާ އެއްކޮށް ވެސް. ރައްޓެހިންގެ އެހެން ސާކަލްއެއް އަހަންނަކަށް ނުއުފެއްދޭނެ. ހީ މޭކްސް ޝުއާ ދެޓް ހީ އިޒް ދި އޮންލީ ޕާސަން ދެޓް އިޒް ދެއާ،" ފާޒިލް ބުންޏެވެ.\nއޭނާގެ މި ވާހަކަ އާއި ތުހުމަތުތަކުގެ ލިސްޓު ވަރަށް ވެސް ބޮޑެވެ. އަނެއްކޮޅުން "ވިހަވި މަޖަލުގެ" ގެއްލުން ފާޒިލަށް ވެސް އެހާމެ ބޮޑެވެ. އޭނާ ބުނަނީ މިހައި އަސަރުކުރި، މި ވަރަށް ދެރަވި ކަމަކާ އަދި ދިމާނުވާ ކަމަށެވެ.\n"ސޯޝަލް މީޑިއާ ބުލީއިންނަކީ އެހާ އަސަރުކުރާ ކަމެއް ކަމަކަށް ކުރިއަކުން ގަބޫލެއްނުކުރެވޭ. އެކަމަކު މިހާރު އެނގިއްޖެ އެއީ ވަރަށް ބޮޑުވަރު ކޮށްލާ ކަމެއްކަން. ހަމަ ކިތަންމެ ގަދަވެފައި ހުންނަ މީހާ އަށް ވެސް މިކަހަލަ ކަމެއް ދިމާވެއްޖެ ނަމަ ކަނޑައި ވައްޓާލާނެ،" ފާޒިލް ކިޔައިދިނެވެ.\n"ވަރަށް އަސަރުކޮށްލާ ކަމެއް މިއީ. ދެރަވޭ. ވަރަށް ދެރަވޭ. މިހާރު އަސްލު ފެމިލީ މީހުންގެ ސަޕޯޓެއް ނެތް ނަމަ ވަރަށް ގަޅި ކަންތައް ވެސް ކުރެވިފައި ހުންނާނީ. ހަމަ އެވަރަށް ދުއްވާލީ."\nއެހެންވީމަ މި އަޑިގަނޑުން އަރައިގަތުމަށް ފާޒިލް ޖައްސާނީ ދެން ކޮން ގިވްއަވޭއެއް ހެއްޔެވެ؟\n"އަހަންނަކަށް ދެން ނޭނގޭ އަހަރެން ހަދާނެ ގޮތެއް. އެހެން މީހުންނަށް ލޮކްޑައުން މި ހުޅުވުނީ. އަހަންނަށް ލޮކްޑައުން ފެށުނީ. އެއީ ދޯ މިވީ ގޮތަކީ މިހާރު،" ފާޒިލް ބުނެލިއެވެ.


Maldives Border Miles gai 146,000 fathuruverin baiverivejje\nބޯޑާ މައިލްސްގައި 146،000 ފަތުރުވެރިން ބައިވެރިވެއްޖެ\nރާއްޖެއަށް ޒިޔާރާތް ކުރި ފަތުރުވެރިންތަކެއް ވެލާނާ އިންޓަނޭޝަނަލް އެއާޕޯޓްގައި މަޑުކޮށްލައިގެން -- ފޮޓޯ: އަވަސް\nރާއްޖެއަށް ޒިޔާރަތްކުރާ ފަތުރުވެރިންނަށް އަމާޒުކޮށްގެން ތައާރަފްކޮށްފައިވާ "މޯލްޑިވްސް ބޯޑާ މައިލްސް" ޕްރޮގްރާމުގައި ލައްކަ އަކަށް ވުރެ ގިނަ ފަތުރުވެރިން ބައިވެރިވެއްޖެ އެވެ.\nކަމާގުޅޭ އިދާރަތަކުން އާންމުކޮށްފައިވާ ތަފާސްހިިސާބުތަކަށް ބަލާއިރު އިއްޔެ ނިމިގެންދިޔަ 2021 ވަނަ އަހަރުގެ ނިޔަލަށް 146،000 އަށް ވުރެ ގިނަ ފަތުރުވެރިން ވަނީ ބޯޑާ މައިލްސް ޕްރޮގްރާމުގައި ބައިވެރިވެފަ އެވެ.\nމޯލްޑިވްސް އިމިގްރޭޝަންގެ އިސް ނެގުމެއްގެ ދަށުން ޓޫރިޒަމް މިނިސްޓްރީ އާއި އެމްއެމްޕީއާރުސީ ގުޅިގެން "މޯލްޑިވްސް ބޯޑާ މައިލްސް"ގެ ނަމުގައި ފަރުމާ ކޮށްފައިވާ ޕްރިވިލެޖް ޕްރޮގްރާމް ތައާރަފް ކުރީ ސެޕްޓެމްބަރު 27, 2020 ގައެވެ.\nމިއީ ދުނިޔޭގައި ވެސް މިފަދަ ޕްރޮގްރާމެއް ތައާރަފު ކުރި ފުރަތަމަ ފަހަރެވެ.\nމޯލްޑިވްސް ބޯޑާ މައިލްސް ޕްރޮގްރާމް ފަރުމާކޮށްފައިވަނީ ބޯޑަރު ހުރަސްކޮށް ރާއްޖެ އަންނަ ޓޫރިސްޓުންނަށް ޕޮއިންޓް ލިބޭ ގޮތަށެވެ. ތިން ޕެކޭޖު ހިމެނޭ މި ޕްރޮގްރާމުގެ ބްރޯންޒް ޕެކޭޖުގެ ނަމަކީ "އައިދަ" އެވެ. ސިލްވާ ޕެކޭޖަކީ "އަންތަރަ" އަދި ގޯލްޑަކީ "އަބާރަނަ" އެވެ. ހާއްސަ ބެނެފިޓްސް ތަކެއް މި ޕެކޭޖުތަކުގައި ހިމެނޭނެ އެވެ.\nމޯލްޑިވްސް ބޯޑާ މައިލްސް ޕްރޮގްރާމުގައި މިހާތަނަށް 30 އަކަށް ޕާޓްނަރުން ބައިވެރިވެފައިވާއިރު ޕާޓްނަރުންގެ ފަރާތުން ތަފާތު އެތައް ހިދުމަތްތަކެއް އަގު ހެޔޮކޮށް ލިބުމަށް ފަސޭހަވެ މަތީ ފެންވަރުގެ ހިދުމަތްތަކެއް ހޯދުމުގެ ފުރުސަތު ލިބޭނެ އެވެ.\nއެމްއެމްޕީއާރްސީ އިމިގްރޭޝަން ޓޫރިޒަމް + މިނިސްޓްރީ އޮފް ޓޫރިޒަމް\nބޯޑާ މައިލްސްގެ މެމްބަރުންނަށް ވީއައިޕީގެ ހިދުމަތް\nރާއްޖެ އިޝްތިހާރުކުރަން އިނގިރޭސި މީޑިއާ ޓީމެއް\nރާއްޖެ އިޝްތިހާރުކުރަން މެދުއިރުމަތީގެ މީޑިއާ ޓީމެއް


ޒުވާނުންނަށް ދީނީ ދަރުސް ދެއްވަން ޑރ. ބިލާލް ފިލިޕްސް ރާއްޖެ ގެންނަން ޔޫތް މިނިސްޓަރު އުޅުއްވުމުން އެކަމަށް ހުރަސް އަޅަން ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު އާއި މަޖިލީހުގެ ނައިބް ރައީސް އީވާ ޢަބްދުﷲ އަދި ޖޫޑިޝަރީ ކޮމިޓީގެ މުޤައްރިރު އިމްތިޔާޒް ފަހުމީ ނުކުމެވަޑައިގަތުމުން ޑރ. ބިލާލް ފިލިޕްސް ގެނައުން މަޑުޖައްސައިލިކަން ޔޫތް މިނިސްޓަރު އިޢުލާނު ކުރައްވައިފިއެވެ.\nދާދިފަހުން ﷲ ތަޢާލާ އާއި އިސްލާމް ދީން ޤަބޫލުނުކުރާ ބޭރު ޤައުމެއްގެ ސަފީރަކު (އިނގިރޭސި ސަފީރު) ވަނީ އައްޑޫ ސިޓީ އަށް ވަޑައިގެން ދީނީ ޢިލްމުވެރިންނާއި އިމާމުންނާއި ބައްދަލުކޮށް ދިން އެއްޗެއް ދީފައެވެ. ކުރިކަމެއް ކޮށްފައެވެ.\nޔަޤީންވާ ކަމަކީ އިސްލާމް ދީން ޤަބޫލުނުކުރާ ސަފީރުންނަށްވުރެ ޑރ. ބިލާލް ފިލިޕްސް މާރަނގަޅުވާނެކަމެވެ!\nZuvaanun ge maslahathah vure manikfaanu ge gondi dhifaau kurevvun kuriyah nuneruvvaane kamah ummeedhu kuran.\n— Dr Mohamed Iyaz (@dr_iyaz) February 18, 2020


ކައިވެނި ކުރާނެ ރަނގަޅު މީހަކު އަދި ނެތް: ޕްރިޔަންކާ\nގިނަ ދުވަސްތަކަކަށް ފަހު ޕްރިޔަންކާ ޗޯޕްރާ މި ދުވަސްކޮޅު ހުރީ ޗުއްޓީއެއްގައި މުމްބައިގަ އެވެ. ދާދި ފަހުން މުމްބައިގައި އޮތް އެވޯޑް ހަފުލާއެއްގައި ޕްރިޔަންކާ ވަނީ ޕާފޯމް ކޮށްފަ އެވެ.\n"ކުއަންޓިކޯ"ގެ އާ ސީޒަނަށް ޕްރިޔަންކާ ބޯ ކޮށާލައިފި\nޕްރިޔަންކާ ޗޯޕްރާ ކުޅޭ އެމެރިކާގެ ސީރީޒް "ކުއަންޓިކޯ"ގެ ތިން ވަނަ ސީޒަންގެ ޝޫޓިންގައި ވަރަށް ބުރަކޮށް އުޅެމުން ވެސް ޕްރިޔަންކާ ސޯޝަލް މީޑިއާގައި ފޭނުންނާ ގުޅުން ދަމަހައްޓަ އެވެ.\nޑައިރެކްޓަރަކާ ހެދި ޕްރިޔަންކާއަށް 10 ފިލްމު ގެއްލުނު\nޕްރިޔަންކާ ޗޯޕްރާ އަކީ މިހާރު މުނިފޫހިފިލުުމުގެ ދާއިރާގައި މުޅި ދުނިޔެއަށް މަޝްހޫރުވެފައިވާ ބަތަލާ އެކެވެ. ނަމަވެސް މި މަގާމަށް އޭނާއަށް ވާސިލު ވެވުނީ ވަރަށް ހިތްވަރާއި ބުރަ މަސައްކަތުންނެވެ.\nޕްރިޔަންކާ ޗޯޕްރާ އަކީ ބޮލީވުޑްގެ އެންމެ ބިޒީ އެއް އެކްޓަރަށް ވަނީ ވެފަ އެވެ. އޭނާ ވަނީ ހޮލީވުޑް ފިލްމު "ބޭވޮޗް" ކުޅެފަ އެވެ. އަދި މިހާރު އަންނަނީ "އަ ކިޑް ލައިކް ޖޭކް" އާއި "އިޒިންޓް އިޓް ރޮމެންޓިކް" ކުޅެމުންނެވެ. އަދި އޭނާގެ އެމެރިކަން ސީރީޒް "ކުއަންޓިކޯ" އާ ހެދި ބޮލީވުޑް ފިލްމެއް ކުޅޭނެ ފުރުސަތު ފާއިތުވީ ދެ އަހަރެއްހާ ދުވަހު ވެސް...\n"ނިއުޓަން" އޮސްކާއަށް ފޮނުވަން ޕްރިޔަންކާ ދެކޮޅު\nރާޖްކުމާރު ރާއޯގެ "ނިއުޓަން" އަކީ 2018 ގެ އޮސްކާ އެވޯޑަށް އިންޑިއާއިން ރަސްމީކޮށް ފޮނުވަން ހަމަޖެހިފައިވާ ފިލްމެވެ. މި ނިންމުމަށް ފިލްމު އިންޑަސްޓްރީގެ ގިނަ ބަޔަކު ވެސް ވަނީ ތާއީދުކޮށްފަ އެވެ.\nދޮންވާ ކްރީމް އިޝްތިހާރު ކުރެވުނީތީ ދެރަވޭ: ޕްރިޔަންކާ\nބޮލީވުޑްގައި ހޯދި މަޝްހޫރުކަމަށް ފަހު ހޮލީވުޑްގައި ވެސް މިހާރު ވިދާ ބަތަލާ ޕްރިޔަންކާ ޗޯޕްޅާ ވޯގް އާއި ޕޭޕާ މަޖައްލާގައި ވެސް ދާދިފަހުން ފީޗާކޮށްފައި ވާއިރު އެންމެ ބޮޑު ކަމަކަށް ފާހަގަކޮށްފައި ވަނީ ހަންގަނޑު ދޮންކުރަން އިންޑިއާ މީހުން ކުރާ މަސައްކަތެވެ.\nޕްރިޔަަންކާގެ ނިދި ގެއްލުނީ ކީއްވެ؟\nމަޝްހޫރު ބަތަލާ ޕްރިޔަންކާ ޗޯޕްރާގެ ލޮލަށް ނިދި ނައިސްގެން އޭނާ ވަނީ އެކަމުގެ ޝަކުވާ ކޮށްފަ އެވެ. ނަމަވެސް އެހެން ދިމާވެގެން އުޅޭ ސަަަބަބެއް ޕްރިޔަންކާ އަކަށް ވެސް ނޭނގެ އެވެ.\nބޮލީވުޑް ބަތަލާއިންގެ ތެރެއިން ހޮލީވުޑްގައި މިހާތަނަށް ރަނގަޅަށް ފައިތިލަ ސާބިތު ކުރެވުނު ހަމައެކަނި ބަތަލާއަކީ ޕްރިޔަންކާ ޗޯޕްރާ އެވެ. މިހާރު އަނެއްކާވެސް އޭނާ ހޮލީވުޑްގައި އާ ހަރުފަތަކަށް އަރަން ތައްޔާރުވަނީ އެވެ.\nމަޝްހޫރު ނެށުންތެރިޔާ، ސުނީތާ އަލީ ބުނާ ގޮތުން މުނިފޫހިފިލުވައިދިނުމަށް އޭނާއަށް ވުރެ މަަޝްހޫރު ފަންނާނެއް ރާއްޖެއަކު މިހާރު ނުހުންނާނެ އެވެ. އޭނާގެ ސަޕޯޓަރުން ވެސް އެހާ ގިނަ އެވެ....\nޕްރިޔަންކާ އަނެއްކާވެސް ޕްލާސްޓިކް ސާޖަރީ ހެދީތަ؟\nނޭފަތް ޕްލާސްޓިކް ސާޖަރީ ހަދާފައިވާ ކަމަށް ބުނެ، މަޝްހޫރު ފިލްމީ ބަތަލާ ޕްރިޔަންކާ ޗޯޕްރާއަށް މަލާމާތްކުރަން ފަށައިފި އެވެ.\nޕްރިޔަންކާ ހޮލީވުޑްގެ އިތުރު ފިލްމަކަށް ސޮއިކޮށްފި\nމަޝްހޫރު ބަތަލާ ޕްރިޔަންކާ ޗޯޕްޅާގެ ފުރަތަމަ ހޮލީވުޑް ފިލްމް "ބޭވޮޗް" ރިލީޒް ކުރަން ކުޑަތަން ވަމުން އަންނަނިކޮށް، އޭނާ ހޮލީވުޑްގެ އިތުރު ފިލްމަކަށް ސޮއިކޮށްފި އެވެ.\n"ބޭވޮޗް" ވަރަށް މަޖާ ވާނެ: ޕްރިޔަންކާ ޗޯޕްޅާ\nޕްރިޔަންކާ ޗޯޕްޅާގެ ހޮލީވުޑްގެ ފުރަތަމަ ބޮޑު ސްކްރީން ފިލްމް "ބޭވޮޗް" ރިލީޒް ކުރާ ދުވަސް ކައިރިވަމުން އަންނަ އިރު، އޭނާ އަންނަނީ މިހާރު ވަރަށް ގަދަ އަށް އެ ފިލްމް ޕްރޮމޯޓް ކުރަމުންނެވެ.\nMay 04, 2017 14\nމެޓް ގާލާގައި ޕްރިޔަންކާގެ ހެދުމަށް ބޮޑު ސަމާލުކަމެއް\nޕްރިޔަންކާ ޗޯޕްރާ އަކީ މިހާރު ހަމައެކަނި ބޮލީވުޑްގެ ތަރިއެއް ނޫނެވެ. ހޮލީވުޑްގައި ވެސް އޭނާގެ ނަން މިހާރު ވަރަށް މަޝްހޫރެވެ. އޮސްކާ އެވޯޑާއި ގޯލްޑަން ގްލޯބްސް ގައި ވެސް އޭނާ ބައިވެރިވެފައިވެ އެވެ. އަދި ދާދިފަހުން ބޭއްވި މެޓް ގާލާ 2017 ގައި ޕްރިޔަންކާ ވަނީ އޭނާ އަކީ މިހާރު ހޮލީވުޑްގެ ވެސް ރާނީ ކަން ޔަގީން ކޮށްދީފަ އެވެ.\nބޮލީވުޑްގައި ތަފާތުކުރުން ގެންގުޅޭ: ޕްރިޔަންކާ\nޕްރިޔަންކާ ޗޯޕްރާ ދާދިފަހުން ދީފައިވާ އިންޓަވިއުއެއްގައި ބޮލީވުޑްގެ ޕްރޮޑިއުސަރުންނާއި ޑައިރެކްޓަރުން އެކި ތަރިންގެ މެދުގައި ތަފާތުކުރުން ގެންގުޅޭ ކަމަށް ވަނީ ބުނެފަ އެވެ. މިއީ ދުވަސްކޮޅެއް ކުރިން ކަންގަނާ ރަނާވަތު ވެސް ދެއްކި ވާހަކަ އެވެ.


Hudha nunagaa masverikan nukurevey gothah majileehah bileh hushahalhaifi - vNews.mv\nހުއްދަ ނުނަގާ މަސްވެރިކަން ނުކުރެވޭ ގޮތަށް މަޖިލީހަށް ބިލެއް ހުށަހަޅައިފި\nމުޙައްމަދު އުސާމް 16 April 2019, 14:26\nރާއްޖޭގެ ކަނޑުގެ އިގްތިސާދީ ސަރަހައްދުގައި އެއްވެސް ބާވަތެއްގެ މަސްވެރިން ކުރާނަމަ ފިޝަރީޒް މިނިސްޓްރީން ދޫކުރާ ހުއްދައެއް ނުވަތަ ލައިސަންސެއް ނަގަން ޖެހޭ ގޮތަށް ރައްޔިތުންގެ މަޖިލީހަށް ބިލެއް ހުށަހަޅައިފި އެވެ.\nސަރުކާރުގެ ފަރާތުން އަލިފުށި ދާއިރާގެ މެންބަރު މުހައްމަދު ރަޝީދު ހުސައިން ހުށަހެޅުއްވި ބިލުގައިވާ ގޮތުން ކުޅިވަރުގެ ބޭނުމަށް ނުވަތަ އެހެން ބޭނުމަކަށް ވެސް ރާއްޖޭގެ ކަނޑުގެ ސަރަހައްދު ބޭނުންކޮށްގެން މަސްވެރިކަން ކުރުމާއި މަސްރޭސް ފަދަ މުބާރާތްތައް ބޭއްވޭނީ ވެސް ފިޝަރީޒް މިނިސްޓްރީގެ ހުއްދައެއް ހޯދައިގެންނެވެ.\nމީގެ އިތުރުން ރާއްޖެއިން ބޭރުގެ ފަރާތްތަކަށް ވެސް ރާއްޖޭގެ ކަނޑުގެ ސަރަހައްދު ހުއްދަ ހޯދައިގެން ބޭނުން ކުރެވޭ ގޮތަށް ބިލުގައި ކަނޑައަޅާފައިވެ އެވެ. މިގޮތުން މަސްވެރިކަން ކުރުމަށް ދިވެހިންނަށް އަދި ބޭރުގެ ފަރާތްތަކަށް ވެސް ހުއްދަދީ ލައިސަންސް ދޫކުރެވޭނީ ފީއެއް ދައްކައިގެން ކަމަށް ވެސް ބިލުގައި ބަޔާންކޮށްފައިވެ އެވެ.\nއެހެން ނަމަވެސް ހުއްދަ ހޯދުމަށް ދައްކަން ޖެހޭ ފީގެ މިންވަރެއް ބިލުގައި ކަނޑައަޅާފައެއް ނުވެ އެވެ. އަދި ހުއްދަ ނުހޯދާ ރާއްޖޭގެ ކަނޑުގެ ސަރަހައްދު ބޭނުންކޮށްފިނަމަ ފިޔަވަޅު އެޅޭނެ ކަމަށް ވެސް ބިލުގައި ބަޔާންކޮށްފައިވީ ނަމަވެސް އަޅާނެ ފިޔަވަޅުތަކެއް ބިލަކު ނެތެވެ.\nބިލުގައިވާ ގޮތުން ބިލު ގާނޫނެއްގެ ގޮތުގައި ތަންފީޒު ކުރަން ފަށާ ފަހުން ގާނޫނުގެ ދަށުން ގާވައިދުތައް ހެދުމުގެ ބާރުތައް ފިޝަރީޒް މިނިސްޓްރީއަށް ލިބޭނެ އެވެ. މިގޮތުން ހުއްދަ ހޯދުމަށް ދައްކަން ޖެހޭ ފީގެ މިންވަރާއި ހުއްދަ ނުހޯދާ ކަނޑުގެ ސަރަހައްދުގައި މަސްވެރިކަން ކުރާ ފަރާތްތަކަށް އަޅާނެ ފިޔަވަޅުތައް ކަނޑައަޅާނީ ވެސް ފިޝަރީޒް މިނިސްޓްރީން ހަދާ ގަވާއިދުގެ ތެރެއިން ކަމަށް ބިލުގައިވެ އެވެ.\nމި ބިލުގައިވާ ގޮތުން ރާއްޖޭގެ ކަނޑުގެ ސަރަހައްދުތަކުގެ ބޭރުން ދިވެހިން މަސްވެރިކަން ކުރުން ވެސް މަނާކުރެ އެވެ. ނަމަވެސް ފިޝަރީޒް މިނިސްޓްރީން ދޫކުރާ ސައްހަ ލިޔުމެއް އޮވެ، ބައިނަލްއަގްވާމީ މުއާހަދާތަކާއި ގަރާރުތަކާއި ހިލާފު ނުވާ ގޮތަށް ރާއްޖޭގެ ކަނޑުން ބޭރުން މަސްވެރިކަން ކުރެވޭނެ ކަމަށް ބިލުގައިވެ އެވެ.\nރައްޔިތުންގެ މަޖިލީހަށް ހުށަހެޅި މި ބިލު މަޖިލީހުން ފާސްކޮށްފިނަމަ ރާއްޖޭގައި މަސްވެރިކަން ކުރާ އޮޑިފަހަރުތަކަށް މަސްވެރިކަން ކުރެވޭނީ މިނިސްޓްރީން ދޫކުރާ ލައިސަންސް އޮވެގެންނެވެ. އަދި މިނިސްޓްރީން ލައިސަން ދޫކުރާނީ ފިޝަރީޒް މިނިސްޓްރީން ކަނޑައަޅާ ފީ ދެއްކުމުންނެވެ.